
EDITURA ACADEMIEI REPUBLICII SOCIALISTE ROMÂNIA 


| Născut din izbucnirile de foc si învolbu- 
i rările de ape din timpurile neogene, pă- 
Í mintul muresan coboară în trepte, sub 
forma unui imens amfiteatru, de pe conu- 
rile vulcanice, ascunse în nori, ale Călima- 
nului și Gurghiului pînă pe colinele do- 
moale, aurite de holde, din inima Podișului 
Transilvaniei, infatisindu-se în peisaje va- 
riate, pe cît de bogate în resurse econo- 
mice, pe atît de pitoreşti. 


Locuit de om din vremuri imemorabile, 
acest pămînt a fost o vatră statornică de 
aşezare a populației autohtone dace, 
daco-romane și române; în cursul veacu- 
rilor, alături de români, aici s-au așezat, 
au luptat și au muncit locuitori de alte 
naționalități — secui, sași si alții — , contri- 
buind împreună la realizarea bunurilor 
materiale şi spirituale care au îmbogățit 
si înfrumusețat aceste meleaguri. În ulti- 
mul sfert de veac, energiile creatoare ale 
oamenilor muncii mureşeni, mobilizate 
şi unite în opera de construcție socialistă, 
au produs transformări impresionante în 
harta economică și  social-culturală a 
JUDEŢULUI MUREȘ. 


Integrat prin toate fibrele sale în organis- 
mul unitar al economiei naţionale, 
JUDEŢUL MUREŞ se remarcă, în contextul 
general al acestei economii, prin poziţii 
fruntașe în producţia de gaz metan, energie 
electrică, utilaje pentru industria uşoară, 
îngrăşăminte azotoase, materiale de con- 
structie, produse lemnoase, sticlărie, tex- 
tile, zahăr, unt, carne, vin etc. 


Posesor al unor încîntătoare frumuseți 
naturale, al unui interesant tezaur folcloric 
şi al unui bogat inventar de vestigii istorice, 
judetu dispune şi de un apreciabil poten- 
tial turistic, în curs de valorificare tot 
mai amplă. 

Dedicăm această carte, ca modest omagiu, me- 
moriei ostașilor români care în toamna anului 
1944 și-au vărsat sîngele pe Mureș pentru elibera- 
rea pămîntului patriei de sub jugul ocupanților 
fasciști. 

PREFAŢĂ 


Înfăptuirea acestei preţioase și lăudabile iniţiative, de a 
prezenta publicului larg întregul teritoriu al României socialiste 
prin monografii geografice ale judeţelor, editate sub egida celui 
mai înalt for ştiinţifice — Academia Republicii: Socialiste Ro- 
mânia —, se impune nu numai ca o necesitate, ci și ca un dezi- 
derat izvorit din dorinţa firească a fiecărui cetăţean de a cunoaște 
cît mai bine realităţile și marile transformări revoluţionare petre- 
cute in viata politică, economică si socială a patriei noastre 
sub conducerea înţeleaptă a Partidului Comunist Român. 

Se reia, astfel, o veche tradiţie și preocupare a școlii geo- 
grafice românești, acţiune de bun augur, care prin cercetări, 
observaţii științifice, analize si sinteze geografice regionale con- 
stituie, alături de alte lucrări, obază importantă pentru o sinteză 
generală, într-o viitoare ediţie, a Monografiei Republicii Socialiste 
România. 

Plaiurilor de „Pe Mureş si Tîrnave” le sînt dedicate aceste 
pagini in care autorii au reușit să prezinte succint si sugestiv 
diversele aspecte de geografie fizică şi economică, să ilustreze in 
culori vii acest minunat cadru natural, să cuprindă in cifre, 
date si fapte strădaniile locuitorilor săi. 

Bătrînul Maris, martor străvechi al atitor prefaceri şi 
îmmoiri, contemporan al întregii istorii a acestor pământuri, 
a transformărilor pline de izbinzi ale locuitorilor lor de milenii, 
al noii tinereţi a meleagurilor muresene, scaldă răcoritor acest 
pământ presărat de înfăptuiri măreţe izvorite din inimi si gînduri 
îndrăzneţe. 

Istoriei străvechi înscrisă în. pagini de piatră la Cristesti, 
Sîntana de Mureş sau la Moresti si Dedrad i se adaugă noi 

pagini de luptă si eroism ale țăranilor români, maghiari și ger- 
mani animați de aceleași interese si țeluri — înlăturarea asu- 
pririi, dobîndirea libertății si dreptăţii sociale. Pentru aceste 
înalte idealuri au trudit cu gîndul si cu fapta marti fii ai acestor 
pământuri, corifeii Școlii ardelene — Gheorghe Șincai şi Petru 
Maior —, fruntașii revoluţiei de la 1848 — Alewandru Papiu 
Ilarian și craiul munţilor, Avram Iancu —, alături de care și-au 
înscris numele la loc de frunte pe tărîmul științei matematicienii 
Bolyai Farkas și Bolyai Janos. 

Sub conducerea Partidului Comunist Român in anii grei 
de luptă a poporului împotriva exploatării şi asupririi burghezo- 
mosieresti, mișcarea revoluţionară a muncitorilor forestieri de 
pe valea superioară a Mureşului s-a manifestat cu o deosebită 
vigoare. Neuitate vor rămîne faptele de glorie și eroism înscrise 
de ostașii noștri în luptele din zona Oarba de Mureş unde au căzut 
in crincena încleștare cu dușmanul 11 000 de ostași români, care 
și-au dat viata pentru cauza sfîntă si scumpă a eliberării patriei, 
pentru înfrângerea fascismului, pentru o viață nouă, liberă și 
fericită. | 

„Anii au trecut, soarele socialismului a început să lumineze 
calea întregului nostru popor,a oamenilor muncii — români, 
maghiari si germani — din judeţul Mureș care, cu mintea iscusita 
si cu mâinile lor harnice, înscriu cu litere de aur izbinzile dobin- 
dite in combinatele chimice, in kilowafii termocentralelor, la 
sondele de gaz metan, in brazdele trase pe ogoare, în lemnul 
din Călimani si Gurghiu, în institutele de învăţământ, ştiinţă 
și cultură. 

Judeţul Mureș, pământ din vatra si leagănul de zămislire 
a poporului român, a cunoscut în anii revoluţiei si construcţiei 
socialiste, prin grija permanentă a partidului nostru, a Comi- 
tetului său Central, o deosebită dezvoltare, incadrindu-se organic 
între celelalte judeţe înfloritoare ale României socialiste cu un 
potential economic ridicat. 

Este semnificativ in această privinţă faptul că, in 
1972, județul Mureş a furnizat economiei naţionale întreaga 
cantitate de carbid, 15,4%, din producţia totală de energie 
electrică, a ocupat locul 4 pe ţară în exploatarea si pre- 
lucrarea lemnului, a asigurat agriculturii socialiste 1 7,8%, 

din îngrășămintele azotoase, a produs 27,6%, din întreaga pro- 
ductie de zahăr si altele. O dezvoltare remarcabilă au cunoscut 
şi industria construcțiilor de mașini şi a prelucrării metalelor, 
industria materialelor de construcții, industria textilă, de pielărie 
$i alimentară. Dinamica dezvoltării economice a judeţului nostru 
este ilustrată și de ritmul mediu anual de creștere a producţiei 
industriale, care în perioada 1948—1972 a fost de peste 13%, 
Tabloul economic al judeţului, este întregit de rezultatele obţinute 
in dezvoltarea intensivă și multilaterală a agriculturii, în sporirea 
de la an la an a producţiei vegetale si animale, precum și de con- 
tinua perfecționare şi modernizare a transporturilor și a schimbu- 
rilor de mărfuri — toate acestea contribuind la continua ridicare 
a bunăstării materiale şi spirituale a celor ce muncesc. 

Integrate organic în procesul innoirilor, știința, cultura si 
învățământul au cunoscut și în judeţul nostru o puternică înflo- 
rire, municipiul Tirgu Mureş devenind centru universitar in 
care pulsează o intensă activitate spirituală. Judeţul Mureș 
este păstrătorul unui valoros tezaur etnografic și folcloric; tinerii 
din Sdcalu de Pădure si Lueriu, din Rușii Munţi si Hodac, 
Ceuas sau Sighisoara au făcut cunoscute in ţară și peste 
hotare portul popular, dansurile si cîntecele de pe aceste 
meleaguri. 

Într-o atmosferă de puternic avint politic, generat de ho- 
tărîrile Congresului al X-lea si ale Conferinţei Naţionale a 
partidului din iulie 1972, oamenii muncii din judeţul Mureș 
desfășoară o amplă și clocotitoare emulaţie creatoare pentru 
înfăptuirea sarcinilor ce le revin din programul de 'edificare a 
societăţii socialiste multilateral dezvoltate. 

Pie ca aceste pagini să constituie un omagiu adus celor 
ce au creat, cultivat și transmis din generaţie în generaţie tra- 
dițiile poporului, celor ce au făurit valori noi, îmbogăţind patri- 
moniul material și spiritual al țării, pentru a fi exemple demne 
de conviețuire și colaborare, un imbold pentu urmași, care, 
pe coordonatele și la dimensiunile societăţii noastre, să înfăp- 

tuiască o viaţă tot mai bună, un trai mereu mai imbelsugat, să 
aibă rezonanța împlinirii unor înalte ndzuinte și idealuri, să 
cunoască nemijlocit acest pitoresc si bogat „picior de plai” al 
României socialiste. 


IOSIF BANC, 


membru supleant al Comitetului Executiv al 
C.C. al P.C.R., prim-secretar al Comitetului județean Mureș 
al P.C.R., președinte al Consiliului popular judeţean 

CADRUL 
CEOGRAFIC 


Situat în partea centrală a ţării, judeţul Mureş își întinde 
teritoriul, de 6 700 km?, de pe culmile masivelor muntoase ale 
Călimanului şi Gurghiului pînă în inima Podişului Tirnavelor 
şi a Cimpiei Transilvaniei. Principala axă fizico-geografică şi 
economico-geograiică a judeţului este importanta vale a Mure- 
şului, care străbate judeţul, în direcţie generală NE-SV, pe o 
distanţă de 140 km, imprumutind in mod justificat numele 
acestui judeţ. Această unitate administrativ-teritoriala, cu 
centrul de gravitate pe cursul mijlociu al Mureșului, pe lingă 
ratiunile de ordin geografie, economic, social, politic si cultural 
impuse de etapa actuală de dezvoltare multilaterală a socialis- 
mului din ţara noastră, se bucură şi de suportul unei tradiţii 
seculare, care exprimă o experiență îndelungată de viata a 
populaţiei de pe aceste meleaguri, experiență vrednică de luat 
în considerare gi ridicată pe o treaptă superioară în orinduirea 
socialistă. 

Judeţul Mureș se învecinează cu alte şapte judeţe. În 
extremitatea nord-estică, pe o distanță de aproximativ 15 km, 
o limită care urmează linia de culmi a masivului vulcanic 
Călimani îl desparte de judeţul Suceava. În continuare, pe 
întreaga latură estică, pe o distanță de circa 130 km, se înve- 
cinează cu judeţul Harghita, după o limită care urmează o 
direcție generală nord-sud, cu o serie de inflexiuni spre vest şi 
est ; această limită, pornind dintr-un vîrf al Călimanilor, traver- 
sează defileul Mureșului între Topliţa şi Stinceni, apoi străbate 
munţii vulcanici ai Gurghiului pînă lingă Sovata, unde, putin 
în amunte de oraș, traversează cursul superior al Tirnavei Mici, 
angajindu-se în zona dealurilor subcarpatice interne pe care le 


https://biblioteca-digitala.ro 


l. SONERIU, |. MAC 


10 


străbate în sens NE-SV aproximativ pe axa mediană a interflu- 
viului major dintre cele două Tirnave pînă la nord de satul 
Boiu, de unde își schimbă direcţia spre sud-est, trecînd peste 
Tirnava Mare și ajungînd pe culmea deluroasă (de circa 800 m 
alt.) a interfluviului major dintre Tirnava Mare si Homorodul 
Mare. De aici începe hotarul cu judeţul Brașov, hotar situat la, 
extremitatea sud-estică a judeţului Mureș, pe o distanță de 
20 km, trecînd putin mai la nord de culmea interfluviului 
sus-mentionat. 

De la nodul orografie de sub care isi au obirgia riurile 
Saes, Hirtibaci şi Coşd începe hotarul cu județul Sibiu, care 
ocupă, pe o distanță de aproximativ 80 km, aproape întreaga 
latură sudică a judeţului Mureș; limita urmează mai întîi 
culmea interfluviului dintre Tirnava Mare şi Hirtibaci, apoi, de 
lîngă satul Criş, se îndreaptă spre nord, traversînd Tirnava Mare 
lîngă Danes, iar dintr-un punct situat la nord de satul Seleuș 
se îndreaptă spre vest, urmînd linia de cumpănă a apelor dintre 
cele două Tirnave, pînă la sud-vest de oraşul Tirnăveni. Mai 
departe, un hotar cu dispoziție generală SE-NV şi cu o lungime de 
circa 40 km, traversînd succesiv Tirnava Mică, interfluviul major 
dintre Tirnava Mică şi Mureş (Podişul jos al Tirnavelor) şi 
Mureșul, separă, la sud-vest, judeţul Mureş de judeţul Alba. 
Apoi, chiar de lingă confluenţa Arieșului cu Mureșul, începe 
hotarul cu judeţul Cluj, hotar ce ocupă latura vestică a judeţului 
Mureș pe o distanță de aproape 60 km, strabatind colinele Cîmpiei 
Transilvaniei la 5—10 km depărtare de Piriul de Cimpie (valea 
Ludușului). În fine, pe întreaga latură nordică, pe o distanță 
de circa 100 km, județul Mureş se învecinează cu judeţul 
Bistriţa-Năsăud, după o linie de demarcaţie care traversează 
succesiv dealurile din Cimpia Transilvaniei şi Subcarpatii 
interni, ajungînd iarăşi pe culmile Munţilor Călimani, la circa 
2 000 m altitudine. 

Între aceste limite, judeţul Mureş constituie o unitate 
teritorial-administrativă bine proporționată, concentrind pe o 
suprafață care reprezintă 2,8% din suprafaţa ţării peisaje 
geografice variate (de munte, de dealuri, de văi largi cu lunci 
şi terase bine dezvoltate etc.) cu multiple condiţii naturale (clima- 
tice, edafice etc.) prielnice, importante resurse naturale (gaz 


https://biblioteca-digitala.ro 


CADRUL GEOGRAFIC 


metan, roci utile etc.) si umane (circa 600 000 de locuitori = 3% 
din populaţia ţării), un considerabil potential industrial (3,6%, 
din producţia industrială a ţării), forestier (peste 205 000 ha = 
=3,1% din suprafaţa fondului forestier al ţării) şi agricol 
(aproape 410 000 ha terenuri agricole = 2,8% din suprafața 
agricolă a ţării), o reţea largă de drumuri modernizate, de căi 
ferate, de linii electrice de înaltă tensiune şi de conducte magis- 
trale de gaz metan, care leagă judeţul Mureş cu alte judeţe 
ale ţării. Toate acestea alcătuiesc un ansamblu ‘de potente 
care se integrează armonios în organismul unitar al Republicii 
Socialiste România. 

În conformitate cu reorganizarea administrativă teritorială 
din 1968, în structura judeţului Mureş intră 6 oraşe (incluzind 
26 de localităţi componente şi 3 sate aparținătoare), 5 comune 
suburbane (incluzind 20 de sate) şi 86 de comune (incluzind 
464 de sate); două dintre oraşe — Tîrgu Mureș si Sighisoara — 
au rangul de municipiu, primul fiind și reşedinţă de judeţ. 


RELIEFULI i 


Etajarea generală a reliefului în trepte de la est la vest 
constituie caracteristica esențială a acestuia, ca o reflectare 
directă a originii și genezei deosebite a formelor majore de 
relief, a neuniformitatii de alcătuire geologică, a timpului de 
formare şi a caracterului diferențiat al prefacerilor geografice 
ulterioare. 

Relieful colinar si de podiş deluros ocupă jumătate din 
suprafața judeţului. Cealaltă jumătate revine, în proporţii 
echilibrat>, dealurilor subcarpatice transilvănene şi munţilor 
vulcanici Călimani — Gurghiu. Din lunca şi sesul prunduit al 11 

văii Mureşului de la Luduş, cu o altitudine de circa 300 m, și 
pînă pe creasta golașă a Călimanilor (2 100 m), profilul topografic 
al reliefului apare sub forma unei curbe hipsografice ascendente 
cu relative echilibrări orizontale şi salturi altimetrice pe sectoare. 
Paralel cu aceste gradatii altimetrice se schimbă și fizionomia 
formelor : de la colinele rotunjite ale Cimpiei Transilvaniei 
(400—500 m) şi suprafeţele netede ori uşor vălurite ale Podișului 
Tirnavelor (500—650 m) se trece la o alternanță de culmi 
paralele dominate de măguri ori vîrfuri proeminente (700—900 m) 
şi depresiuni alungite sub formă de ulucuri, apoi la tapsanele 
ușor înclinate (5—10°) care căptuşesc poala platourilor vulcanice. 
O denivelare de circa 300—500 m marchează frontul structural 
vulcanic al platourilor şi pianezelor din latura apuseană a 
Munţilor Călimani — Gurghiu. 

La 1 000—1 100 m se desfăşoară cea mai întinsă şi netedă, 
treaptă de relief din zona muntoasă şi ea corespunde podișului 
structural al aglomeratelor vulcanice. Deasupra acestuia se 
ridică conurile cu cratere ale Masivului Pietrosu Călimanilor, la 
nord de valea Mureșului, şi ale masivelor Fincelu, Saca si 
Tătarea, la sud de defileul Topliţa— Deda. m 


Pe această configurație de ansamblu rîurile au lucrat 
diferențiat, creind culoare de vale adinci si prăpăstioase in 
zona montană şi cu lunci largi însoțite de terase extinse în 
aria colinară. Orientate de la est spre vest, culoarele de vale se 
înscriu în peisajul geomorfologice al județului ca „trăsături de 
unire” între diferıtele trepte ale reliefului. În sens transversal 
ele apar însă ca discontinuități morfologice şi de peisaj, delimi- 
tind astfel subunitățile geografice din zona colinară si de podiş. 

Diferentierile de constituție, origine, altitudine, de cotinut 
al formelor şi evoluției în timp au impus separarea în cadrul 
teritoriului a mai multor unități de relief: Munții vulcanici 
Călimani— Gurghiu, Dealurile subcarpatice transilvănene ale 
Reghinului şi Tirnavei Mici, Podişul Tirnavelor şi ,,Cimpia’’ 
colinară a Transilvaniei (fig. 1). 

Fig. 1. — Unităţile de relief din județul Mureş (după I. Mac). 


1, Munţii vulcanici ; 2, Subcarpatii Reghinului şi ai Tirnavei navelor: h, Podișul Tirgu Mureșului ; i, Podişul Tirnăveni- 
Mici: a, depresiuni subcarpatice ; b, dealuri subcarpatice ; ior; i. Podișul Dumbrăvenilor; k, Podişul Vinătorihrr; 5, 
c, depresiuni intracolinare; d, dealuri subcarpatice externe ; relief de vale; 6, înşeuări, culoare de legătură; 7, f.cnturi 
e, depresiuni de contact; 3, Cimpia J ransilvaniei : f, Cim- de cuestă ; 8, îngeuări ; 9, limita dintre Subcarpati si Podi - 


pia Sărmaşului; g, Colinele Mădărasuhu: 4, Podittbs/biblioteca-digitala.P3 Transilvaniei ; 10, conuri de dejectie. 

Munţii vulcanici Călimani — Gurghiu 


Dacă de la Tîrgu Mureş, în diminetile proaspete ori în 
amurgul purpuriu al serilor de vară iti arunci privirea spre 
răsărit, pe linia orizontului, iti retin atenţia masive muntoase 
înalte, susținute de versanţi abrupți sau platouri întinse, 
întunecate în verdele pădurilor de conifere. 

Din ansamblul coloristic al hărții geologice a Carpaţilor 
Orientali se reliefează pregnant culoarea roşie, simbolizind 
focul vulcanic, care-şi revarsă tonurile din belşug în toate 
direcţiile. 

În procesul prefacerilor ei îndelungate, scoarţa terestră a 
suferit o puternică ruptură la marginea de est a Depresiunii 
Transilvaniei. Topitura adîncurilor, împinsă cu furie de presiunea 
gazelor, a tisnit la suprafaţă si mult timp (sarmatian-levantin) 
limbile de foc s-au ridicat deasupra înălțimilor carpatice. 
Prin scurgerea succesivă a lavelor şi prin stratificarea materiale- 
lor aruncate în timpul exploziilor (piroclastite) au fost clădite 
conurile vulcanice ale Munţilor Călimani si Munţilor Gurghiu 
şi platourile înconjurătoare. 

În timpul ultimelor explozii, materialele consolidate anterior 
la gura coșurilor au fost aruncate si spulberate în jurul conurilor 
vulcanice. Azi, în locul lor, apar gropi uriaşe (cratere) asemănă- 
toare pilniilor sau căldărilor. Este foarte probabil ca unele din 
ele să fi constituit adăpostul unor lacuri limpezi, pînă cînd 
riurile au reușit să taie marginile căldărilor, transformindu-le 
într-o suită de creste impunătoare, asemănătoare unor ziduri 
de cetăți ruinate, ce străjuiesc „,valurile” împietrite din jur. 


Munţii Călimani. Asemănător unui dreptunghi, lung de 
56 km si lat de circa 30 km, peste care se suprapune o uriașă 
boltă cu creştetul înălțat la 2102 m (Pietrosu Călimanilor), 
Masivul Călimanilor domină toate unităţile de relief înconju- 
rătoare prin povirnisurile care urcă repede deasupra culmilor 
din Tara Dornelor, din Munceii Birgaielor si din Subcarpații 
transilvăneni ai Bistriţei şi Reghinului. 

Pe culmea principală a Masivului Pietrosu Călimanilor 
trece linia care separă judeţele Suceava, Bistriţa-Năsăud şi 


https://biblioteca-digitala.ro 


RELIEFUL 


13 


|.ŞONERIU, |. MAC 


14 


Mureş. O asemenea divizare arbitrară de ordin administrativ 
impune o descriere fragmentară a masivului, ceea ce nu favo- 
vizează evidenţierea trăsăturilor generale, care îi conferă carac- 
terul de individualitate geografică. În limitele judeţului Mureș 
este cuprinsă numai o parte din suprafața masivului, delimi- 
tată la est de piriul Loamas, la nord de virfurile Ratitigu (2 022 
m), Pietrosu (2102 m) și Bistricior (1 990 m). Din cadrul ver- 
santului vestic aparține județului Mureş un sector restrîns, 
situat la sud de culmea care leagă viifurile Poiana Bistrii 
(1 530 m) şi Poiana Tomii (1 469 m) pînă la defileul Mureșului. 

Masivul vulcanic a luat naştere prin erupții succesive 
întrerupte de intervale lungi de liniște. În fazele iniţiale au 
fost puse în loc conurile de andezite care corespund vifurilor 
mai înalte, iar în fazele finale au fost clădite platourile de aglo- 
merate vulcanice. Celor două etaje structurale, al încremenirilor 
de lave si al acumulărilor ,,vuleanogen-sedimentare”’ de blocuri 
şi cenuşe vulcanică, le corespund deci două trepte morfologice. 

Masivul Pietrosu Călimanilor este partea cea mai înaltă, 
cu trăsături tipic alpine, cu urme de relief glaciar și cu întinse 
păşuni montane, punctate de izvoare şi presărate cu suprafețe 
mlăștinoase. Din creasta centrală înaltă fac parte virfurile Pie- 
trosu (2 102 m), Rătitișu (2 022 m) şi Negoiu Unguresc (2081 m). 
Creasta înaltă a Călimanului se continuă la vest de vîrful Pietrosu 
cu Muntele Gruiu (1882 m), virfurile Ciungelu (1 926 m) și 
Bistricioru (1 990 m). Ele conturează marginea sudică şi vestică 
a uriasului crater vulcanice (5—10 km diametru), care se desfa- 
şoară în direcție nordică. Versantele vestice şi sudice ale masi- 
velor enumerate se profilează ca niște uriaşe scări marcate din 
loc în loc de ,,martori” cu profil mai accentuat. Aceşti „martori” 
aparțin coșurilor vulcanice parazitare ieşite pe spinarea conului 
vulcanic central, azi cu aspect de măguri proeminente : Tihu, 
Dragusu şi Gisa, cu înălțimi cuprinse între 1 600 şi 2000 m. 

Podișul vulcanic ocupă partea cea mai joasă, dar şi cea 
mai întinsă a Munţilor Călimani, desfăşurîndu-se pe latura 
vestică si sudică a masivului la diferite altitudini. Formele de 
relief dominante sînt platformele structurale, văile largi spre 
obirsii sau puternic adincite la ieşirea spre dealurile subcarpa- 
tice, marto:ii cu aspect de ,,deal”’ (Dealul Moldoveanca, Dealul 

Cofii, Dealul Alb) sau cu profil mai ascuţit de ,,bitce’’, fiind alcă- 
tuite din blocuri de lavă rezistentă (Bitca Mogoşului, Bîtea Tomii, 
Bitea Frasinului). Văi adînci, dispuse radiar, au fragmentat podi- 
şul vulcanic în mai multe compartimente de suprafețe structurale 
etajate, cu aspect de podișuri muntoase. Configuraţia acestor 
suprafeţe se desprinde şi din numirile lor: Sesul Capatinei, 
Sesul Călimanului, Sesul Paltinului şi Sesul Porcului. 

Se remarcă o creştere a altitudinii podișului dinspre est 
(defileul Mureșului) spre vest, în direcția culmii virfurilor 
Bistricior— Poiana Tomii. Îmbucătăţirea podişului initial prin 
eroziunea în adincime a riurilor Lomas, Călimănel, Zebrac, 
Ilva cu Ilişoara, Răstolița şi Bistra cu piriul Stegii a dus la 
conturarea podisurilor cu trăsături locale. Dintre acestea se 
pot menţiona: Podişul muntos Ilişoara cuprins între văile 
Răstoşnei, Lomaşului și Voivodeasa, la sudul Călimanilor şi 
în lungul Mureşului (V. Mihăilescu, 1963); Podişul 
Stejii, la vest de valea Răstoşnei, legindu-se peste culmea 
Moldoveanca — Poiana Tomii cu Podişul Poiana Calului din 
judeţul Bistriţa-Năsăud. 

Călimanul poartă amprenta glaciatiunilor cuaternare. Căl- 
dări glaciare se întîlnesc pe versantul nordic al Rătitişului şi al 
Negoiului Unguresc la 1 850—1 900 m. Sub vîrful Bistricioru 
apar două căldări mai puţin expresive. 

În Masivul Călimani sînt prezente forme de relief carstic 
pe roci vulcanice. Au răspîndire mare în special grotele care au 
luat naştere prin spălarea materialelor mai friabile dintre 
pachetele de lavă. Prin formele de stalactite şi stalagmite, 
draperii metalice, arabescuri, ace şi turnuri, grota ,,Haosului”, 
grota ,,Ruinelor’ şi grota „Palatul de ciocolată”” etaleaza 
privelişti de o rară frumuseţe. 


Munţii Gurghiului constituie grupul muntos de legătură 
între Călimani, la nord, şi Harghita, la sud. Deşi sînt alcătuiți 
din aceleaşi roci ca masivele amintite, totuși ei sînt mai scunzi 
şi mai putin diversificati morfologie. Au un pronunţat caracter 
de masivitate, iar gradul de acoperire cu vegetaţie de conifere 
este mult mai ridicat decît la masivele învecinate. În partea 
răsăriteană a Munţilor Gurghiului se înalță o culme compusă 

din virfuri cu aspect conic, grupate in jurul principalelor caldari 
vulcanice, fapt ce imprimă masivului o pronunțată asimetrie. 
Ei apar astfel ca un zid înalt către Depresiunea Giurgeului și cu 
o pantă domoală — un platou larg — spre Depresiunea Tran- 
silvaniei. Dacă în culmea înaltă predomină rocile andezitice 
provenite direct din topitura lavelor, în schimb, formațiunea 
vulcanogen-sedimentară de aglomerate (blocuri de andezite, 
bombe vulcanice, cenuşă etc.) compune masa materială a 
platourilor structurale. Cu toată rezistența rocilor, Munţii 
Gurghiului nu au fost crutati de eroziunea apelor curgătoare. 
Văile pornesc radiar pe versanții externi ai conurilor, iar în 
interiorul căldărilor converg spre fundul jos al acestora, consti- 
tuindu-se în artere viguroase care taie coroana crestei înconju- 
rătoare si creează defilee scurte (exemplu piriul Lăpușna, 
piriul Fîncelu şi pîrîul Secuşulvi). 

În limitele judeţului este cuprins numai sectorul nordic al 
Munţilor Gurghiu, respectiv masivele Fincelu și Saca, dar şi 
acestea numai partial; versanţii estici rămîn în afara hotarului 
administrativ, fixat în general pe creştetul culmii. 

Masivul Pîncelu, împreună cu podișul său de piroclastite, 
ocupă cea mai mare suprafaţă din Munţii Gurghiului. Partea 
înaltă se caracterizează prin îngemănarea conurilor vulcanice 
Fincel (1684m) şi Bătrîna (1634m). Coroana căldării vulcanice 
a fost străpunsă de piraiele Lăpușna şi Fincelu si transformată 
prin acţiunea nivatiei, dezagregării şi eroziunii liniare într-o 
creastă ascuţită, zimțată. Rîurile radiare au disecat versanţii 
conurilor într-o serie de interfluvii uşor înclinate şi etajate 
(planeze), care se opresc deasupra platoului vulcanic printr-un 
abrupt de circa 100—150 m. 

Platoul vulcanic, desfăşurat în special pe latura vestică, 
se menţine la o altitudine relativ constantă de 1 000—1 300 m. 
Contactul platoului cu Dealurile subcarpatice ale Reghinului 
este tranșant; o denivelare de circa 400—500 m marchează 
frontul structural al aglomeratelor vulcanice. Peisajul este 
dictat de întinderea netedă a suprafeţei sale din care răsar 
sporadic proeminențe de roci rezistente (vf. Seleşelu 1 317 m), 
de alternanța pilcurilor de păduri cu poienile inundate de iarba 
vintului şi ferigi, de substratul permeabil în care se pierde cu 

ușurință apa ploilor, de lipsa așezărilor omeneşti și de liniștea 
naturală a locurilor. Această parte din ţinutul muntos al Gur- 
ghiului este cunoscută sub numele de Podişul muntos Seleșelu 
(V. Mihăilescu, 1963). | 

Înălţimile Saca (1777 m) si Tătarca (1 688 m) străjuiesc o 
căldare vulcanică cu diametrul de 5 km. Diferenţa de nivel între 
fundul acesteia si coroana crestelor atinge 500 m. Pîrîul Secușului 
inaintind cu vigoare dinspre valea Gurghiului a străpuns buza 
căldării, deschizind astfel craterul vulcanului Saca. Versantul 
vestic al conului are un profil accentuat către podişul de piro- 
clastite de la Sovata. Acest versant fragmentat de rîuri toren- 
tiale apare sub forma unui complex de planeze etajate. 

Podişul vulcanic de la poala vestică a Munţilor Gurghiului 
are un relief uniform, ce se apleacă lin către Depresiunea Tran- 
silvaniei. Pe suprafeţele structurale întinse s-au dezvoltat păduri 
de conifere în amestec cu foioase şi ierburi sărace în substanțe 
nutritive. Valea Nirajului Mare, prin „golful” larg de la Cimpu 
Cetăţii, împarte podişul vulcanic în două sectoare cu întindere 
inegală. 

Locurile de îngemănare a poalelor conurilor vulcanice 
sînt marcate de lăsări transversale cu pasuri de culme urmate 
de drumuri de legătură între Depresiunea Transilvaniei și 
depresiunile de pe cursul superior al Oltului. Prin pasul Bucin 
(1 247 m) dintre Saca şi Şoimuş trece bătătoritul „drum al 
sării”, legînd Praidul cu Gheorghenii, iar prin pasul Lăpuşna 
(1 300 m), dintre Masivul Fîncelu şi Masivul Saca, se asigură 
legătura între ţinutul Reghinului si cel al Giurgeului. 


Dealurile subcarpatice transilvănene 


La est de depresiunile Dumbrăvioara, Călușari, Miercurea 
Nirajului, Singeorgiu de Pădure şi Şoimuş se desfăşoară un 
relief de depresiuni şi dealuri cu înălțimi mult mai mari (600— 
1 000 m) decît ale Podişului Tirnavelor, redus ca lăţime (8—30 
km), dar alungit după direcţia Carpaţilor Orientali, cu denive- 
lări accentuate (300—400 m) între luncile zvîntate şi creştetul 

măgurilor netezite —dealul Burg (746 m), dealul Sinioară (756 m), 
dealul Bichiș (1 079 m) și dealul Siclod (1025 m) — sculptat 
pe roci moi sau tari, ușor cutate sau în monoclinuri largi ; 
cu văi deschise fără terase ori cu terase etajate; cu o gamă 
variată de forme rezultate din spălările terenurilor ori din 
alunecarea materialelor pe coastele înclinate. Aceștia sînt 
Subcarpații transilvăneni dintre Mureș si Tirnava Mare. 

Specificul lor regional oferă posibilitatea separării a două 
subunități: Subcarpaţii Reghinului și Subcarpații Tirnavei 
Mici. 


Subearpaţii Reghinului tin din valea Nirajului şi pînă în 
Culmea Păltinișului (691 m) din nordul văii Mureșului. Ei se 
ataşează Munţilor Gurghiu—Călimani prin intermediul unei 
fâșii piemontane, Piemontul Gurghiului, respectiv Piemontul 
Călimanilor. 

Frontul aglomeratelor vulcanice ale Podișului muntos 
Seleșelu aici este retras mult spre est, lăsînd loc desfăşurării 
unităților longitudinale subcarpatice în ordine normală : 

Depresiunea subcarpatică Deda— Porcesti, cunoscută gi sub 
numele de Depresiunea Văleni (V. Tufescu, 1966) sau 
Ruşii Munţi (I. Mac, 1970), este închisă pe latura vestică, 
de culmea Păltiniş— Sînioară. Ea a luat naştere prin eroziunea 
apelor curgătoare (piraiele Bistra, Aluniș, Idicelu) la contactul 
dintre subcarpati şi munţii vuleanici. Prin convergentele hidro- 
grafice de la Vălenii de Mureş şi Brîncoveneşti se subliniază 
„funcţia”” depresionară a acestui teritoriu, dar si nuantarea 
sa pe două compartimente : bazinetul Bistra si culoarul Brin- 
covenesti. 

In ansamblu, se poate vorbi mai adecvat de un culoar 
larg de vale, in care lunca Mureşului se impune ca forma de 
relief cea mai dezvoltată (2—3 km lățime), iar terasele etajate 
pe patru trepte (8—10 m, 30—40 m, 60—65 m, 100—110 m) 
completează această imagine. Nota originală a depresiunii 
rezidă în originea sa sculpturală rezultată prin eroziunea apelor 
curgătoare care au creat un relief de interfluvii convergente, 
dominate de suprafețe netede şi mărginite de versanţi abrupți 
(coaste sau cueste), pe de o parte, şi de versanţi lini (monoclinuri), 

pe de altă parte, şi un relief de lunci largi adesea însoţite de 
terase bine conservate. Amplitudinea reliefului nu este mare 
(200—300 m), iar fragmentarea teritoriului se menţine în 
jur de 0,50 m/km. 

Culmea  Păltiniş— Sînioara, fiind suprapusă unei cute 
anticlinale alcătuită din conglomerate de Jabenita — roci 
rezistente la eroziune —, s-a păstrat proeminent în relief (600— 
750 m) faţă de ariile depresionare înconjurătoare. Acest fapt 
se explică totodată şi prin înălțările continui din timpul cuater- 
narului. Ca urmare, Mureșul a fost obligat să-și concentreze 
energia pentru o acţiune sporită pe verticală capabilă să echili- 
breze elevația structurii Brincovenesti. Astfel a luat naştere 
„„strîmtura” de la Brincovenesti care opturează aria depresionară 
subcarpatică. 

Depresiunea Reghinului corespunde în cea mai mare parte 
ariei de adunare a apelor de la Reghin, care poate fi pusă atît 
pe seama existenţei unei cute sinclinale, cit şi pe lăsările subsi- 
dente care s-au manifestat continuu din pliocen pînă în cuaternar. 

Privită la nivelul interfluviilor, Depresiunea Reghinului 
apare ca un culoar longitudinal orientat NNV— SSE, alungit la 
nord pe valea Dipşei, iar la sud pe valea Gurghiului. Structura 
reliefului constă dintr-o „,suită”” de interfluvii nivelate la circa 
550—600 m, versanți sub formă de coaste abrupte cu fata 
spre sud și versanți înclinați conform lăsării stratelor neogene, 
la care se adaugă complexul şesurilor aluviale şi al teraselor 
fluviatile etajate pe 5—6 nivele. De asemenea sînt numeroase 
curmăturile şi înşeuările de cumpănă (înşeuarea dela Eremitu, 
înşeuarea de la Teaca şi inseuarea de la Chiheru) prin care 
depresiunea comunică cu alte unităţi de relief similare din 
Subcarpaţii Bistriţei şi Subcarpaţii Tirnavei Mici. 

Bazinetele depresionare Chiheru, Urisiu, Comori, sculptate 
la contactul subcarpatilor cu masivul vulcanice Tompa (960 m), 
aparţin Depresiunii Reghinului, marcînd, în marginea de est 
a acesteia, o discontinuitate geomorfologică. 

„Plafonul” depresiunii poate fi reconstituit din virfurile 
mai înalte rînduite în lungul interfluviilor la circa 600—650 m. 
Aceste virfuri reprezintă martori reziduali din suprafaţa primară 
de acumulare. 

Dealurile Teleacului, prelungite la nord de Mureş in Dealu- 
rile Tonciului (561 m), corespund unei bombari anticlinale, 
transformată ulterior, prin eroziunea apelor curgătoare, într-un 
complex de interfluvii divergente și etajate, a căror altitudine 
descreşte dinspre centru (dealul Lapoș, 628 m) spre culoarele 
de vale adiacente (400 m). Relieful este intens fragmentat de 
ape care se lărgesc spre obirsii in chip de amfiteatre, azi ocupate 
de așezări omeneşti. 

Depresiunile de la contactul cu Podișul Transilvaniei încep 
prin aria mai largă de la Dumbrăvioara axată pe Mureș, continuă 
cu bazinetele de eroziune Pădureni, Căluşari, Mitrești şi stîrșesc 
la Miercurea Nirajului, unde rîul Niraj, prin degajarea unei 
structuri în dom, a creat o butonieră. 


Subcarpații Tirnavei Mici încep în valea Nirajului gi con- 
tinuă sub aceeași fizionomie pînă în valea Nico Alb, afluent 
al Tirnavei Mari. În limitele judeţului Mureș rămîne numai o 
mică porțiune din suprafaţa acestei subunități de relief. 

Datorită înaintării mult spre vest a aglomeratelor vulcanice 
(în vîrful Bichiș) şi a structurilor în dom — specifice podișului— 
în direcţie estică fişia subcarpatică este redusă, iar caracterele 
tipului de relief subcarpatice degradate. Se constată totuși 
prezenţa aceloraşi unităţi de relief ca în Subcarpații Reghinului, 
dar evidenţierea lor este mult atenuată. 

Depresiunea Sovatei aparţine judeţului numai prin sectorul 
nord-vestic. Are forma unui uluc submontan alungit în direcția 
defileului de la Săcădate, prin care depresiunea se leagă cu 
Subcarpații Reghinului. Depresiunea Sovatei a luat naştere 
prin adincirea epigenetică a Tirnavei Mici si afluenților săi 
într-o cută anticlinală cu sare diapiră. Alături de treapta 
reliefului fluviatil (luncă si 5 nivele de terasă) se distinge o 
treaptă morfologică mai înaltă (600—700 m), extinsă pe ambele 
laturi ale depresiunii. Acesta este nivelul de eroziune de vîrstă 
pliocenă, care a luat naștere prin retragerea versanților vechi 
sub acţiunea eroziunii liniare şi areale. Spre vest se înalță 
Magura Bichiş (1 079 m) — un sinclinal suspendat — cu cres- 
tetul presărat cu aglomerate vulcanice asternute in concavitatea 
cutei subcarpatice negative. Către vest, Măgura Bichişului 


https://biblioteca-digitala.ro 


etalează un front structural abrupt, sectionat de polite păstrate 
pe conglomeratele pontiene dure gi afectat de prăbuşiri si alune- 
cari de teren. 

Ulucul depresionar intracolinar Dămieni — Măgherani — 
Chibed— Solocma a luat naștere prin eroziune selectivă la contac- 
tul dintre aglomeratele vulcanice din măgurile Bichiş şi Siclod 
cu formațiunile sedimentare nisipoase-argiloase din colinele 
subcarpatice. Micile bazinete de eroziune, cu vai adinci izoclinale 
şi versanţi asimetrici degradati prin alunecări de teren, constituie 
locuri de adăpost pentru numeroase aşezări umane. 

În direcţie vestică, relieful se înalță uşor (550—700 m), 
marcînd boltirea anticlinala Trei Sate. Aici predomină o asociere 
de platouri structurale (Platoul Curmăturii), suprafeţe interflu- 
viale jalonate de virfuri mai înalte cu aspect piramidal sau conic 
boturi de deal în formă triunghiulară ori trapezoidală, coaste 
înclinate si versanţi prelungi şi în trepte, peste care se suprapun 
ogaşe şi ravene viguroase, alunecări masive de teren (Măgherani, 
Bezid, Crișeni, Solocma) şi curgeri superficiale de soluri. Tirnava 
Mică şi afluenții săi Gheghes si Cusmed disecă teritoriul in mai 
multe culmi de întinderi inegale şi cu orientări variate : Culmea 
Neaua, între Ghegheş şi Nirajul Mic, culmea Singeorgiului de 
Pădure, între Ghegheş si Tirnava Mică, Dealurile Bezidului, 
la sud de Tirnava Mică. 

Depresiunea Singeorgiului de Pădure, alungită spre nord 
prin culoarul Neaua—Rigmani, marchează hotarul dintre 
Subcarpații Tirnavei Mici şi Podişul Tirnavelor. Aici, relieful 
se impune prin lunca largă a văilor, prin terasele fluviatile 
extinse în special pe versantul sting si prin versanţii abrupți 
tăiaţi de ravene şi torenti. 


Podișul Tirnavelor 


_ Din această unitate de relief, în judeţul Mureş se încadrează 
— integral sau parţial — următoarele subunități : 


Podișul Tirgu Mureșului începe printr-un versant abrupt 
care domină spre est depresiunile și culoarele de legătură Călu- 


https://biblioteca-digitala.ro 


RELIEFUL 


I. SONERIU, |. MAC 


sari, Hodosa—Miercurea Nirajului si se termină prin pante 
domoale în unghiul de confluență a Nirajului cu Mureşul. 
Caracterul de interfluviu major, unitar, interpus între valea 
Mureşului şi a Nirajului, s-a modificat prin acţiunea afluenților 
care au fragmentat teritoriul și l-au transformat într-o asociere 
de dealuri în general asimetrice, nu prea înalte (500 m) şi cu 
o energie de relief redusă (200 m). 

Predomină formele de relief structurale, ca poduri, briie, 
martori structurali şi creste care flanchează văile axate pe 
structurile în dom (Corunca), la care se asociază forme de 
denudare areală — alunecări de teren (Corunca, Livezeni) și 
liniară — torenti şi ravene. 

Trăsăturile amintite, plus gradul mai mare de acoperire 
cu păduri decît ,,Cimpia’’ de la nord de Mureş conferă teritoriului 
cuprins între Mureş și Niraj caracterul de unitate geografică 
strîns legată de Podişul Tirnavelor. 


Interfluviul Mureş — Tirnava Mică se înfăţişează ca o 
culme prelungă, uşor vălurită, cu altitudini ce oscilează între 
450 şi 600 m. 

Asimstria pronunţată şi fragmentarea accentuată dau nota 
spacifică a acestui teritoriu. Curmăturile adinci sau şeile largi, 
care inlesnese circulația peste culme, desfac interfuviul în mai 
multe parti. 

Culmea Neaua se desfăşoară între depresiunea de contact 
Singeorgiu də Pădure—culoarul Neaua—Rigmani, ingeuarea şi 
drumul de legdturé Bălăuşeri— Acățari. Printr-o eroziune 
fluviatilă continuă suprafața primordială a podișului a fost 
redusă la o culme îngustă, din care se desprind interfluvii 
secundare etajate. Prin apropierea obîrşiilor largi ale văilor 
conjugate culmea a fost redusă la o serie de martori de eroziune 
cu aspecte geometrice difarite. 

Podișul Tirndvenilor tine din dreptul şeii si drumului de 
legătură Bălăuşeri— Acățari si pînă la culoarul de eroziune 
al văii Bogatii (V. Mihăilescu, 1966). Această culme 
îngustă (5—10 km) se ridică brusc deasupra văii Tirnavei Mici, 
etalind un front de cuestă de circa 200 m. Spre nord, ‘culmea 

224 podișului se desface într-o serie de trepte largi, care cad domol 

către valea Mureşului, încît, la un moment dat, fac corp comun 
cu terasele acestuia. Creasta înaltă este marcată din loc in loc 
de virfuri ascuţite (picuiuri) menținute de nisipurile cimentate 
ori de tufurile vulcanice. Înălţimile se menţin în jur de 500 m 
şi numai în jurul structurilor în dom, unde formațiunile mai 
rezistente s-au opus eroziunii îndelungate, se întîlnesc virfuri 
şi poduri structurale ce ating 600—650 m. Datorită lăsării 
spre nord a Podișului Tirnăvenilor, majoritatea riurilor care îl 
drenează se scurg în valea Mureșului prin văi largi şi adinci, 
cu un aspect izbitor de maturitate avansată — rezultat nu 
atit al unei evoluţii morfologice îndelungate, cit mai degrabă 
o manifestare a substratului alcătuit din depozite stratificate 
permeabile (conglomerate, nisipuri) în alternanță cu roci moi, 
impermeabile (marne, argile). Văile ce se scurg spre sud sînt 
scurte, cu un pronunţat caracter torențial. 

În limitele judeţului Mureş sînt de asemenea incluse: 
o parte restrînsă a interfluviului Tirnava Mare — Tirnava Mică 
şi o suprafață redusă din Podișul Hirtibaciului, spații geografice 
cunoscute în literatura de specialitate sub diverse numiri. 


Dealurile Nadesului, cunoscute şi prin numele de Podişul 
Jacodului (V. Mihăilescu, 1966), fiind suprapuse structu- 
rilor periferice de la Nadeş, Filitelnic si Şoimuş si grefate pe 
formaţiuni permeabile mai rezistente (nisipuri ușor legate, 
conglomerate) ce au facilitat; eroziunea riurilor pe verticală,au 
înălțime mai mare decît unităţile de relief adiacente (600 —700m), 
o energie de relief ridicată (300 m) şi un conţinut geomorfo- 
logic specific datorat eroziunii selective. Relieful de coaste 
suprapus pe capetele stratelor se asociază cu cel al interfluviilor 
înguste, sinuoase şi de înălțimi inegale, jalonate de virfuri ascuţite 
sau piramidale. Virfurile mai mari sînt despărțite de curmături 
înguste localizate la obirşia văilor largi de deraziunel!. 

Acest peisaj se intilneste in special în spațiul cuprins 
între valea Lotului, in est, si valea Nadeşului, în vest. 


1 Văile de deraziune iau naștere prin deplasarea în masă a materialelor solide 
pe versanţi, o deplasare prin alunecări superficiale, în urma cărui fenomen rămîne 
o formă negativă de relief cu aspect de albie sau amfiteatru. 

Înălțimea mare, fragmentarea intensă, gama largă a 
formelor de relief, gradul ridicat de acoperire cu păduri şi uma- 
nizarea mai putin accentuată a teritoriului conferă acestui 
sector din interfluviul Tirnava Mare — Tirnava Mică o notă 
de personalitate geografică, care-l. deosebeşte atît de dealurile 
subcarpatice din est, cit şi de Podișul Dumbrăvenilor din vest. 


Podişul Dumbrăvenilor este situat în sectorul de podiș 
cuprins între valea Nadeşului si valea Bălții şi se caracterizează 
printr-un relief domol, cu înălţimi mai mari (600—650) localizate 
în apropierea văii Tirnavei Mari şi care, spre Tirnava Mică, 
se înfățișează ca o succesiune de interfluvii ușor înclinate și 
destul de netede. Văile largi, dar si adinci, ce despart aceste 
interfluvii au lunci puternice colmatate, local mlăștinoase, iar 
versanţii sînt degradati de torenti şi alunecări de teren. 

Caracterul cel mai expresiv de podiș este impus de prezența 
sinclinalului Dumbrăveni — o cută foarte largă in care incli- 
narea stratelor se menţine între 3 şi 5* şi în cuprinsul căreia au 
fost foarte bine conservate depozitele argilo-nisipoase pliocene. 
Netezimea reliefului se explică totodată şi printr-o prelucrare 
ciclică înaintată, care a dus, în ultimă instanță, la perfectarea 
suprafeței de netezire, „Platforma Agîrbiciului”” (450—500 m) 
(M. David, 1945). 


Podișul Vinătorilor este cuprins între culoarul depresionar 
Saschiz—Bunesti şi valea Saesului — izvoarele Hirtibaciului, 
unde predomină un relief de platou aproape orizontal cu uşoare 
denivelări pe trei trepte. Acest relief se apleacă către valea 
Tirnavei Mari pînă în domeniul teraselor fluviatile dezvoltate 
pînă la 110 m altitudine relativă. Pîraiele Dracului, Albeştilor, 
Hotarului şi Vînătorilor au disecat platoul structural prin văi 
adinci, înguste şi cu versanţi puternic înclinați. Înălţimile 
cele mai mari se întîlnesc pe latura sudică (650—700 m) şi 
scad uşor către nord, unde ating abia 400 m. Regiunea este 
acoperită cu păduri de foioase şi numai suprafeţe foarte restrinse 
sînt folosite agricol. Aşezările omenești sînt localizate doar 
la periferia platoului structural, iar drumurile care-l străbat 
sînt rare si neînsemnate. Toate aceste trăsături impun o fizio- 

Fig. 2.— Alunecări de teren de tip movile (,,glimei’’) la sud-est de orașul Sighisoara 
(foto I. Soneriu). 


nomie şi o funcție geografică deosebită pentru Podişul Vînătorilor, 
ceea ce îl distinge sub raportul peisajului din contextul 
larg al Podişului Hîrtibaciului (fig. 2). 


Cîmpia Transilvaniei 


Ca unitate fizico-geografică cu trăsături distincte, Cîmpia 
Transilvaniei cuprinde un teritoriu mult mai mare decît aria 
înscrisă în limitele județului Mureş. Ea formează regiunea 
centrală a Depresiunii Transilvaniei, suprapusă, în cea mai 
mare parte, ariei structurale a domurilor gazeifere şi formațiunilor 

geologice tortonian-sarmatiene alcătuite din marne, argile, 
nisipuri, tufuri vulcanice şi petice reduse de conglomerate 
în sectoarele periferice. 

Deşi are un relief putin accidentat, cu altitudine mijlocie 
de 500 m, totuși ea nu poate fi inclusă în categoria cîmpiilor, 
chiar dacă peisajul geografic vădeşte asemenea afinități. Denu- 
mirea de ,,cimpie’’ şi-o datorește caracterelor stepice și folo- 
sintei precumpănitor agricole-cerealiere a terenurilor. Numeroase 
sate din această regiune au anexat numirii lor atributul de 
cîmpie, subliniindu-se astfel „felul ocupaţiei locuitorilor şi 
caracterul economic al așezărilor” (V. Tufescu, 1966): 
Sinpetru de Cimpie, Ceuaşu de Cimpie, Zau de Cimpie etc. 

Cele mai pronunţate caractere de ,,cimpie’’ le vădeşte 
porţiunea central-sudică — Cimpia  Sărmașului —, care se 
întinde la sud de cumpăna apelor Mureș— Someș pînă în valea 
Mureșului, Valea Largă și Coasta Grindului, în vest, iar în est 
fine pînă la valea Lechintei (Comlodului). 

Pe lingă Cimpia Sărmaşului, din judeţul Mureş fac parte 
şi zonele mai înalte ce o învecinează : fişia colinară intertluvială 
dintre valea Lechintei (Comlodului) si Mureşului; o porţiune 
restrînsă din interfluviul ce desparte Pîrîul de Cimpie (sau piriul 
Ludusului) de valea Arieșului. 

Privită în general, Cimpia Transilvaniei încorporată jude- 
tului Mureş apare ca o regiune geografică cu trăsături originale, 
ce-i conferă o notă de distincţie față de cîmpia dezvoltată in 
bazinul Someşului (judeţul Cluj). În această parte sudică, energia 
de relief oscilează între 150 si 160 m, altitudinea mijlocie se 
menţine în jur de 400—450 m, iar fragmentarea reliefului 
atinge valori destul de mari: 0,45—0,52 km/km2?. 

Relieful se înfățișează ca un ansamblu de coline rinduite 
în interfluvii prelungi si foarte ramificate. La partea superioară 
ele sînt netede şi numai sporadic se înalţă vîrfuri uşor ascuţite 
care indică porțiunile de teren cu roci dure (tufuri, gresii sarma- 
fiene) ivite la zi pe capetele stratelor. 

Sub plafonul general al interfluviilor majore se dezvoltă, 
pe bazine hidrografice, cel de-al doilea nivel morfologie sub 
formă de interfluvii secundare sau coline mai scunde, ordonate 
conform cu direcţiile de refragmentare hidrografică a teritoriului. 

Legătura între fundul văilor largi, cu frecvente stagnări 
în albie, şi interfluvii se face prin intermediul versanților abrupți, 
adevărate şiruri de cueste, sau versanților prelungi incarcati 
cu deluvii, umectati si bine acoperiţi cu vegetaţie. 

Versanții în cuestă (coastă) au de obicei orientare vestică 
sau sudică şi constituie principalul domeniu de acţiune a 
proceselor morfodinamice, care generează o reţea deasă de 
ogaşe, ravene, torenti şi degradează terenul prin alunecări, 
curgeri noroioase etc. 

Se întîlnesc cazuri cînd abruptul cuestelor se dezvoltă 
concentric sau semicircular față de rîuri, fapt ce indică o 
evoluţie avansată pînă la degradarea structurilor în dom şi 
crearea inversiunilor de relief. 

În contrast cu suprafeţele versanților, foarte active morfo- 
dinamic, apare treapta joasă a văilor. Panta longitudinală a 
talvegurilor fiind redusă (sub 59/09) se produce o aluvionare 
intensă a luncilor, fenomen realizat nu atît prin aportul riurilor 
principale, ci pe seama materialelor aduse de torentii laterali. 
Aportul mare lateral de materiale fluviatile a dus la ridicarea 
patului riurilor, la stimularea procesului de băltire în albie 
şi, în consecinţă, la apariția unor lunci largi, puternic colmatate. 
În timpul cuaternarului, aportul de pe versanţi a fost aşa de mare 
încît energia riurilor nu a fost suficientă pentru evacuarea 
materialelor în aceeaşi măsură. Așa se explică aspectul de „văi 
suspendate” pe care-l au riurile din cîmpie, fata de arterele 
hidrografice colectoare — Someş si Mureş —, cit şi lipsa tera- 
selor fluviatile. 

Cu toată aparenta monotonie a Cimpiei Transilvaniei, 
în funcţie de constituția litologică, de stadiul de evoluţie a 
versanților şi de intensitatea proceselor, aceasta se diferențiază 
în cîteva subunități, din care în cadrul judeţului Mureş se intil- 
nese două: Cimpia Sărmaşului si Dealurile Madarasului. 


Cimpia Sărmașului, suprapusă bazinului hidrografic al 
Piriului de Cimpie, are cele mai pregnante trăsături de cîmpie. 
Altitudinea redusă a reliefului (350—450 m), energia mică 
(160 m), prezenţa celor mai întinse suprafeţe interfluviale, 
aplecate ușor spre sud, şi a văilor exagerat de largi caracteri- 

zează fizionomia, morfologică a acestui teritoriu. Formațiunile 
sarmatiene de marne gi nisipuri aşezate în alternanță, precum şi 
lipsa unui covor vegetal forestier inlesnese acțiunea proceselor 
morfodinamice pe pante. Alunecările de teren vechi şi noi, 
revinatia intensă duc la degradarea unor întinse suprafeţe de 
teren. 


Dealurile Mădărașului, cunoscute şi sub numele de Dealu- 
rile Fărăgăului, se ridică în spațiul interfluvial dintre valea 
Lechintei (Comlodului) şi valea Mureşului. În nord ele sfirgese 
într-o înșeuare joasă şi largă prin care se asigură legătura dintre 
culoarul Teaca si valea Lechintei (Comlodului). Fiind alcătuite 
de depozite neogene mai rezistente (gresii, marne compacte și 
intercalatii de tufuri), cutate ceva mai strîns (structurile 
Păingeni, Bozed, Mădăraș) şi protejate mai mult de păduri, 
aceste dealuri păstrează o altitudine de aproximativ 500 m (maxi- 
mum 570 m). Spre valea Mureșului ele se termină cu versanţi 
sub formă de cueste al căror front atinge 150 m. Dealurile 
Madaragului, atît prin structură şi morfologie, cit şi prin peisaj 
reprezintă o unitate de trecere de la Cimpia Transilvaniei către 
Subcarpaţii transilvăneni ai Reghinului. 


Relieful văilor se impune atît prin geneza și originalitatea 
sa, cit si prin rolul îndeplinit în peisajul geografic. 
Valea Mureșului nu este numai culoar de eroziune, ci și 
o arie geografică cu un pronunţat aer de familie dictat de nuanţa 
climatică cu contraste termice mari între iarnă (—32°C maximă 
absolută, Tîrgu Mureş) si vară (39°C, Tîrgu Mureș) şi cu un grad 
de umezire mai accentuat decît podișul înconjurător, de predo- 
minarea solurilor aluviale prinse în culturi agricole (cereale, 
legume etc.) şi de concentrarea așezărilor umane. 
Lunca actuală are lățimi cuprinse între 1 si 4 km, iar supra- 
fata ei este presărată cu depresiuni mlăștinoase, meandre pără- 
site, grinduri și popine. La creșteri mari de nivel o bună parte 
a şesului aluvial este inundat. 
Deasupra luncii se succed șase nivele de terasă mai bine 
evidenţiate în culoarul Deda—Brincovenesti, apoi la Tîrgu 
Mureș și în avale pînă la Luduş. Nivelul cel mai jos atinge 

Fig. 3. — Valea mijlocie a Nirajului, în avale de satul Miercurea Nirajului. În 
primul plan, lunca arabilă cultivată cu cereale; în planul al doilea versanţii văii 
partial impaduriti (foto. I. Soneriu). 


8—10 m, cel mai inalt 110—112 m, iar cel mai bine dezvoltat 
se situează la 25—35 m deasupra talvegului actual. 

Pe cuprinsul județului Mureş, valea prezintă sectoare cu 
profile asimetrice, dar şi îngustări sub formă de defilee putin 
expresive (îngustarea de la Brincovenesti, îngustarea de la 
Dumbrăvioara si îngustarea de la Luduş) impuse de tăierea 
structurilor neogene. 

În secţiunea actuală de curgere, rîul şi-a croit meandre 
divagante şi numai în apropiere de Luduş acestea au caracterul 
de meandre adincite. 29 

Valea Nirajului are un profil longitudinal şi transversal 
evoluat. Lunca largă, începînd de la Eremitu şi pînă la confluen- 
td, este dominată de șapte nivele de terasă. Acestea sînt mai 
bine dezvoltate în Depresiunea Miercurea Nirajului şi în jurul 
localităţilor Acăţari— Găleşti. Sînt terase aluviale, cu poduri 
extinse, acoperite de culturi și așezări omenești (fig. 3). 
~~ Valea Nirajului se lărgeşte in secţiunea superioară, atestind 
prezenţa, sa pe actualul traseu încă din pliocen. 


Valea Târnavei Mici urmează un traseu consecvent în 
zona Munţilor Gurghiu şi apoi unul transversal în aria subcarpa- 
tică şi de podiș. Intrarea în podiș este marcată de piața de 
adunare a apelor de la Singeorgiu de Pădure. Pînă aici valea are 
porţiuni de îngustări (defileul de la Sarateni, strimtura Trei 
Sate) si largiri depresionare (Praid — Sovata, Chibed). Terasele 
sînt în număr de 7, păstrate mai mult ca petice şi localizate 
mai ales pe malul stîng, subliniind asimetria văii. 

Lunca este largă, cu porţiuni mlăștinoase, supusă în mare 
parte la inundaţii. 


Valea Tîrnavei Mari aparţine judeţului Mureş numai prin 
sectorul cuprins între confluenţa cu piriul Mureni şi confluența. 
cu piriul Laslea (la localitatea Laslea). Este o vale largă, cu aspect. 
depresionar, asimetrică, terasele în număr de șapte rînduindu-se 
pe versantul stîng. Versantul drept este abrupt în formă de 
cuestă. În apropiere de Sighişoara valea se îngustează mult şi 
se adînceşte în formațiunile de gresii ale sinclinalului Sighisoara. 
Aici terasele s-au dezvoltat mai mult pe partea stingă, fiind 
ocupate de construcțiile oraşului Sighişoara. 

Excepţie face nivelul de 110 m frumos conturat în Dealul 
Gării. După ieşirea din strînsura de la Sighişoara, în dreptul 
Daneșului, valea se lărgeşte iarăşi sub aceeaşi formă a profilului 
morfologic : terasele dezvoltate pe stînga rîului sub Hula Dane- 
şului, iar cuesta atașată Dealurilor Nadeşului din dreapta. 
rîului. 

Varietatea formelor de relief şi a condiţiilor geologice — 
tectonice, stratigrafice şi petrografice — au determinat şi o 
diversitate mare de bogății ale subsolului. 

Cea mai importantă resursă a subsolului acestui judeţ o 
constituie zăcămintele de gaz metan, descoperite întîmplător 
la Sărmăşel, în 1907, în urma unui foraj de explorare a unor 
presupuse săruri de potasiu. În urma acestei descoperiri au 
fost întreprinse lucrări geologice de prospectare şi explorare 
a zăcămintelor de gaz şi s-a trecut, începînd din 1913, Ja exploa- 
tarea lor. După 1944, lucrările geologice au cunoscut o amploare 
deosebită, ducind la descoperirea de noi structuri productive 
şi la punerea lor în exploatare. 

Zăcămintele de gaz metan din judeţul Mureş sînt cantonate 
în depozite sedimentare neogene (tortoniene, bugloviene, sar- 
matiene şi meotiene), care alcătuiese aşa-numita „formaţiune 
cu gaze”, constituită litologice dintr-o alternanță de nisipuri şi 
marne, în strate subțiri sau în pachete de grosimi variabile. 
Alternanta de nisipuri şi marne a favorizat localizarea zăcămin- 
telor de gaz metan, din diferite structuri, într-o serie de ori- 
zonturi. Datorită deselor intercalatii de marne compacte, care 
separă orizonturile gazeifere, numai o parte din seria gazeifera 
a putut fi degradată şi pierdută pentru exploatare în structurile 
expuse eroziunii. Numărul şi grosimea orizonturilor gazeifere 
variază de la o structură la alta în funcţie de faciesul litologice 
sub care se prezintă formațiunea cu gaze şi de gradul său de 
eroziune. 

Sub raport tectonic, zăcămintele de gaz metan sînt locali- 
zate în domuri și brahianticlinale. Pe flancurile unor domuri 
(Deleni —Hărănglab, Zau—Şăulia ş.a.) se întîlnesc şi capcane 31 

stratigrafice, formate prin efilarea sau marnizarea unor nisipuri 
din zona sinclinali adiacentă. Domurile gi brahianticlinalele 
gazeifere au amplitudini diferite si sint înconjurate de zone 
sinclinale largi, de adincime variabilă, de la zeci la sute de metri. 
Gazele ocupă cupolele boltirilor şi sînt în contact direct, pe 
flancuri, cu apele sărate de zăcămînt. 

Gazele sînt compuse, în general, în proporţie de circa 
99%, din metan (proporţia metanului variază, de regulă, între 
95 şi 99,7%); alături de metan, în proporții neînsemnate, se 
găsesc şi alte hidrocarburi (etan, propan, butan). 

Pînă în prezent, pe cuprinsul județului sînt cunoscute circa 
30 de cîmpuri (domuri) gazeifere, care, în funcţie de raporturile 
tectonice dintre ele (altitudinea lor si adîncimea foarte variabilă 
a zonelor sinclinale care le separă), aparţin la două din cele trei 
zone de domuri din Depresiunea Transilvaniei, şi anume la 
zonele centrală şi nordică (nu și la cea sudică). În zona centrală se 
încadrează domurile de joasă altitudine (între —600 şi —2 000 m), 
acoperite, de regulă, cu o cuvertură pliocenă și orientate 
aproximativ est—vest; aşa sînt domurile Deleni, Bogata de 
Mureș, Laslău, Filitelnic, Nades, Corunca, Ernei, Dumbrăvioara, 
Păingeni, Singeorgiu de Pădure, Ghineşti, Miercurea Nirajului, 
Teleac ș.a. În zona nordică, situată la nord de Mureş, se înca- 
drează domuri de altitudine mai mare (pînă la —100 m), fără 
cuvertură pliocenă şi partial erodate; orientate in general 
NV —SE, ele sînt eşalonate de-a lungul unor anticlinale majore 
sau în releu, separate prin zone sinclinale de adincimi şi forme 
diferite; așa sînt domurile Luduş, Singer, Iclanzel, Zau de 
Cimpie, Şăulia, Dobra, Grebenis, Săușa, Ulieș, Şincai, Mădăraș, 
Sarmasel, Crăieşti, Bozed ş.a. 

Majoritatea domurilor gazeifere din judeţul Mureș se află 
în exploatare, un număr mai mic aflîndu-se încă în faza de 
conservare, urmînd a îi puse în exploatare într-un viitor apropiat. 

Pe viitor, există posibilități de descoperire de noi structuri 
gazeifere gi în zone noi, încă putin cercetate (de exemplu în 
zona premontană, de la est de linia Sovata—Brincovenesti, 
acoperită în cea mai mare parte de depozite pliocene şi de aglo- 
merate andezitice etc.). 


https://biblioteca-digitala.ro 


RESURSELE SUBSOLULU 


Între resursele subsolului, după gazul metan, ca importanţă, 
sînt rocile utile de diferite categorii (vulcanice, sedimentare 
detritice etc.), prezente în rezerve considerabile, practic ine- 
puizabile. Zona eruptivă montană este dominată de andezit 
(cariere industriale în defileul Mureșului la Stinceni si lingă 
Sovata la Ilieşi) şi de piroclastite (aglomerate etc.) andezitice. 
În zona deluroasă din Subcarpații interni, Podișul Tirnavelor 
şi Cîmpia Transilvaniei predomină depozitele sedimentare de 
nisipuri, marne şi argile. Depozitele imense de nisipuri, de vîrstă 
neogena (miocenă si pliocenă), de regulă sînt semiconsolidate în 
strate de diferite grosimi ; ele pot fi utilizate în prepararea unor 
materiale de construcție (mortare la zidărie, strate filtrante 
la drumuri etc.), iar unele varietăți cuartoase la fabricarea 
sticlei (de exemplu depozitul de nisip cuartos de lîngă Sovata 
ar putea aproviziona o fabrică de sticlă cu o producție anuală 
de circa 20 milioane butelii). Orizonturile de nisipuri conțin 
uneori intercalatii de gresii, care, mai ales cînd se prezintă 
sub formă concreţionară (sferoidală, discoidală etc.), sînt bine 
cimentate, constituind o excelentă piatră de construcție de 
lungă durabilitate (după cum o dovedesc numeroasele edificii 
de origine medievală — cetăţi, biserici etc. — frecvente mai 
ales în partea sud-estică a județului, în împrejurimile Sighişoarei) 
(fig. 4). Marnele, existente de asemenea în rezerve imense, 
pînă în prezent n-au primit nici o utilizare, deşi unele varietăţi 
s-ar putea preta la fabricarea cimentului. Argilele — inclusiv 
luturile de coastă şi de terasă — ,la fel foarte răspîndite, au o 
utilizare ceva mai largă la fabricarea materialelor de construcție 
ceramice (cărămizi, ţigle etc.), atît în unităţi ale industriei de 
stat republicane şi locale, cât şi în cărămidăriile rurale, foarte 
frecvente în cuprinsul judeţului. 

O răspîndire mai limitată, dar totuşi în rezerve considerabile, 
o au depozitele detritice mobile de bolovăniș, pietriș si balast 
din terasele principalelor rîuri — Mureș, Niraj, Tirnave — 
extrase în numeroase puncte şi folosite ca materiale de construc- 
tie brute sau prelucrate industrial (prefabricate de beton). 

Deşi, comparativ cu gazul metan și rocile utile, de o impor- 
tanta mult mai mică, apele minerale sărate reprezintă o resursă 
notabilă a subsolului judeţului Mureş. Astfel, sînt cunoscute 

Fig. 4. — Gresii concretionare de formă sferoidală, în stratele de nisipuri 
pontiene de la Sighisoara. 


exploatările balneare de la Sovata, Sîngeorgiu de Mureş, Ideciu 
de Jos ete. Genetic, ele se împart în două categorii. Unele sînt 
legate de zona cutelor 'diapire, ‘cu străpungeri de simburi de 
sare, din Subcarpații interni (linia Sovata— Gurghiu —Ideciu de 


‘Jos—Brincovenesti) ; apele sărate apar aici sub formă de izvoare 


sau sub formă de lacuri (exemplu la Sovata). 

În această categorie genetică se încadrează apele sărate 
de la Sovata, Gurghiu, Jabenita, Ideciu de Jos, Brincovenesti 
şi Uila. Renumele european al stațiunii balneare Sovata se 
datoreşte coexistentei unei cantități considerabile de ape sărate 
cu diferite grade de concentraţie, cu un nămol sulfuros de culoare 
neagră, bogat în elemente chimice şi în substanțe organice, 
precum şi fenomenului de heliotermie a apei din lacul Ursu. 

O altă categorie de ape minerale sărate sînt cele de zăcă- 


‘mint, din formațiunile gazeifere. Asa sînt, spre exemplu, apele 

de la Singeorgiu de Mureș (la 3 km est de Tîrgu Mureş) legate 
de formațiunea cu gaze de pe flancul sudic al domului de la 
Ernei; apele clorosodice, calcice, magneziene gi iodurate, 
provenite dintr-un foraj adinc de 850 m, se folosesc, în 
instalaţii balneare importante, la tratamentul diferitelor maladii 
(reumatism cronic, nevrite, afecţiuni ginecologice, limfatism, 
adenopatie, tulburări endocrine, astenie etc.) ; prezenţa nămo- 
lului amplifică potenţialul terapeutic al staţiunii. 


CLIMA 


Trăsăturile climatice ale judeţului Mureş sînt o consecință 
a poziţiei sale în centrul Transilvaniei, fapt care încadrează 
respectivul teritoriu in Subprovincia climatică temperat 
moderată, definită de circulaţia și caracterul maselor de aer 
din vest şi nord-vest. În același timp, modul de dispunere a 
reliefului introduce variații locale concretizate în .nuantele 
topoclimatice şi oscilatia pe verticală a valorilor elementelor 
meteorologice. Astfel, cea mai mare parte a judeţului aparține 
„„climei dealurilor”, cu uşoare diferențieri la sud şi nord de 
culoarul văii Mureşului. În partea de est domină clima de munte, 
cu o nuanță aparte, climă de versanţi expuși, vînturilor vestice. 
Acest contrast genetic este reflectat prin valorile şi distribuţia 
regională a elementelor climatice. | a Ag ăia 

Durata, de strălucire a soarelui în regiunea de podiş. este 
ridicată (2056,5 ore pe an), apropiindu-se de valorile înregistrate 
în regiunile de cîmpie din tara noastră. În zona muttoasă 
valorile sînt mai mici cu ċirca 150—200 de ore. Acest fapt se 
va reflecta în mersul proceselor climatice şi în particularitatile 
peisajului geografic. mes CORSA hati 

imul temperaturii aerului prezintă contraste regionale 

. În partea de vest a județului, pe culoarele văilor 

Mureș şi Tirnava Mică, media anuală a temperaturii aerului se 
menține în jur de 90, Partea sudică a Cimpiei Transilvaniei, 
Podişul Tirnavelor şi o bună parte din culoarele văilor Mureș, 
Tirnava Mică şi Niraj sînt dominate de temperaturi medii 
anuale cuprinse între 8 şi 9C. Izoterma de 6°C circumscrie 
poala munţilor vulcanici. Zona dealurilor subcarpatice se carac- 
terizează prin temperaturi medii anuale cuprinse între 6 și 8°C. 
Pe culmile înalte ale munţilor Călimani și Gurghiu, valorile sînt 
mult mai scăzute, fiind cuprinse între 2 gi 4°C. Valorile ridicate 
ale temperaturii aerului din cuprinsul culoarelor de vale (Tirgu 
Mureş 8,7*0, Sighişoara 8,2°C, Tîrnăveni 8,3°C) se explică 
prin canalizarea maselor de aer dinspre vest pe aceste „căi de 
pătrundere” spre centrul Depresiunii Transilvaniei (fig. 5). 
Urmărind mersul anual al temperaturii medii lunare, se 
constată că în sectorul colinar şi de podiș, luna cea mai rece 
este ianuarie, iar cea mai caldă iulie, cu valori între —3 şi —5°C 


(Tîrgu Mureş —4,3°O, Sighişoara —4,3°C), respectiv între 18 


şi 20°C (Tîrgu Mureş 19,4*C, Sighişoara 18,7°C) (fig. 6 şi 7). 
În zona Munţilor Călimani — Gurghiu, luna cea mai rece este 
februarie, cu valori cuprinse între —4 şi —10*C, şi cea mai caldă 
august, cu valori între 8 si 12°C. Amplitudinile termice anuale 
au valori de 21—25*C în regiunea colinară si deluroasă ; 14— 
22°C la periferia ariei muntoase si scade la 12°C în sectorul înalt 
al munţilor. 

În funcţie de anotimp, mediile lunare ale temperaturii 
aerului prezintă de asemenea variații regionale. Anotimpul de 
iarnă se caracterizează prin valori mici ale mediilor lunare ale 
temperaturii aerului, cuprinse între —4 şi —6°C în regiunea 
munților, respectiv —2, —3,5°C în cuprinsul dealurilor subcar- 
patice şi al podișului. Se constată frecvente inversiuni de tem- 
peratură între văile largi, ariile depresionare şi versanţii insoriti 
ori interfluviile bine aerisite. 

Media anotimpuală de primăvară indică valori de 6—9°C 
în zona joasă şi 4,0—4,5°C în domeniul munţilor înalţi. În sec- 
torul vestic al județului, pe culoarul Mureşului şi al Tîrnavei 
Mici, creşterea temperaturii aerului este cu mult mai rapidă, 

Fig. 6. — Repartiția temperaturilor medii în luna ianuarie. 

Fig. 7. — Repartiția temperaturilor medii în luna iulie. 

datorită invaziilor maselor calde dinspre vest. Astfel, tempera- 
tura medie a lunii martie este 4°C la Luduş şi Tirnaveni, scade 
la 2*0 în zona subearpatică a Reghinului, iar în aria munţilor 

. vulcanici valorile sînt încă negative, —6°C. De-abia la sfîrșitul 
lunii aprilie în zona muntoasă se înregistrează valori pozitive 
ale mediilor temperaturii aerului. Vara, pe întreg teritoriul 
judeţului valorile sînt pozitive, cu o medie anotimpuală de 
15—19°C în sectorul colinar și de podiş şi de 7—15°C în sectorul 
montan. Acum se înregistrează valorile cele mai ridicate din tot 
cursul anului (19,4°C Tîrgu Mureș, 18,7°C Sighișoara, 17,5°C 
Sovata şi 16,5°C la Lunca Bradului). 

Toamna, mediile lunare ale temperaturii aerului scad cu 
2—4°C între lunile august si septembrie în munte gi 4—5°C în 
zona dealurilor; cu 4—6°C şi, respectiv, 6°C între septembrie 
şi octombrie; 2—4°C și, respectiv, 4—5°C între octombrie și 
noiembrie. Valorile medii ale temperaturii aerului în anotimpul 
de toamnă ajung la 4—6°C în regiunea muntoasă gi 7—10°C 
în cea a dealurilor şi ,„Cîmpiei” colinare a Transilvaniei. 

Cele mai mari creșteri de temperatură de la o lună la alta 
se produc între lunile martie și aprilie. 

Temperaturile maxime si minime absolute sînt importante 
în caracterizarea regimului climatic, întrucît ele precizează 
limitele de oscilație termică de pe teritoriul studiat. Temperatura 
minimă absolută de —32,8°C a fost înregistrată la Tîrgu Mureș 
(1942), iar maxima absolută de 40,6*C (în 1952) la localitatea 
Săbed din Cîmpia Transilvaniei, înregistrîndu-se astfel o ampli- 
tudine absolută de 73,4*C. 

Raporturile numerice între zilele cu diferite temperaturi 
exprimă mai fidel starea calitativă a climei în care locuitorii 
judeţului îşi pot desfăşura activitatea productivă, în special 
cea agricolă. Astfel, durata în zile a intervalului cu temperaturi 
mai mari de 0°C la Tîrgu Mureş este de 286, iar a celui cu tem- 
peraturi sub 0°C de 79. 

Numărul anual al zilelor cu îngheţ este, în medie, de 150 — 
160 în regiunea muntoasă, 120—130 de zile în zona de podiş 
(Tîrgu Mureș, 127,2) si de 110—120 de zile în partea vestică a 
culoarelor hidrografice ale Mureșului şi Tirnavelor. Numărul cel 

40 mai mare de zile cu îngheț, 28,7, aparţine lunii ianuarie. 

Numărul zilelor de vară oscilează între 20—60 în sectorul 
muntos al judeţului şi 60—85 in Cîmpia Transilvaniei si Podișul 
Tirnavelor. Zilele tropicale sînt puţine, astfel că la Tîrgu Mureş 
abia se însumează 18,7 zile din cursul unui an. Din cifra men- 
tionata, 6,2 zile revin exclusiv lunii august. 


Nebulozitatea prezintă deosebiri regionale condiţionate de 
relief și circulația aerului. Aceasta depăşeşte 6 zecimi în sec- 
torul de munte și scade sub cifra menţionată în podiș (Tîrgu 
Mureş 5,6; Sighişoara 5,7). 

Mersul anual al nebulozitatii se caracterizează printr-un 
maxim principal în luna decembrie şi un maxim secundar în 
aprilie—mai, între care se intercalează minimul din august — 
septembrie şi cel din martie. Creşterea nebulozitatii în aprilie— 
mai este cauzată de pătrunderea maselor de aer oceanic dinspre 
vest, care provoacă precipitaţii bogate. 

Frecvența zilelor cu diferite stări de timp se caracterizează 
printr-o repartiție teritorială neuniformă pe cuprinsul judeţului. 
În regiunea de podiș sînt circa 110—120 de zile senine anual 
(cu nebulozitate de 0—3,5 zecimi), pe cînd în Munţii Călimani 
valorile scad la 80—100 de zile. Timpul noros înregistrează o 
frecvenţă cu creșteri progresive dinspre vest către est, trecînd 
de la 110 zile senine în Podişul Tirnavelor, la 100 de zile în 
dealurile subcarpatice si chiar sub această limită în munţi 
(cu nebulozitate de 7,6—10 zecimi). 

Precipitaţiile atmosferice, prin valorile înregistrate, prin 
distribuţia spaţială şi neuniformitatea în timp, reflectă factura 
climatului temperat moderat, în care zonalitatea şi orientarea 
reliefului se impune cu precădere. Ca trăsătură generală se 
remarcă o creștere a cantității medii anuale dinspre vest spre 
est conform cu schimbarea morfometrică a treptelor de relief. 
Dacă la limita vestică a judeţului cantităţile anuale medii sînt 
exprimate prin valori de 550—590 mm, părţii centrale a jude- 
tului îi revin valori medii de 600—700 mm, în schimb, periferia 
muntoasă este marcată de izohieta de 800 mm (fig. 8). Culmile 
înalte ale Călimanilor si Gurghiului, aflate în bătaia maselor 
de aer vestice, sînt puternic alimentate cu ploi şi zăpezi, încît 
valorile precipitațiilor cresc la 1 000—1 200 mm. Cele mai mari 

cantităţi de precipitaţii cad la sfirgitul primăverii gi începutul 
verii. 

Astfel, media cantităților lunii mai se menţine între 70 gi 
100 mm în podiș si 100—140 mm în munţi. Media anotimpuala 
de vară oscilează între 80 şi 110 mm pentru sectorul de podiş 
şi între 110 si 140 mm pentru cel de munte. 

Cele mai reduse cantități de precipitaţii cad în sezonul 
rece al anului, încît media anotimpului de iarnă este marcată 
prin valori cuprinse între 20—50 mm în sectorul podișului şi 
de 50—70 mm în cel montan. Cele mai uniforme cantități de 
precipitaţii cad în timpul toamnelor, cînd mediile lunare sînt 
limitate între 40 si 60 mm în cuprinsul podișului și între 60 şi 
80 mm pe versanţii vestici ai munților Gurghiu—Călimani. 

Cantităţile lunare maxime absolute au fost, la toate staţiile 
pluviometrice din judeţul Mureş, mai mari de 200 mm (Fincelu 
de Jos 347,8 mm, Gurghiu 246 mm, Sovata 305 mm, Tirgu 
Mureş 277 mm, Tîrnăveni 220,7 mm). 

În contrast cu aceste valori ridicate se poate menţiona 
că au existat ani cînd, datorită predominării regimului anticiclo- 
nal, în unele luni nu au căzut de loc precipitaţii. Aceste luni 
sînt în special specifice anotimpului de toamnă si iarnă (Gurghiu — 
noiembrie 1926, Singeorgiu de Pădure—noiembrie 1926 gi Tirna-, 
veni—noiembrie 1897, septembrie 1949). 

Cantităţile maxime de precipitații căzute în 24 de ore au 
fost de 65—100 mm în Cimpia Transilvaniei, local inregistrin- 
du-se valori mai ridicate (Ludusu de Mureş 136 mm, Sarmasel 
106 mm); 60—70 mm în regiunea de munte (Răstolița 70 mm, 
Sovata 66 mm) şi de 65—80 mm în Podişul Tirnavenilor şi 
în culoarele hidrografice ale celor două Tirnave. 

Ploi torențiale excepţionale au apărut mai mult în culoarele 
de vale, în depresiunile subcarpatice şi, local, la poalele vestice 
ale munţilor vulcanici. Așa spre exemplu la Lunca Bradului 
din defileul carpatic al Mureşului au căzut 52,3 mm (69 minute), 
iar la Tîrgu Mureş 14,5 mm (3 minute). 

Frecvența zilelor cu precipitaţii este de 140—180 de zile 
în regiunea muntoasă, cu numărul cel mai ridicat (180) pe 
Munţii Călimani, 120—140 în Podişul Tirnavelor si Subcarpaţii 

Reghinului ; 110—130 de zile pe culoarele largi ale văilor mari : 
Mureș, Tirnave ; mai puţin în Cimpia Transilvaniei, 110 —120 zile. 

Data medie a căderii primei ninsori este in strînsă legătură 
cu scăderea temperaturii aerului, fiind mai timpurie în zona 
de munte (ultimele zile ale lunii octombrie), mai tîrzie în Podișul 
Tirnavelor, Cîmpia Transilvaniei (20 noiembrie) si în special 
în culoarele vestice ale văilor Mureş şi Tirnave (în jur de 
1 decembrie). 

Data medie a căderii ultimei ninsori este cuprinsă între 
20 martie și 1 aprilie în sectorul colinar şi de podiş. În munții 
Călimani si Gurghiu ea este localizată la sfîrşitul primăverii 
(a treia decadă a lunii mai), iar pe vîrful Pietrosu Călimanilor 
(2102 m) chiar la începutul verii. 

n consecinţă, numărul mediu al zilelor cu ninsoare este de 
40—50 de zile în munţi, 30—35 de zile în aria Subcarpaților 
transilvăneni, 20—25 de zile în Podişul Tirnavelor şi Cimpia 
Transilvaniei. 

Stratul de zăpadă se menţine de asemenea neuniform atît 
în timp, cit şi spatial. Durata este de 50—70 de zile în zona 
Podişului Tirnavelor şi de 80—120 de zile în cea muntoasă, 
iar grosimea medie anuală a stratului de zăpadă totalizează 
50—60 cm în Cimpia Transilvaniei şi Podişul Tirnavelor, 
depășind 3 m în partea înaltă a Munţilor Călimani. 

Umiditatea relativă exprimă gradul de saturare a atmosferei 
cu vapori de apă. Deosebirile de ordin termic corelate cu dife- 
rentierile orografice şi fitogeografice determină variaţii regionale 
ale valorilor umidității relative. Dacă în regiunea de munte 
umiditatea relativă depăşeşte 80% datorită persistentei maselor 
de aer umed, ea scade la 76% în zona dealurilor subcarpatice 
şi la 70% în Podişul Tirnavelor şi culoarele largi de vale. 

Oscilatiile sezoniere ale umidității relative nu sînt prea 
mari. În luna ianuarie, valorile medii ale acestui element au o 
distribuție aproape paralelă cu a celor anuale, mentinindu-se 
între 80 şi 85%. În luna iulie ies în evidenţă valori ridicate ale 
umezelii relative medii de 65—71% în Podișul Tirnavelor, 
70% în dealurile subcarpatice şi 80% în munţi. Se observă 
deci o mai accentuată diversificare teritorială decît în luna 
ianuarie, datorită, desigur, diferentierii temperaturii aerului. 

Amplitudinea variaţiei anuale a umidității relative are 
valori scăzute, între 10 şi 15%. In mersul anual se constată un 
minim în luna aprilie si unul in luna iulie, maximul principal 
în decembrie și secundar în iunie cînd crește frecvenţa zilelor 
cu ploaie. 

Vintul. Datorită localizării în partea centrală a ţării, teri- 
toriul judeţului Mureș este supus în cea mai mare parte a anului 
circulaţiei maselor de aer dinspre vest și nord-vest. Se constată 
totuși o uşoară acţiune dinspre sud-vest, determinată de pătrun- 
derea maselor de aer prin culoarul Mureşului. Datorită frag- 
mentării accentuate a reliefului, direcţiile principale sînt modi- 
ficate local şi astfel variaţia schimburilor maselor de aer pe 
teritoriu este destul de mare. Predomină însă direcţiile invaziilor 
de aer rece care se produc în partea posterioară a ciclonilor 
(Tîrgu Mureş, NV = 12,4%). 

Pe văile şi depresiunile adăpostite predomină timpul calm 
în cea mai mare parte a anului (Sighișoara 64%). Pentru regiu- 
nea deluroasă, frecvenţa vîntului pe diferite direcţii este ilustrată, 
de datele staţiei meteorologice Tîrgu Mureș, din care rezultă 
că în decursul anului predomină direcţia NV (12,4%), urmată 
de direcția NE (10,8%), apoi de SE (9,2%) şi de direcţia 
nord cu 7,8%. Frecvența direcţiei SE se explică prin schimbul 
maselor de aer dintre regiunea muntoasă şi podiș şi prin ,,stre- 
curarea”” aerului dinspre ţinuturile mai răcoroase ale Subcar- 
patilor transilvăneni spre regiunile mai calde din valea Mureşului 
şi sudul Cimpiei Transilvaniei. În cursul anului, această direcţie 
este mai frecventă primăvara (mai, iunie). 

Distribuţia anotimpuală a frecvenţei este şi ea neuniformă. 
Cele mai bogate mase de aer se deplasează primăvara şi la 
începutul verii, cu predominarea direcției NV (maxima reve- 
nind lunii iunie, Tîrgu Mureș 19,2%). Tot în acest anotimp se 
înregistrează o frecvenţă ridicată dinspre SE (Tîrgu Mureș, 
în luna mai, 13,8%). Vara, direcţiile predominante sînt dinspre 
NV (18%) şi NE (11%). Toamna se înregistrează o abundență 
a maselor dinspre NE (10%) si apoi dinspre NV (8%). În timpul 
iernii se scurg mase de aer reci dinspre regiunile înalte muntoase, 
încât în luna ianuarie frecvența cea mai ridicată revine direcţiei 

44 NE cu 13,8%. 

Viteza vintului este determinată de direcția principală 
de bătaie a acestuia si de condiţiile locale de adăpostire aero- 
dinamică. 

Pentru regiunea deluroasă, viteza vîntului predominant 
este cea mai mare: Tîrgu Mureş NV = 3,1 m/s, Sighişoara 
NV = 2,3 m/s. Cele mai frecvente vinturi cu viteze ridicate 
apar în luna februarie şi tin, cu intermitențe, pînă la sfîrşitul 
verii. Vitezele mai scăzute sînt caracteristice toamnei şi începutul 
iernii. În luna decembrie apar valori de 0,6—0,8 m/s. 

În regiunile muntoase înalte viteza vintului este foarte 
ridicată, înregistrîndu-se valori pînă la 30 m/s. 

În concluzie, se poate spune că faţă de tiparul climatic 
general, temperat moderat, în care este cuprins judeţul Mureş, 
relieful si celelalte elemente ale peisajului au impus nuanţările 
topoclimatice, concretizate într-o : a) climă de versanți expuși 
vinturilor vestice; b) climă a dealurilor şi podișurilor ; c) climă 
a culoarelor largi de vale. Toate aceste nuanţe se rasfring în 
conținutul si structura peisajului geografic. 


HIDROGRAFIA 


Rezerva de apă a judeţului Mureș este reprezentată prin 
rețeaua de rîuri care străbate teritoriul, prin lacurile localizate 
în acest spațiu geografic şi prin apele freatice şi de adîncime 
cantonate în depozitele moi ale terenurilor sedimentare neogene. 


Rîurile. Mureșul constituie colectorul hidrografic principal 
spre care își îndreaptă cursurile toate riurile ce drenează teri- 
toriul județului. Bazinul său de recepţie este de 29 919 km? pe 
teritoriul României. Cursul său se înscrie ca una din cele mai 

Fig. 9. — Mureșul în defileul Topliţa— Deda tăiat în andezitul munților 
vulcanici (foto I. Soneriu) 


mari axe” hidrografice de la noi din ţară. Mureşul, după ce 
străbate pe circa 75 km Depresiunea Giurgeului, pătrunde pe 
teritoriul județului, pe care îl traversează de la est spre vest 
pe o distanță de circa 200 km. Iesind din Depresiunea Giurgeului, 
Mureşul străbate lanţul vulcanic, separind Munţii Călimani 
de Munţii Gurghiului printr-un frumos defileu, lung de circa 
40 km. Aici el are aspectul tipic al riurilor de munte, cu o albie 
minoră îngustă sculptată în piroclastite şi blocuri andezitice 
(fig. 9). În „„lărgirile” cu aspect de bazinete depresionare se string 
piraiele care drenează munţii vulcanici. Dintre aceste „noduri 
hidrografice” amintim pe cele de la Topliţa, unde se varsă în 
Mureș piraiele Topliţa, Măgheruș şi Călimănelul ; de la Stinceni, 
unde se scurge Gudea, Mermezeul si Zebracul; de la Lunca 
Bradului, unde sosesc afluenţi mai insémnati, ca Ilva (S = 130 
km?; L = 22 km), Sălardul (S = 127 km?; L=16 km); 
de la Răstolița, unde se varsă în Mureș afluentul Răstolița 

(S = 172 km?; L = 19 km) şi piriul Iod. Avale de defileul 
Topliţa — Deda, valea Mureşului se lărgește, iar aportul 
lateral este dat, in principal, de afluentul Bistra. După ieșirea 
din zona muntoasă, valea Mureșului capătă aspectul unei 
adevărate depresiuni, către care se îndreaptă o serie de piraie 
de pe versantul vestic al Călimanilor şi Gurghiului (Gesele, 
Pietriș, Dumbrava, Ripa, Agriș, Sebeş, Fiţcău, Idicel). Traversind 
structura aticlinală de la Brincovenesti, Mureșul a creat un 
scurt defileu în care albia se restringe simţitor. Urmează din 
nou o lărgire, cea de la Reghin, in care se string afluenții din 
dealurile subcarpatice : Gurghiu (S = 564 km?; L = 55 km), 
Beica, Habic, Petrilaca. etc. Piriul Lutului, care dreneaza 
dealurile subcarpatice ale Păltinişului, reprezintă afluentul 
cu cel mai mare aport lateral din partea dreaptă. În general, 
aceşti afluenți au suprafeţe ale bazinelor de aproximativ 100— 
300 km?, iar densitatea pe unitatea de spațiu atinge 0,9—1,0 km/ 
km?. 

„Între intilnirile cu Nirajul şi Arieşul valea Mureşului se 
lărgeşte mult, cursul meandrează puternic, albia majoră este 
presărată cu braţe părăsite, suprafețe mlăștinoase, popine şi 
grinduri laterale rezultate îu urma revărsărilor. Pe această 
porţiune, valea Mureşului desparte ,,Cîmpia” Transilvaniei 
de Podișul Tîrnavelor. Din cuprinsul cîmpiei, Mureşul colectează 
următorii afluenți. mai importanţi: Lechinta sau Comlodul 
(S = 529 km?; L = 60 km) si Ludușul sau Pîrîul de Cimpie 


HIDROGRAFIA 


(S = 646 km?; L = 56 km). În spaţiul ,,cimpiei”, densitatea |. 


reţelei hidrografice este scăzută: 0,3—0,6 km/km2?. Dinspre 
podiş, Mureșul primeşte afluenţi mai scurţi, cu debite reduse, cu 
un pronunţat caracter semipermanent al scurgerii. Excepţie 
face Nirajul (S = 609 km?; L = 78 km), care se formează din 
unirea a două piraie, Nirajul Mare şi Nirajul Mic, care aduc ape 
bogate de pe versanţii vestici ai Munţilor Gurghiu. Afluenții 
mai însemnați primiți de Mureș în sectorul colinar si de podiş 
sînt : Tirimia, Pîrîul Mare, Lăscud, Sărata, Cucerdea, Seulia, 
Cecălaca şi Găbud. Densitatea rețelei hidrografice este mai 
mare decît în unitatea geografică de la nord de Mureș, variind 
între 0,6 și '0,8 km/km2?. Acest fapt se explică prin gradul mai 

ridicat de friabilitate a rocilor si printr-un aport subteran 
bogat. 

Sistemului hidrografic al Mureşului îi aparţin încă două 
rîuri însemnate, dar al căror curs străbate numai partial teri- 
toriul județului. 

Tîrnava Mică îşi culege apele de pe versantul sudic al 
Masivului Saca (1 777 m), avînd izvorul fixat la 1 190 m alti- 
tudine. Aproximativ 110 km parcurge Tirnava Mică între Praid 
şi Corneşti, localităţi ce marchează intrarea gi ieșirea rîului din 
judeţul Mureș. În apropiere de Sovata — localitate balneocli- 
materică din Tara Praidului —, Tirnava Mică strînge un mănun- 
chi de pîraie : Apa Mare (Corund), Iuhod, Sovata si Săcădate. 
Sint piraie caracterizate prin scurgere permanentă și debite 
bogate. Densitatea reţelei hidrografice este cuprinsă între 0,7 
şi 0,9 km/km?. 

Din cuprinsul dealurilor subcarpatice se scurg în Tirnava 
Mică piraie mai putin însemnate: Solocma, Ceia, Cușmedul. 
Către piața de adunare a apelor de la Singeorgiu de Pădure se 
îndreaptă pîraiele : Cusmed, Roua, Vetca si Ghegheș. De aici gi 
pînă la ieşirea din județ, avale de Tirnaveni, rîul principal 
primeşte numeroşi afluenţi din partea stîngă : Nadeş, Agrişteu, 
Sîntioana, Cund, Idici şi după părăsirea judeţului, pe rîul 
Balta. Sînt rîuri mici, cu suprafața bazinală cuprinsă între 14 
şi 62 km?, cu lungimea sub 17 km, şi cu un regim de scurgere 
semipermanentă sau chiar temporară. 

Tirnava Mare pătrunde pe teritoriul judeţului amunte de 
localitatea Vînători (la confluenţa cu piriul Mureni) şi îl pără- 
seşte în avale de localitatea Danes, după ce l-a străbătut pe 
aproximativ 20 km. Afluenții cei mai numeroşi vin de pe partea 
stîngă, fapt ce imprimă văii o asimetrie accentuată — Scroafa, 
Cărbunari, Naghiroc, Sapartoc, Vîlcăndorf, Şaeş (S = 122 km?; 
L = 32 km) şi Laslea (S = 111 km?; L = 21 km). Cel mai 
important afluent primit pe partea dreaptă, piriul Eliseni 
(S = 84 km?; L=13 km), prezintă trăsături torențiale. 
Cursul Tirnavei Mari din cuprinsul județului Mureş este puternic 
meandrat, descrie bucle mari, iar albia este încărcată cu aluviuni 
48 ce depăşesc puterea de transport a rîului. Panta de curgere 

fiind redusă, aluviunile sînt pur şi simplu decantate pe cuprinsul 
concavitatilor din albie. 

Din scurta prezentare a rețelei hidrografice care udă teri- 
toriul județului Mureş rezultă că aceasta se diferențiază în două 
grupe: a) grupa riurilor alohtone, la care aparţin riurile mari 
(Mureș, Tirnava Mare, Tîrnava Mică), constituind colectorii hidro- 
grafici principali; b) grupa riurilor autohtone, rîuri mici, 
scurte şi cu regim de curgere semipermanenta şi chiar temporară ; 
bogăţia în ape a acestor rîuri esteredusă. Rîurile mari au caractere 
specifice de sector: partea superioară cu trăsăturile riurilor de 
munte, urmează un sector cu trăsături specifice riurilor din 
dealurile înalte subcarpatice şi, în sfîrşit, sectorul inferior, 
caracterizat prin trăsături comune riurilor din podiş. Prezintă 
aspect de imbdtrinire prematură forțată, mai ales riurile 
care drenează ,,Cîmpia” Transilvaniei. Ea este un rezultat al 
manifestării substratului litologice (depozitele argilo-marnoase) 
şi al structurii (riurile fiind obligate să taie structuri de brahian- 
ticlinale gi sinclinale). 

Alimentarea riurilor este pluvio-nivală, cu o contribuţie 
subterană moderată. Predomină alimentarea superficială din 
ploi şi zăpezi, care însumează 65 —70% din scurgerea generală. 
Alimentarea subterană are proporții mai reduse, mai ales în 
bazinul superior al cursurilor mari de apă, datorită prezenţei 
rocilor vulcanice impermeabile. Ei îi revine aproximativ 
15—25% din valoarea scurgerii anuale. 

Scurgerea medie. Din analiza valorilor scurgerii medii 
multianuale pe rîul Mureș, în diverse puncte, se poate ilustra 
suficient de bine modul în care subbazinele hidrografice con- 
tribuie la formarea cantităţii integrale a acestui indice cantitativ. 
Astfel, dacă la Stinceni, debitul mediu este de 11,1 m/s, la 
Porceşti (Vălenii de Mureş) valoarea se dublează, deşi distanța 
este relativ mică (30 km), iar suprafaţa bazinului hidrografic 
al sectorului nu s-a mărit prea mult (de la 1 085 km?la 2 338 km?). 
Faptul se explică prin aportul bogat al afluenților (Răstolița cu 
3,14 m/s) care vin din zona cu precipitaţii bogate a munţilor 
Călimani si Gurghiu, unde dealtfel şi substratul nu permite 
pierderi subterane mari. 

În avale de confluenţa cu Nirajul, debitul mediu al Mure- 
şului atinge 39,5 m3/s. La această valoare bazinul hidrografic 
al sectorului a contribuit cu 17,3 m3/s. Valoarea nu este mare 
comparativ cu creşterea suprafeței bazinului de recepţie (2 537 
km?), Se vede că debitul afluenților este destul de mic gi, că, 
la valoarea lui, contribuie în mod deosebit doar acele piraie 
care își au izvoarele fixate pe versanţii vestici ai Gurghiului 
(Gurghiul are un aport de 7,25 m3/s), zonă cu precipitaţii 
bogate şi coeficienţi de împădurire ridicaţi (70—80 %). 

În amunte de confluenţa cu Arieşul, debitul mediu pentru 
bazinul hidrografic al Mureşului și al sectorului respectiv are 
o valoare de 43,1 m3/s. Aportul cantitativ al bazinului sectorului 
este extrem de redus , 3,6 m*/s, avînd în vedere că suprafața 
bazinului a crescut cu 1 789 km?. Aportulscăzutal afluenților 
stă în legătură cu următorii factori: scăderea cantităților de 
precipitații în această parte colinară a județului, mărirea sub- 
tantiala a permeabilitatii rocilor, creșterea temperaturii aerului 
care determină o evaporatie intensă, scăderea coeficientului 
de împădurire care uşurează scurgerea rapidă de suprafaţă. 

Valorile debitului la Tirnava Mare şi Tirnava Mică inregis- 
trează un mers similar ca la rîul Mureş, numai că, sub raport 
cantitativ, acestea sînt cu mult mai mici. În apropierea locului 
de părăsire a teritoriului judeţului Mureş, Tirnava Mică are 
8,87 m3/s (Tirnaveni), iar Tirnava Mare aproximativ 9,6 m3/s 
la Sighişoara. 

n regiunea muntoasă scurgerea este mai uniformă, valorile 
coeficientului de variaţie (C. v.) fiind mai mici (Răstolița 
0,33; Gurghiu 0,32) decît la riurile din Podişul Tirnavelor 
şi Cîmpia Transilvaniei (0,35—0,50). l 

Scurgerea medie anuală exprimată sub forma de debit 
specific (1/s/km?) prezintă valori ridicate în zona superioară a 
bazinelor hidrografice ale Mureșului și Tirnavelor, fiind cuprinse 
între 5 şi 25 1/s/km?, ceea ce reflectă o alimentare superficială 
suficient de bogată. Pentru regiunea colinară şi de podiş scurge- 
rea medie multianuală este foarte putin diferențiată şi se 
caracterizează prin valori relativ scăzute cuprinse între 2 şi 
T 1/s/km2?. Neuniformitatea repartitiei precipitațiilor în cursul 
anului generează apariția frecventă a fenomenului secării de 

vară pe majoritatea riurilor cu suprafața bazinului mai mică 
de 200 km2. În timpul anului, scurgerea are o repartiție neuni- 
formă de care trebuie ţinut cont în toate lucrările de amenajări 
hidrotehnice si în procesul de utilizare diversă a apei riurilor. 
Ca aspect general relevăm faptul că cea mai mare parte a 
scurgerii anuale se produce primăvara, în lunile martie-mai 
(371—46%,) ; vara, valorile scad la 21 — 31% din scurgerea anuală ; 
toamna (IX—XI) fenomenul se accentuează în sens negativ 
(13—16%), iar iarna se echilibrează la valori de 16—20%. 
Faţă de valorile amintite, se înregistrează variaţii spaţiale, 
condiționate de conţinutul şi structura peisajului geografic. 

Scurgerea minimă. Pentru partea superioară şi centrală a 
bazinului hidrografic al Mureşului scurgerea minimă are loc în 
două perioade: august-septembrie şi iarna. Fenomenul se 
corelează direct cu mersul temperaturii aerului şi variaţia, 
cantităților de precipitaţii. Scăderea umidității de la est spre 
vest îşi pune amprenta si asupra formării scurgerii minime. 

În timp ce pe versanţii vestici ai munţilor eruptivi scurgerea 
minimă anuală variază între 2,5 şi 5,5 1/s/km?, în Podișul 
Tirnavelor şi în Cîmpia Transilvaniei se înregistrează valori 
de 0,10—0,5 1/s/km2?. 

Valorile scurgerii minime de iarnă sînt de 2—4 ori mai 
mici decît cele înregistrate în perioada scurgerii scăzute de 
vară. În general, scurgerea minimă este sincronă pe riurile din 
cadrul județului Mureș, excepţie făcînd doar rîurile mici de pe 
versanţii vestici ai munţilor Căilmani si Gurghiu. Cele mai 
mari debite sînt cauzate de suprapunerea perioadei de topire a 
zăpezilor cu ploile de primăvară. Durata apelor mari de primă- 
vară poate atinge 60 de zile în regiunea muntoasă şi 10—20 de 
zile in Cîmpia Transilvaniei şi Podişul Tirnavelor. Pentru 
zona superioară a Mureşului şi Tîrnavelor, debitele maxime 
specifice de asigurare 1%, au în general valori mai mari de 300 
1/s/lm2?, depăşind deseori 500 1/s/km?. În Cîmpia Transilvaniei 
şi Podișul Tirnavelor, debitele maxime specifice de asigurare 
1% au valori mai mici de 500 1/s/km?, coborind şi sub 100 1/s/km? 
pentru suprafețele bazinale mai mari de 500 km?. Cele mai 
ridicate debite maxime gi viiturile cele mai importante sint 
de natura pluviala. 

Viiturile pe Mureş şi afluenții săi reflectă caracterele 
hidrologice specifice. Cele mai mari viituri produse pe Mureșul 
superior (Porceşti) au fost generate în special de ploi. Astfel, la 
acest post, viitura din luna mai 1956 a avut un debit de virf 
de 330 m3/s şi un volum de aproximativ 5 milioane m?. 

La Tîrgu Mureş, în decurs de 30 de ani s-au înregistrat 
viituri de provenienţă mixtă, ca cea din mai 1932, cu un debit 
de 600 m/s, şi viituri pluviale, care au avut un debit de vîrf 
de 650 m3/s şi un volum corespunzător de 194 milioane m?. 

Viitura din mai 1970 a fost generată de ploi și de topirea 
concomitentă a zăpezii. Debitul maxim la Glodeni a atins 
1580 m/s. Creşterea de volum a fost de 132 milioane m, 
astfel că volumul total a atins 498 milioane m?. 

Utilizarea apei din Mureş se face pentru alimentări cu 
apă industrială a întreprinderilor din oraşele Reghin, Tîrgu 
Mureş şi Luduş, pentru irigatiile prin aspersiune din lunca 
văii şi foarte putin pentru alimentarea cu apă potabilă a populati- 
ei. În prezent este în studiu amenajarea unui lac de acumulare pe 
Mureș, în amunte de Luduș, care ar urma să aibă un volum 
de circa 30 000 000 m?. Prin această amenajare s-ar asigura 
o echilibrare a scurgerii, evitindu-se inundaţiile catastrofale 
pe sectoarele de luncă din avale de barajul lacului. 

În bazinul Tirnavelor, debitele de virf ale viiturilor au 
oscilat (1932—1961) între 80—90 şi 300 m3/s. 

Fenomene de iarnă pe riurile din judeţ. Fenomenul de apa- 
ritie a gheții la mal sau a sloiurilor este semnalat între 19 şi 22 
noiembrie pe Mureș, între 1 noiembrie şi 7 decembrie pe Tirnava 
Mică și între 7 și 12 decembrie pe Tirnava Mare. Se observă că 
el este mai timpuriu în regiunea podisului si mai intirziat în 
zona montană. În privinţa dispariţiei gheții la mal şi a sloiurilor 
se observă că, pe Mureş, fenomenul este mult mai timpuriu, 
începînd din prima decadă a lunii februarie, iar data cea mai 
tîrzie în prima decadă a lunii martie. 

Formarea podului de gheață nu are loc sincron pe toate 
porțiunile de rîu. Cele mai timpurii date medii de apariţie şi 
cele mai tîrzii date medii de dispariţie ale podului de gheaţă se 
întîlnesc pe secţiunile amplasate în zona montană si de dealuri 
subcarpatice. Astfel, sînt; secțiunile posturilor hidrometrice 

Topliţa (25.XII ; 25.11), Răstolița pe Răstolița (30.XI1; 17.I1), 
“Sărăţeni pe Tirnava Mică (25.XI1; 22.11), Topa pe Tirnava 
Mare (27.XII; 13.II). 

Pe riurile din zona podișului şi din munţi, podul de gheaţă se 
formează în peste 80% din anii cu observaţii, iar pe riurile din 
zona cîmpiei si culoarelor de vale din partea vestică a judeţului, 
podul de gheaţă se instalează în 60% din anii de observaţie. 
Durata medie a podului de gheaţă este cuprinsă între 16 zile 
(Gurghiu — Solovăstru) şi 45 de zile (Mureș— Tîrgu Mureș). Pentru 
Tirnava Mare şi Tirnava Mică valorile sînt cuprinse între 25 
şi 55 de zile. 

Prin topirea parţială a gheții şi prin curgerea sloiurilor 
în porțiunile de îngustare a riurilor sau în cele cu praguri se 
formează zăpoarele. Numărul cazurilor este mai mare pe Mureş,în 
apropiere de Tîrgu Mureș (7 cazuri între 1946—şi 1961), pe 
Gurghiu (5 între 1955 şi 1961) şi pe Tirnave în zone dealurilor 
subcarpatice (5—9 cazuri între 1945 şi 1961). Perioada de apa- 
ritie se limitează între lunile ianuarie si martie, iar durata 
variază între 1 şi 23 de zile. 

Datorită gradului ridicat de diferenţiere litologică a 
teritoriului şi coeficientului neuniform de acoperire cu vegetaţie 
a terenurilor, valoarea turbiditatii înregistrează variaţii regionale 
însemnate. În bazinul superior al Mureșului şi Tirnavelor, 
valorile turbiditatii medii multianuale, reflectînd rezistenţa 
relativ ridicată a rocilor la eroziune, sînt mai mici de 500 g/m, 
coborind chiar sub 100 g/m? în regiunea înaltă a Călimanilor 
şi Gurghiului. În regiunea colinelor Cimpiei Transilvaniei şi 
Podișului Tirnavelor, friabilitatea depozitelor litologice de 
suprafață generează o creștere însemnată a valorilor turbiditatii 
medii multianuale, acestea fiind cuprinse între 500 şi aproximativ 
1 000 g/m. 

Repartiția teritorială a scurgerii medii specifice a aluviunilor 
în suspensie relevă valori diferențiate în funcţie de principalele 
forme majore de relief. Scurgerea medie specifică a aluviunilor 
în suspensie: are valori de 0,48—2 t/ha/an în Cimpia Transil- 
vaniei si Podişul Tirnavelor, iar în regiunea muntoasă aceasta 
scade la 0,5—0,10 t/ha/an.: ty 

Rîurile din bazinul : hidrografic al Mureşului superior, 
pind în apropiere de localitatea Tîrgu Mureș, se încadrează în 
clasa apelor bicarbonatate, cu o mineralizare scăzută, valorile 
mineralizării nedepăşind 200 mg/l; ionul predominant este 
00,H, care variază între 40 şi 80 mg/l. 

În sectorul limitrof Cîmpiei Transilvaniei, Mureșul își 
schimbă mineralizarea, datorită aportului specific al afluenților 
Lechinta sau Comlod şi Pîrîul de Cîmpie sau Luduş. Sint ape 
bicarbonatate cu o mineralizare mijlocie, generată de minerali- 
zurea afluenților de pe dreapta sa. Dintre acestea, Lechinta 
sau Comlodul se caracterizează printr-un înalt grad de. minera- 
lizare, cu valori cuprinse între 991 şi 1 910 mg/l. 

Valorile relativ ridicate ale minrealizării apelor de pe Tirnave 
se datoresc Tirnavei Mici, care, în avale de Sovata, prezintă, 
caracteristicile mineralogice ale unei ape clorurate, avînd o 
mineralizare totală de 287—984 mg/l. 

În privinţa impurificării apelor riurilor din judeţul Mureş 
se constată mari diferențieri pe sectoare. Bazinul hidrografic 
superior al Mureşului si Tirnavei Mici se caracterizează prin 
ape curate. În sectorul central, prin apele reziduale evacuate de la 
fabricile localizate în oraşul Tîrgu Mureș și apoi in Ludus, 
gradul de impurificare a apelor Mureșului creşte considerabil. 
Pe Tirnava Mică, gradul de impurificare creşte în avale de 
Tîrnăveni, iar pe Tirnava Mare în avale de Sighisoara. 


Lacurile. Cuvetele lacustre se diferențiază atît genetic, 

cît şi regional. | 
Pentru Cimpia Transilvaniei sînt specifice iazurile și 
lacurile de geneză mixtă — naturală şi antropică —, care se 
rînduiese sub forma unor salbe de-a lungul Piriului de Cimpie 
(Luduş) şi partial pe Comlod (Lechinta). Pe Pîrîul de Cimpie, 
din cele 13 lacuri menţionate în datele cartografice mai vechi, 
în urma drenării naturale, se menţin astăzi numai lacul Bujor I 
(25,18 ha) situat în avale de confluența văii Sarmagului și 
văii Seuliei, lacul Bujor II (15,96 ha şi un volum de 166 000 m3), 
lacul Zau de Cîmpie (117,01 ha, volum = 1 687 584 m°), lacul 
'Tăureni (64,65 ha, volum = 963 000 m?) (fig. 10). Lacurile 
54 s-au format în locurile unde panta rîului era mică si prin bararea 

Fig. 10. — Lacul dela Zau de Cimpie, din Cimpia Transilvaniei (foto 


I. Şoneriu). 


cursurilor de apă prin aluviuni sau alunecări. Ele s-au păstrat 
prin ridicarea unor diguri artificiale. 


Pe valea Lechintei (Comlodului), din numărul mare de 
lacuri existente odinioară, în prezent n-a mai rămas nici unul. 
Băltiri temporare se mai produc doar la Şincai. 

Lacurile sărate din judeţul Mureş s-au format pe diverse 
căi : acumularea apei în ocnele părăsite, in excavatiile rezultate 
prin prăbuşirea vechilor galerii, în golurile de natură carstică 
şi în bazinele special amenajate de om pentru captarea izvoarelor 
sărate. 

Aceste lacuri sînt localizate în zona Subcarpaților transil- 
văneni, pe masivele de sare care apar la zi în lungul anticlinalului 
diapir Praid—Sovata—Jabenita. Salba de lacuri naturale sau de 
bazine amenajate special, majoritatea utilizate în terapeutică, 
prezintă atit interes local (Ideciu de Jos, Jabenita), cit şi 
republican (Sovata). 

Complexul lacustru de la Sovata este cel mai însemnat. 
Lacul Ursu — cel mai mare gsi mai important lac sărat din 
Transilvania — are o suprafață de 48 000 m?, o adincime de 
18 m şi prezintă fenomenul de heliotermie. Adică, paralel cu 
creşterea concentraţiei sărurilor de la suprafaţă spre adincime, 
pînă la un anumit nivel (3—3,5 m), se produce şi o stratificare 
termică, diferențiată după straturile de apă. La suprafaţă, 
temperatura este mai joasă, în concordanţă cu cea atmosferică ; 
ea creşte pînă la aproximativ 2—3 m adincime, pentru ca apoi 
să se înregistreze valori mai reduse și mai constante. Prin 
caracteristicile sale fizico-chimice, apa lacului Ursu are nume- 
roase efecte terapeutice. $ AO 

“Lacul Negru (S = 0,3810 ha şi adîncimea 6,82 m) este 
însemnat prin depozitele de nămol. 

Lacurile Aluniș (5 500 m2), Roşu, Sărat, Verde, Şerpilor, 
Dulce sînt mai mici si neînsemnate din punct de vedere terape- 
utie. 

Prin caracteristicile lor limnologice, fizice şi chimice, 
lacurile din județul Mureş constituie însemnate resurse naturale, 
ce pot fi valorificate diferențiat în economia locală sau județeană. 


Apele subterane. Sînt cantonate în depozitele mio-pliocene 
şi cuaternare. Cele freatice, din zona subcarpatică şi de podiş, 
au debite mici (0,5—1 1/s) şi mineralizare ridicată, fiind în 
general nepotabile. În luncile şi terasele rîurilor apar ape frea- 
tice mai bogate, cu debite cuprinse între 0,4 şi 16 l/s, dar şi 
acestea sînt mineralizate şi dure. Ele constituie principala. 
sursă de alimentare cu apă potabilă a localităților din judeţul 
Mureş. 

Apele de adîncime sînt clorosodice-iodurate, brumurate 
sau clorosodice-termale legate de falii sau treptele geotermice. 
Ape potabile, dar cu miros de hidrogen sulfurat, se întîlnesc în 
depozitele mio-pliocene. În zona muntoasă apar ape minerale 
legate de manifestatiile vulcanice. 

În general, apele deadîncime sînt puțin exploatate şi au 
un grad foarte ridicat de mineralizare. 

REZERVAŢIILE NATURALE 


Solurile. Varietatea mare a tipurilor de sol se explică 
prin existenţa unui substrat foarte eterogen din punct de vedere 
litologic şi structural, prin diversitatea reliefului şi printr-o 
accentuată transformare in timp istoric a învelișului vegetal. 
La aceste condiţii se adaugă și intervenţia omului care, prin 
exploatarea complexă a terenurilor, a contribuit la modificarea 
cuverturii solurilor. 

În regiunea muntoasă sînt răspîndite solurile montane 
brune și brune-gălbui podzolite, brune acide dezvoltate sub 
păduri şi pajiști secundare. 

Solurile montane brune de pădure acide, andosolurile și 
solurile podzolice feriiluviale domină suprafeţele versanților 
din munţii Călimani şi Gurghiu. În părţile înalte ale zonei 
muntoase, pe virfurile conurilor vulcanice sau pe marginea 
căldărilor vulcanice apar solurile scheletice. Ele au răspîndire 
discontinuă, dar însumează suprafețe destul de mari. Solurile 
de pajiști alpine se întîlnesc mai mult în Munţii Călimani pe 
domeniul suprafețelor structurale înalte care înconjură craterul 
mare al Pietrosului. 

Contactul dintre zona muntoasă si subcarpati este subli- 
niat pedogeografic de solurile scheletice si solurile podzolice 
argiloiluviale pseudogleizate. Glacisul coluvial de la baza fron- 
tului platoului vulcanic fiind foarte eterogen granulometric 
şi petrografic şi mereu împrospătat cu materiale remaniate, 
constituie aria de dezvoltare a solurilor tinere de grohotișuri si 
a, solurilor brune cu pigmentatie roșcată datorită argilelor pro- 
venite din alterarea andezitelor vulcanice. 

În regiunea dealurilor subcarpatice, datorită fragmentării 
mari a reliefului, apariţiei capetelor de strate direct la zi si a 

surselor de apă prin izvoare de strat, învelișul de soluri este mult 
mai complex; domină însă solurile silvestre. 

Solurile brune închise de pădure și brune de pădure argilo- 
iluviale sînt amestecate cu solurile montane brune de pădure 
moderat acide, cu solurile podzolice argiloiluviale pseudoglei- 


: gate şi cu solurile erodate foarte puternic gi excesiv. 


Pe locurile joase ale ariilor depresionare apar solurile 
negre de fîneaţă umedă, solurile aluviale și aluviunile crude. 
Suprafete restrînse sînt ocupate cu soluri gleice sărăturate și 
soluri gleice şi humicogleice. 

Pentru culmile interfluviale largi care compun suprafața 
Podișului Tirnavelor şi pentru versanţii atagafi lor sînt specifice 
solurile brune de pădure şi solurile erodate. Se constată o 
fragmentare mai accentuată a învelișului de soluri decît în 
regiunea muntoasă. Această fragmentare sporeşte în direcţie 
vestică, astfel încît în culmea Tîrnăvenilor configuraţia pedo- 
geografică se schimbă complet fata de partea centrală a podișului. 

Cele mai întinse suprafeţe de teren din Podişul Tîrgu Mure- 
şului, Culmea Tirnavenilor şi din Dealurile Nadeșului sînt 
ocupate cu soluri brune de pădure argiloiluviale (inclusiv 
podzolite şi pseudogleizate). ' 

Pe versanții abrupți, în formă de cuestă şi cu expunere 
vestică se întîlnesc fisii de soluri bălane de coastă. De obicei 
ele ocupă jumătatea superioară a acestor versanți, iar baza este 
marcată, de soluri coluviale. În partea vestică a zonei de podiș, 
suprafeţele ocupate cu soluri negre de fineata umedă şi de pseudo- 
rendzine cresc în detrimentul celor acoperite de solurile brune 
de pădure. Spre valea Mureşului isi fac apariția solurile brune 
de pădure cernoziomice, care cîştigă în extensiune în Cîmpia 
Transilvaniei. i 

Datorită înclinării mari a versanților şi proceselor active 
de spălare a pantelor, un procent însemnat din teritoriul podi- 
şului este acoperit cu soluri puternic şi chiar excesiv erodate. 

În partea nord-vestică a judeţului, pe relieful colinar al 
Cimpiei Transilvaniei, în prezența rocilor sedimentare (marne, 
argile, tufuri vulcanice etc.) şi în condiţiile bioclimatice de 
stepă antropică s-au dezvoltat cernoziomurile levigate şi solurile 

silvestre brune. Alături. de acestea se întîlnesc soluri negre de 
fîneaţă umedă, soluri bălane de coastă şi soluri puternic erodate. 

Prezenţa cernoziomurilor levigate se datorește substratului 
litologice, complexului argilo-marnos şi condiţiilor bioclimatice 
de stepizare pronunţată. 

La baza versanților se întîlnesc cernoziomuri levigate 
freatic umede şi local soluri gleice şi humicogleice. 

Cernoziomurile carbonatice şi semicarbonatice se intilnese 
mai mult în bazinul hidrografic al văii Luduşului (Pîrîul de 
Cîmpie), pe suprafaţa versanților sau a interfluviilor plane, 
unde rocile carbonatate sînt mai răspîndite. 

Solurile brune de pădure tipice şi solurile brun închise 

de pădure cernoziomice gi pseudorendzinice se întîlnesc sub 
forma unei fişii largi suprapusă sectorului mai înalt din sud- 
estul Cimpiei 'Transilvaniei— Dealurile Mădăraşului —, unde 
peticile de pădure fiind mai numeroase au favorizat formarea 
şi menţinerea solurilor corespunzătoare. 
Pe suprafeţe întinse din Cimpia Transilvaniei, în special 
pe versanţii cu expoziție vestică şi sudică, procesele actuale de 
denudare fiind foarte active, solul a fost intens erodat astfel că, 
în numeroase locuri, roca-mamă apare direct la zi. 


Pe lingă solurile descrise, în Cîmpia Transilvaniei se intil- 
nese suprafețe întinse ocupate de lăcovişti şi sărături. Lăco- 
viştile se întind în lungul văilor pe porțiunile joase cu un drenaj 
hidric necorespunzător. Ele se ivesc şi pe terenurile plane mai 
înalte unde apa freatică se menţine aproape de suprafaţa solului. 


Sărăturile apar ca rezultat al unui proces de salinizare 
reziduală datorită aportului de sare din masivele sau lentilele 
de sare existente sau ca o consecință a salinizării actuale (active) 
datorită spălării sărurilor, transportării şi concentrării lor în 
anumite locuri, ori datorită evaporatiei intense în masa de sol. 
Terasele riurilor din judeţul Mureş si suprafeţele extinse 
ale luncilor zvîntate sînt dominate de soluri aluviale bogate în 
substanțe nutritive. Aceste terenuri sînt foarte favorabile 
culturilor intensive de porumb, sfeclă de zahăr, legume, cartofi, 
plante de nutreţ etc. 59 

Solurile care acoperă suprafeţele luncilor mai joase, adesea 
supuse inundaţiilor, sînt superficiale, uneori dominind aluviunile 


crude. 


Vegetaţia. Asociaţiile vegetale existente azi pe teritoriul 
judeţului Mureș constituie o reflecatare a condiţiilor fizico- 
geografice trecute şi actuale, a originii diferite a elementelor 
floristice (nordice, subarctice, continentale orientale, sudice 
şi sud-estice, mai ales central-europene, cit şi endemice) si a 
modificărilor povocate de intervenţia omului, care a înlocuit, 
în mare parte, covorul vegetal natural cu terenuri agricole. 
Sub aspect floristic, judeţul Mureş se încadrează in provincia 
dacică, zona montană din extremitatea nord-estică apartinind 
ținutului Carpaţilor Orientali, iar zona deluroasă din restul 
judeţului ținutului Bazinului Transilvaniei. Factorii fizico-geo- 
grafici au fost hotărîtori în zonarea altitudinală a vegetației 
în cîteva etaje, diferenţiate la rîndul lor în subetaje, după cum 
urmează : 

Vegetaţia etajului alpin ocupă culmile de peste 1 600 m alti- 
tudine din munţii Călimani şi Gurghiu, fiind diferențiată într-un 
subetaj superior (alpin propriu-zis) si unul inferior (subalpin). 
Subetajul superior se intilneste pe porțiuni foarte mici, pe virfu- 
rile Munţilor Călimani (la pese 2 000 m altitudine), la limita 
cu judeţul Suceava, fiind reprezentat prin pajiști primare 
(cu diverse ierburi alpine) şi tufărișuri pitice. Subetajul inferior 
(subalpin) ocupă culmile de peste 1 600 m din Munţii Călimani, 
mai putin din Munţii Gurghiu, fiind reprezentat prin pajiști 
primare şi secundare în care predomină iarba stîncilor (Agrostis 
rupestris), păruşea (Festuca supina), taposica (Nardus stricta) §.a., 
alternînd pe alocuri cu tufărișuri de jneapăn (Pinus montana), 
ienupăr (Juniperus sibirica) şi anin verde (Alnus viridis). 

Vegetaţia etajului montan, prezentă în munţii Călimani și 
Gurghiu între aproximativ 800 şi 1600 m, este reprezentată 
prin păduri şi pajişti diferenţiate în două subetaje : 

a) Subetajul rășinoaselor, situat în partea superioară a 
etajului montan, este reprezentat, în principal, prin păduri de 
molid (Picea excelsa); mai pure în partea superioară (molidis 
normal cu Ozalis acetosella sau Vaccinium myrtilis), în partea 

inferioară fiind frecvent în amestec cu bradul (Abies alba), 
cu fagul (Fagus silvatica), cu aninul alb (Alnus incana) şi aninul 
negru (Alnus glutinosa). Rar apare zada sau larita (Larix 
decidua). Vegetaţia arbustivă cuprinde, între altele, afinișuri 
şi zmeurișuri, iar cea ierboasă formează pajiști secundare cu 
Festuca rubra, Nardus stricta ş.a. 

b) Subetajul fagului, situat la partea inferioara a etajului 
montan, este dominat de specia Fagus silvatica ce alcătuieşte 
făgete cu Luzula luzuloides, făgete cu flora de mull (compusă: 
din dicotiledonate geofite, mezofite si sciofite — plante de 
umbră), făgete cu Festuca (în Munţii Gurghiului) ; spre limitele 
subetajului se întîlnesc tipuri de tranziţie, făgeto-brădete la 
partea superioară şi făgeto-gorunete la partea inferioară, nelip- 
sind nici făgete pure. Între arborete se intercalează pajiști 
montane secundare cu grupări de Agrostis tenuis, Festuca 
rubra, Festuca pratensis etc., precum şi terenuri agricole (fig. 11). 

Vegetaţia etajului de deal și podiș, caracterizată printr-o 
mare eterogenitate, este diferențiată, de asemenea, în două 
subetaje : 

a) Subetajul gorunetelor — suprapus pe zona dealurilor 
înalte din jumătatea estică a județului (Subcarpații Reghinului, 
ai Nirajului şi ai Tirnavei Mici; Podișul Tirnavelor; Dealurile 
Mădăraşului) — cuprinde păduri de fag în alternanță cu păduri 
de gorun (Quercus petraea), păduri amestecate de fag şi gorun 
(pe alocuri în amestec şi cu alte specii de foioase) şi păduri de 
gorun. Pădurile amestecate formează aşa-numitele şleauri de 
deal, cu o pronunţată evoluție spre făgete, ca urmare a înlocuirii 
gorunului de către fag. În alcătuirea gorunetelor, alături de 
specia dominantă, Quercus petraea (element central-european), 
participă, subordonat, încă două specii de gorun — Q. dalechampi 
(gorun balcanic) şi Q. polycarpa —, precum şi alte specii lemnoase, 
ca stejarul (Q. robur), girnita (Q. frainetto), cerul (Q. cerris), 
carpenul (Carpinus betulus), teiul (Tilia cordata), frasinul 
(Prazinus excelsior) ş.a. Stratul subarborescent este reprezentat 
prin alun (Corilus avelana), corn (Cornus mas), sînger (Cornus 
sanguinea), lemn cîinesc (Ligustrum vulgare), porumbar (Prunus 
spinosa), măceş (Rosa canina) ş.a. Stratul ierbos poate fi format 
din floră de mull, graminee, floră acidofilă ș.a. În alternanță cu 61 

grupările forestiere se găsesc terenuri agricole și pajigti secundare, 
cu ierburi mezofile (Agrostis tenuis, Cynasurus cristatus), petice 
de pajiști stepizate secundare şi derivate cu grupări tipice de 
Festuca pseudovina, Festuca sulcata, Stipa ş.a. 

b) Subetajul stejeretelor — suprapus pe zona dealurilor mai 
joase din jumătatea vestică a judeţului (Podişul Tirnavelor gi 
Cîmpia Transilvaniei) — este reprezentat prin păduri de foioase 
încare predomină stejarul (Quercus robur) şi în care se mai 
întîlnesc cerul (Q. cerris), girnita (Q. frainetto), precum gi alte 
specii lemnoase (tei, jugastru, arțar, frasin, ulm etc.); stratul 
subarborescent cuprinde specii intilnite și la subetajul gorunete- 
lor. Stratul ierbos cuprinde diverse specii, între care lăcrămioa- 
rele (Convallaria majalis) în locuri umede, fraga de cîmp (Fraga- 
ria viridis) în locuri deschise etc. Suprafete însemnate sînt 
ocupate cu terenuri arabile si pajiști folosite cafinete şi pășuni 
naturale (grupări de Agropyrum repens, Agrostis alba, Poa 
pratensis, Festuca pseudovina, Festuca sulcata, Stipa ș.a.). 

Vegetaţia etajului de stepă antropogenă — răspîndită in 
partea vestică a judeţului — cuprinde un subetaj de silvostepă 
reprezentat prin păduri restrînse de cvercinee (în special pe 
pantele nordice) şi un subetaj de stepă antropică propriu-zisă 
reprezentată prin pajiști, care predomină acolo unde nu au fost 
înlocuite cu terenuri agricole. Etajul de stepă corespunde unui 
climat mezoxerofil care a condiționat existența acelor ochiuri 
de stepă diluvială cu numeroase specii de plante relicte, printre 
care cea mai interesantă este bujorul românesc (Paeonia tenui- 
folia) ce alcătuiește în valea Botei Mari, în apropiere de Zau 
de Cimpie, o stațiune intracarpatică unică. Asociaţiile Festucion- 
vallessiaceae dau, în cea mai mare parte, nuanţa geobotanică 
a zonei stepice. pf 

Asociaţiile vegetale intrazonale sînt reprezentate, în principal, 
prin păduri de luncă cu sălcii (Salix), plopi (Populus), anin 
(Alnus) etc., precum și prin finețe. de luncă cu ierburi mezofile 
(pe terenuri mai uscate) şi higrofile (pe terenuri mai umede) ; 
în luncile cu exces de umiditate (din valea Luduşului, valea 
Comlodului etc.) se intilneste stuf (Phragmites), papură (Tipha); 
rogoz (Carez) ş.a. . „pr md ' | 

Fig. 11, — Harta vegetației din judeţul Mureş (după Harla geobotanică a homăniei, 1960, se. 1: 500 000, 
Acad. R.P.R.). 


1. Paiişti gi tufărișuri subalpine cu Agrostis rupestris, Festuca su- 
pina, Nardus striclu şi tutărişuri de Pinus montana, Juniperus sibirica 
si alti arbuşti ; 2, paduri de conifere cu predominanta molidului (Picea 
ercelsa) adeseori fără amestec cu alte specii lemnoase; 3, pajiști 
montane secundare cu Festuca rubra, Nardus stricta şi alte specii; 
4, păduri amestecate de molid (Picea excelsa), brad (Abies alba) 
si fag (Fuyus silvulicu), pe alocuri bradete sau făgete pure; 5, 
pajisti montane secundare cu grupări de Agroslis tenuis sau Festuca 
rubra var. falloe; 6, păduri de fag montane cu predominanta 


speciei Fagus silvatica ; 7, pajisti montane secundare, partial terenuri 
agricole ; sint tipice grupările cu Agrostis tenuis, alternind cu cele de 
Fesiuca pratensis şi altele ; 8, păduri de fag de deal şi podiş, cu 
predominanta speciei Fugus silvatica; 9, păduri de fag in alter- 
nanti cu păduri amestecate de tag si gorun pe alocuri în amestec 
cu alte specii de toioase; 10, pajisti secundare și terenuri agri- 


cole, ierburi mezofile cu Ayrostis tennis şi Cynasurus cristatus ; 
11, păduri de gorun şi grupări forestiere in care predomină 
Quercus petraea, Q. dalechampii sau Q., polycarpa, pe alocuri in 
amestec cu alte specii de foioase; 12, terenuri agricole pe locul 
pădurilor de gorun cu petice de pujisti stepizate, secundare gi 
derivate, cu grupări tipice de Festuca pseudoviag, Festuca sulcata, 
F. vullesiaca, Ntipa sp. ş.a. ; 13. terenuri agricole pelocul pădurilor de 
gorun si pajiști stepizate secundare cu grupări de Agrostis tenuis, 
Festuca sulcata, F. psendocinu si diverse ierburi mezoxerofile ; 14, på- 
duri de stejar pedunculat, adesea in amestec cu alte specii de foioase ; 
15, terenuri agricole pe locul pădurilor de stejar; 16, păduri de cer 
(Quercus cerris) şi girniţă (Q. frainetto) în alternanță sau pe alocuri in 
amestec cu alte specii de foioase; 17, păduri de luncă — grupări 
de Salis, Populus ş.a.; 18, terenuri agricole şi pajiști cu Agropyrum 
repens, Agrostis alba, Poa prale;:sis, iu lunci, 

Fig. 12. — Profil pedofitogeografic (după Harta solurilor R.S.R. sc. 1:1 000 000 ed. Işi Harta D.R.E.F. Mureș, sc. 
1 : 200 000, 1965). 


I. Vegetaţia 
1, Păduri de conifere (Picea excelsa); 2, păduri amestecate de mo- 
lid (P. excelsa), brad (Abies alba) gi fag (Fagus silvatica) ; 3, păduri 
de fag; 4, cvercinee pure; 5, cvercinee in amestec (sleauri de deal); 
6, salcim ; 7, terenuri agricole pe locul pădurilor de stejar sau de 
gorun, pe alocuri pajişti cu Agropyrum repens, Festuca pseudovina 
şi altele. 


II. Solurile 
1, Soluri brun acide, soluri podzolice brune, local podzoluri humi- 
co-feriiluviale ; 2, soluri silvestre — inclusiv podzolite brune-gălbui 
gi soluri brune acide; a, sub pădure, 6, sub pajişti secundare; 3, 
soluri silvestre podzolite; 4, soluri ‘silvestre podzolite brune şi 
brune-gălbui ; 5, soluri silvestre brune şi brune-gălbui inclusiv slab 
podzolite ; 6, soluri silvestre brune închise (tranziţie spre cernoziomuri 
levigate); 7, pseudorendzine gi pseudorendzine levigate; 8, soluri 

În cîteva locuri, pe suprafeţe restrinse, se întîlnesc plante 
halofile (Sovata, Jabenita, Ideciu de Jos etc.). 

Flora spontană, în ansamblul ei, cuprinde numeroase plante 
melifere si medicinale (fig. 12). 


Fauna. Din punct de vedere zoogeografic — ca şi fitogeogra- 
fic — teritoriul judeţului Mureș se încadrează in provincia 
dacică (central-europeană), cu fauna diferențiată în etaje, 
fiecare cu cîteva biotopuri. Etajulmontan cuprinde trei biotopuri : 
unul putin dezvoltat — biotopul culmilor alpine și subalpine — 
şi două bine dezvoltate— biotopul pădurilor de munte și acela 
al apelor curgătoare de munte. 

Biotopul pădurilor de munte cuprinde o mare varietate de 
specii cu reprezentanți numeroși, între care : cerbul carpatin 
(Cervus elaphus carpaticus), ursul brun (Ursus arctos), risul 
(Lynx lynx), jderul (Martes martes), jderul de piatră (Martes 
foina), pisica sălbatică (Felis silvestris), veverita (Sciurus 
vulgaris), mistrețul (Sus scrofa), lupul (Canis lupus), căprioara 
(Capreolus capreolus), cocoşul de munte (Tetrao urogallus), 
cocoşul de mesteacăn (Lyrurus tetriz), buha (Bubo bubo), hu- 
hurezul (Strix aluco aluco), pițigoiul de munte (Parus mon- 
tanus) ş.a. 

Biotopul apelor curgătoare de munte include specii relativ 
numeroase, între care se remarcă păstrăvul (Salmo trutta), 
lipanul (Thymalus thymalus), lostrita (Hucho hucho), porcuşorul 
de munte (Gobio gobio) etc. 

Etajul faunei de deal si podiș este reprezentat, in principal, 
prin biotopurile pădurilor si ale domeniului forestier stepizat, 
în care se întîlnesc: iepurele (Lepus europaeus), căprioara, 
veverița, nevastuica (Mustella nivalis), pîrşul (Glis glis), orbe- 
tele sau cățelul pămîntului (Spalax leucodon transsylvanica) ` 
etc.; dintre păsări, ciocănitoarea (Dryobates major), gaița 
(Garrulus glandaris), gaia (Milvus milvus), pupăza (Upupa 
epops), turturica (Streptopelia turtur), porumbelul gulerat 
(Columba palumbus), cinteza(Fringilla montifringilla), grangurele 
(Oriolus oriolus), cucul (Cuculus canorus), fazanul (Phasianus 
colchicus) colonizat aici ete. ae = 

Biotopul apelor curgătoare și lacustre (în Cîmpia Transilvaniei) 
cuprinde diverse specii de peşti, printre care crapul (Cyprinus 
carpio), cleanul (Leuciscus squalius), ştiuca (Esox lucinus), 
somnul (Silurus glanis);apoi raci (Astacus), moluste gi alte 
nevertebrate; dintre păsări remarcăm rațele sălbatice (Anas 
platyrhynchos). 


Monumente ale naturii si rezervatiile naturale. În cîteva 
locuri din judeţul Mureş se găsesc specii şi formaţiuni vegetale 
de un deosebit interes ştiinţific şi turistic, declarate monumente 
ale naturii, respectiv rezervaţii naturale, bucurîndu-se de ocro- 
tirea legii. Astfel este finatul xeromezofil din valea Botei Mari, 
de la nord-vest de Zau de Cimpie, ocupind apoape 2,5 ha şi 
cuprinzînd o specie rară — bujorul românesc (Paeonia tenuifolia) 
— singura stațiune intracarpatică in care se intilneste aceasta 
plantă relictă (element de stepă pontică postglacială) ; înflorirea 
ei (culoare roşie sîngerie) are loc in prima jumătatea lu- 
nii mai. 

Altă rezervaţie remarcabilă este pădurea de stejari de pe 
terenurile mlăștinoase de la Mociar, de lingă Gurghiu, extinsă 
pe circa 50 ha şi cuprinzînd arbori cu o vechime de peste 400 de 
ani, cu un diametru de peste 2 m. Tot în apropierea satului 
Gurghiu se află o poiană cu narcise (cîteva hectare )şi un pare 
dendrologic cu multe specii exotice, iar prin pajiștile din valea 
Gurghiului se intilneste laleaua pestriță sau bibilica (Fritillaria 
meleagris). 

În regim de protecţie se află de asemenea arboretele de 
evercinee de lingă Sovata, de lîngă Tîrgu Mureș (Platoul Cor- 
neşti) şi de lingă Sighişoara (dealul Stejăriș), precum şi unele 
specii de conifere, ca larita (Larix decidua), tisa (Taxus baccata) 

a. 

: Dintre animale se bucură de ocrotire ursul, cerbul, risul, 

cocoșul de mesteacăn, fazanul etc.; pentru numeroase specii 

se practică vinatul sau pescuitul în limitele restricţiilor impuse / 

de lege. | 65 

Consideraţii de geografie istorică 


Vestigiile arheologice? atestă faptul că teritoriul județului 
Mureş a constituit o arie de populare timpurie, încă din primele 
faze ale civilizaţiei, din epoca orînduirii comunei primitive. 
La atragerea locuitorilor pe aceste meleaguri a contribuit, 
desigur, în primul rînd, existenţa unor resurse naturale variate 
(vînat, fructe naturale, lemn, piatră, argilă ş.a.), precum gi a 
unor largi posibilităţi pentru obţinerea mijloacelor de subzis- 
tență din exploatarea solului (creșterea animalelor pe baza 
păşunilor si finetelor naturale, cultivarea plantelor cerealiere şi 
textile, a pomilor fructiferi, a viței de vie etc.). Totodată, văile 
adăpostite si terasele văilor principale au oferit terenuri favo- 
rabile pentru amplasarea așezărilor omeneşti, care au găsit 
aici, pe lîngă condiţii satisfăcătoare pentru activitățile cu scop 
economic, şi o anumită ocrotire, atît în fata calamitatilor 
naturale (inundaţii ş.a.), cît şi în fata atacurilor inamice. 

Din neolitic (5500—2200 î.e.n.) sînt semnalate urme de 
populare (unelte de piatră șlefuite, fragmente de ceramică etc.) 
pe teritoriul a peste 30 de localităţi actuale, răspîndite în valea 
largă a Mureşului, în văile Tirnavelor şi ale afluenților lor. 
Inventarul arheologic neolitic, bogat şi variat, descoperit in cu- 
prinsul judeţului, este diferențiat, după caracteristicile ceramicii, 
în 6 culturi: cultura Criș (venită dinspre sud-vest şi semnalată 
la Tîrgu Mureş, Corunca, Cipău şi Bernadea), cultura ceramicii 
liniare (cu urme la Tîrgu Mureș si Cipău), cultura Petrești 

2 Pentru reconstituirea sumară a fazelor mai vechi de populare a acestui 
teritoriu — începînd din neolitic și pina la sfîrşitul epocii prefeudale — s-au folosit 
rezultatele cercetărilor arheologice efectuate pina în 1969 și consemnate în litera- 


i tura de specialitate, precum și în colecţiile şi reprezentările cartografice de la 
66 Muzeul judeţean din Tirgu Mureș. 

(răspîndită în partea sud-vestică a judeţului la Cuci, Petrilaca, 
Ozd), cultura Cucuteni-Ariușd (cu o mare arie de răspîndire în 
Moldova şi Transilvania, a lăsat urme în culoarul Mureşului la 
Moresti, Tîrgu Mureș, Singeorgiu de Mureş, Reghin etc. şi in 
Podişul Tirnavelor la Botorea, Cornești, Bord, Sighişoara şi 
împrejurimi etc.), cultura Decea Mureşului (cu urme la Tirgu 
Mureş, Iernut şi Cuci), cultura Coțofeni (cu urme mai numeroase 
în valea Mureșului la Lechinta, Cristeşti, Sîneraiu de Mureș, 
Singeorgiu de Mureş, Ernei, Gorneşti, Glodeni). 


Din epoca bronzului (2200 —1200 î.e.n.) sînt semnalate urme 
de populare (unelte, arme, vase, podoabe, obiecte de cult ş.a.) 
pe teritoriul a circa 40 de localităţi actuale, majoritatea răspîn- 
dite în valea Mureșului şi în văile Tirnavelor. Inventarul 
arheologic aparţine la trei culturi: cultura Braşov (sau 
Schneckenberg, adică Dealul Melcilor), cultura Sighişoara şi 
cultura nouă; dintre acestea un interes deosebit prin origina- 
litatea şi răspîndirea ei îl prezintă cultura Sighişoara, definită, 
pe baza vestigiilor arheologice (fragmente de ceramică cu orna- 
mentatie în meandre și spirale, numeroase obiecte de bronz) 
rămase de la o populaţie tracă şi descoperite pe un fragment al 
terasei pleistocene de 30 m (Dealul Turcului) situat la marginea 
vestică a oraşului Sighișoara. Remarcabil este şi depozitul de 
obiecte de bronz (seceri, topoare, tîrnăcoape, cuțite etc.) desco- 
perit în valea Mureşului la Suseni (fig. 13). 

Din prima epocă a fierului — Hallstatt — (1200—300i.e.n.), 
în care se continuă si metalurgia bronzului, iar elementul etnie 
dominant este cel tracic, sînt semnalate urme de populare pe 
teritoriile a 27 de localităţi raspindite în valea Mureşului (înce- 
pind de la Deda şi pînă la Ludus), în Cimpia Transilvaniei 
(la Band, Căpușu de Cîmpie, Tiptelnic) şi în Podişul Tirnavelor 
(Bahnea, Gogan, Senereus, Chendu, Singeorgiu de Pădure, 
Sighisoara, Criş, Saschiz ş.a.). Foarte important este depozitul 
de obiecte de bronz (seceri, lame de fierăstrău, arme, podoabe 
etc.) descoperit în 1960 în Cîmpia Transilvaniei la Band — 
Valea Rece; cu greutatea sa de 252 kg este, ca mărime, al 
5-lea din Romania; în acelaşi timp, bogatul inventar de seceri 
de bronz ne indică o dezvoltare remarcabilă a agriculturii 
cerealiere în Cimpia Trsilvaniei încă din aceasta etapă istorică. 67 

Fig. 13. — Obiect de podoaba de bronz (fibula cu pandantiv) datind din epoca 
bronzului, descoperit la Suseni (Muzeul judetean din Tirgu Mures). 


“A doua perioadă a fierului — La Tène —, mai precis 
„La Tene dacic” (300 î.e.n.—106 e.n.), incluzînd și perioada 
statului sclavagist dac independent (60 î.e.n.—106 e.n.), este 
marcată prin urme de populare (unelte, arme, vase, podoabe 
etc.) semnalate pe ariile teritoriale a 28 de localităţi actuale, 
cele mai multe răspîndite în Podişul Tirnavelor. Aceste vestigii 
provin, în majoritate, de la populaţia autohtonă dacică, 
retinind atenţia mai ales tezaurul de argint de la Şaeş, depozitul 
de unelte agricole de la Lechinta de Mureş, brăzdarele de fier şi 
săbiile incovoiate de la Cristești, rîşnițele şi ceştile de la Corunca 
(fig. 15), fragmentele ceramice de la Sighişoara şi din satele 
învecinate ş.a. Generalizarea uneltelor de fier indică o agricul- 
tură tot mai intensivă (plugul de fier), dar totodată şi extensivă 
(toporul de fier folosit la defrișarea pădurilor). 

Alături de daci, în jurul anului 300 î.e.n., se stabileşte o 
populaţie celtică venită din Europa centrală şi care imbogateste 

Fig. 14. — Ceramică romană provincială (imitație de vas ,,Terra sigillata” decorat 
cu stampile ca la daci), descoperită la Cristesti, în apropiere de Tirgu Mureș (Muzeul 
judeţean din Tirgu Mureş). 


Fig. 15.— Obiecte dacice datind din perioada La Téne, descoperită la Corunca 
(Muzeul judeţean din Tirgu Mureș). 
https://biblioteca-digitala.ro 


1. ŞONERIU, |. MAC 


70 


Fig. 16. — Citeva exemplare din depozitul de unelte de fier (fiare de plug, seceri, 
coase, tirnăcoape etc.), de origine romană, descoperite la Mărculeni în 1965 (Muzeul, 
judeţean din Tirgu Mureș). 


cultura materială locală cu elemente noi mai ales în meșteșugul 
ceramicii (roata olarului) şi al prelucrării metalelor, fiind crea- 
toarea si purtătoarea așa-numitei culturi La Tène care carac- 
terizează această perioadă istorică. 


Stăpânirea statului sclavagist roman in Dacia (106—271 e.n.) 
a lăsat, de asemenea, urme numeroase, răspîndite în diferite 
parti ale judeţului, pe teritoriile a circa 30 de localităţi actuale, 
cu o frecvenţă mai mare în culoarul Mureşului între Brincove- 
nești şi Luduş. Din inventarul arheologic foarte bogat şi variat, 
remarcăm în special : depozitul de unelte de fier de la Mărculeni 
(descoperit în 1965) (fig. 16), depozitul de obiecte ceramice dela 
Cristeşti (conținînd, printre altele, cărămizi stampilate cu inscrip- 
tia unităţilor militare— Ala I Bosporanorum miliaria —cantonate 
în castrul de aici) (fig. 14 şi 17), depozitul de materiale ceramice de 
lingă Sighişoara (conținînd, printre altele, cărămizi arse cu inscrip- 
tia legiunii a XIII-a Gemina), tezaurele monetare de argint de la 

Fig. 17. — Materiale de construcţie (tub de apeduct, cărămizi de pardoseală etc.) 
de origine romană, descoperite la Gristesti, lingă Tirgu Mureș (Muzeul judeţean 
din Tirgu Mureş). 


Cristești,  Sălaşuri, Sinvasii, Sighişoara şi Tîrgu Mureş. 
Dintre aşezările romane, o importanţă deosebită au avut-o 
aşezările fortificate — castrele — amplasate deobicei pe văile 
cu terase ale riurilor principale ; aşa erau castrele de la Brinco- 
veneşti 3 şi Cristești (valea Mureșului), de la Călugăreni (în valea 
Nirajului), Sarateni (în valea Tirnavei Mici) şi Sighişoara (in 
valea Tirnavei Mari). Aceste castre erau puncte de sprijin pe 
importantele artere rutiere care străbăteau văile respective 
care, după toate indiciile, erau zone de intensă populare atît 
cu elemente autohtone dacice, cit şi cu elemente alohtone colo- 
nizate de statul roman, respectiv cu elemente daco-romane 
rezultate din amestecul acestora. În afară de drumurile care 


3 Cercetările arheologică recente au stabilit că aici își avea sediul legiunea 
romană „ALA NOVA ILLYRICORUM”, castrul fiind construit in prima jumătate 
a secolului al II-lea e.n. (din ziarul ,,Steaua Roșie”, 4. II. 1973). 71 

urmau traseul văilor principale, un drum însemnat traversa 
toate aceste văi, în partea lor superioară, spre zona muntoasă, 
unind printr-o linie strategică continuă castrele de la Odorheiu 
Secuiesc, Inlăceni (jud. Harghita), Sarateni, Călugăreni, Brin- 
covenesti şi Orheiu Bistriţei (jud. Bistriţa-Năsăud). 

Perioada prefeudală (271—sec. X) este marcată de un fapt 
de însemnătate esenţială în procesul de populare a teritoriului 
actualului judeţ Mureş: naşterea — și aici ca gi în alte parti 
ale spaţiului carpato-dunărean —a elementului etnic românesc 
pe fondul autohton daco-roman; etnogeneza românilor se 
desăvîrșeşte si aici pînă prin secolul al X-lea. Alt fapt important 
îl constituie migratiunile popoarelor barbare (goți, huni, gepizi, 
avari, slavi) care, după părăsirea în anul 271 e.n. a Daciei de 
către administraţia imperială romană, s-au perindat timp de 
şapte secole si prin aceste locuri. Urmele arheologice și toponi- 
mice arată că văile largi ale Mureşului şi ale Tîrnavelor au consti- 
tuit importante zone de canalizare şi, într-o anumită măsură, 
şi de fixare a elementelor migratoare. În cele din urmă 
migratorii, în special slavii, care s-au aşezat mai stabil şi au 
convietuit mai mult alături de populaţia autohtonă daco- 
romană, respectiv română, au fost asimilați de aceasta, proces 
ce se încheie prin secolul al X-lea, cînd se definitivează şi 
etnogeneza românilor (C. Daicoviciu şi colab., 1960, vol. 
I, p. 43). . 

Contihuitatea pe teritoriul județului Mureș a autohtonilor 
daco-romani, respectiv români, în perioada tulbure a migra- 
fiunilor este dovedită de o serie de vestigii arheologice, toponi- 
mice și antropologice descoperite în diferite puncte ale judeţului. 
În ceea ce priveşte vestigiile arheologice trebuie arătat că o 
bună parte din ele aparţin culturii Sîntana de Mureş, definită 
pe baza materialelor descoperite pe valea Mureșului la Sîntana, 
în apropiere de Tîrgu Mureş, şi atribuite goților (sec. III-IV e.n.) ; 
aici s-a scos la zi un cimitir prefeudal cu 74 de morminte de 
inhumatie şi cu un bogat inventar de obiecte metalice, precum 
şi cu 100 de vase a căror formă a evoluat din ceramica romană 
provincială cu urme de elemente dacice; sînt prezente deci 
numerose elemente de cultură materială autohtonă, ceea ce 
denotă persistenta populaţiei daco-romane în această parte a 

Transilvaniei şi după plecarea administraţiei imperiale romane 
(în anul 271 e.n.) şi totodată prezenţa formelor tradiţionale de 
cultură materială şi spirituală în simbioza băștinașilor daco- 
romani cu goții. Acest lucru este confirmat şi de alte vestigii 
arheologice de tip Sîntana de Mureş descoperite la Tîrgu Mureş — 
Cetate (unde fragmente de vase gotice s-au aflat împreună cu 
vase daco-romane de tip Cristeşti, aşa-numitele „terra sigillata’’), 
la Bezid, Cipău, Cuci, Lechinta de Mureș, Petrilaca de Mureș 
ete. În afară de acestea, la Iernut au fost descoperite resturi 
ale unui cimitir de incineratie cu vase de factură romană pro- 
vincială şi cu o monedă datată din anul 275 e.n., deci posterioară 
retragerii aureliene. 

După toate probabilitățile, se pare că aşezările goților în 
aceste locuri aveau mai mult caracterul unor tabere în mijlocul 
populaţiei băștinaşe daco-romane, menite să asigure dominaţia 
militaro-politică a marii uniuni tribale gotice peste aceste 
ţinuturi (C. Daicoviciu şi colab., 1960, vol. I, p. 38). 

Cît priveşte dovezile toponimice ale continuității, foarte 
concludent este hidronimicul ,,Tirnava’’, cuvînt de origine 
slavă care înseamnă ,,riu cu spini” (trn= spini) ; pentru aceleaşi 
artere hidrografice, după cum se ştie, maghiarii folosesc denu- 
mirea ,,Kiikiil”, iar saşii ,, Kokel’’, formă derivată de la Kükülö ; 
faptul că numai românii au păstrat numirea de origine slavă 
dovedeşte conlocuirea populaţiei româneşti cu slavii în aceste 
locuri înainte de venirea maghiarilor şi saşilor (Monografia 
județului Târnava Mare, 1942, partea istorică de St. Pascu). 
Hidronimicul ,,Mures’’, păstrat de la daci (,,Maris’’) si de la 
romani (,,Marisus’’), poate fi, de asemenea, considerat drept 
un argument toponimie convingător pentru continuitatea 
băştinașilor daco-romani, respectiv români, de-a lungul seco- 
lelor prefeudale (pînă în secolul al X-lea) în această parte a 
ţării ; de la denumirea românească (,,Mures’’) derivă, evident, de- 
numirile maghiară (,,„Maros”) şi germană (,,Muresch’’) apărute 
mai tîrziu, in prima perioadă a feudalismului ; este clar că aloh- 
tonii maghiari şi germani nu au avut de unde împrumuta 
această denumire decît de la autohtonii români, continuatori 
ai tradiţiilor toponimice — deci şi demografice, de populare a 
teritoriului — dace, romane şi daco-romane, în aceste locuri. 73 

Există si dovezi antropologice ale continuității: analiza 
tipologică a scheletelor și craniilor exhumate din cimitirele de la 
Sintana de Mureş și Moresti demonstrează prezența unui tip 
mediteranoid în rîndul populaţiei locale; acest tip meditera- 
noid nu poate fi atribuit decît fondului etnic autohton daco- 
roman, tipul mediteranoid cu toate variantele sale constituind 
o componentă importantă a populaţiei autohtone începînd 
încă din neolitic (C. Daicoviciu şi colab., 1960, vol. I, 

. 53). 
° Baiti, este interesant de remarcat că pînă azi românii 
de pe Mureş și de pe Tirnave prezintă unele trăsături antropo- 
]ọgice mediteranoide. 


În perioada feudalismului timpuriu (secolul al X-lea— 
jumătatea secolului al XIV-lea) procesul de populare a terito- 
riului județului Mureş este marcat de două fapte principale : 
pe de o parte de permanenta, în număr sporit, a populației 
autohtone româneşti; pe de altă parte, de aşezarea alături de 
români, în unele părți -ale județului, a unor elemente etnice 
alohtone — secui si saşi — colonizate în secolul al XII-lea gi la 
începutul secolului al XIII-lea de către regatul feudal ungar. 
Secuii au fost aşezaţi în bazinul superior al Tirnavei Mici gi în 
bazinul Nirajului pînă la Mureş, aceste zone constituind partea 
nord-vestică a zonei de colonizare masivă secuiască din estul 
Transilvaniei (extinsă mai mult pe teritoriul actualelor județe 
Harghita şi Covasna). Saşii, reprezentînd elemente germanice 
originare din Flandra, Renania, Luxemburg si Saxonia şi pur- 
tind numele ultimului grup (,,Saxones”), s-au aşezat în bazinul 
mijlociu al Tirnavelor, respectiv în partea sudică a actualului 
judeţ Mureş, parte care constituie, de fapt, extremitatea nordică 
a celei mai importante zone de eolonizări germanice din Transil- 
vania (zonă cuprinsă între Olt la sud si Tirnava Mică la nord 
şi care se extinde și pe teritoriul actualelor județe Braşov, 
Sibiu şi Alba). 

Pentru reconstituirea fizionomiei geografico-istorice a teri- 
toriului județului Mureş este foarte important faptul că, începînd 
din această perioadă, pe lîngă urmele arheologice ale cîtorva 
aşezări (de exemplu aşezarea fortificată româno-slavă de la 
Moresti datînd din secolele XI-XII, apoi așezările de la Lechinta 

de Mureş, Sîngeorgiu de Mureş, Bahnea s.a.), sînt atestate 
documentar un număr relativ mare de aşezări omeneşti. Astfel, 
în intervalul de timp de circa 275 de ani, cuprins între sfîrşitul 
secolului al XI-lea (aprox. anul 1075) şi mijlocul secolului 
al XIV-lea (aprox. anul 1350), sînt semnalate în documentele 
scrise circa 225 de aşezări în cuprinsul judeţului, la care se 
adaugă încă circa 75 de așezări în intervalul 1350—1400, astfel 
că pînă pe la anul 1400 sînt consemnate documentar peste 
300 de localități (C. Daicoviciu şi colab., 1960, vol. I, 
p. 110—111), deci aproximativ 60% din numărul celor de 
azi. Pînă la sfîrşitul perioadei feudalismului dezvoltat, care 
pentru Transilvania durează de la jumătatea secolului al 
XIV-lea pînă în a doua jumătate a secolului al XVIII-lea, 
procesul de populare a teritoriului județului Mureş se 
conturează aproape complet, apărînd majoritatea localităţilor 
care există şi azi. Ulterior, schimbările care au survenit în 
procesul de populare a teritoriului județului Mureş au afectat 
mai mult dezvoltarea așezărilor existente (evoluție numerică 
a populaţiei, extinderea vetrei teritoriale etc.) decît apariţia 
de noi aşezări sau, eventual, dispariția unora. 


Populaţia 


Numărul si dinamica populaţiei. Cu cei peste 600 000 de 
locuitori (602 085 la 1. VII. 1972), județul Mureş se numără 
printre judeţele mai bine populate ale ţării, ocupînd în ordine 
locul 10. Recensămintele din ultimele patru decenii au consemnat 
următoarea evoluție numerică a populaţiei din județul Mureș: 
425 721 de locuitori la 30. XII. 1930, 461 403 locuitori la 25. I. 
1948, 513 261 de locuitori la 21. II. 1956 şi 561 598 delocuitori la 
15. III. 1966 ; ulterior, pe baza datelor calculate, s-au înregistrat 
567 532 de locuitori la 1. VII. 1967, 578 915 locuitori la 1. VII. 
1968, 586 019 locuitori la 1. VII. 1969, 592 427 de locuitori 
la 1. VII. 1970 și 597441 de locuitori la 1. VII. 1971. 
În întreaga perioadă 30. XII. 1930—1. VII. 1971 numă- 
rul locuitorilor din judeţ a crescut, deci, cu 171720 loc., 
ceea ce înseamnă o creştere medie anuală (respectiv, un spor 

total mediu anual) de 4240 de locuitori sau 9,9°/ (faţă de 10,7°/00 
pe întreaga ţară) ; această creştere a fost foarte redusă—de numai 
4,6°/,) în intervalul 1930—1948 (în care mişcarea demografică a 
suferit perturbațiile celui de al doilea război mondial), s-a 
ridicat la 140/, în intervalul 1948—1956 (datorită creșterii 
natalității şi scăderii mortalității), a scăzut în intervalul 1956— 
1966 pînă la 9,4°/,, (datorită scăderii natalității de la 28,5°/% în 
1956, pînă la 15,40/9 in 1966), ridicîndu-se iarăși în intervalul 
1967 —1969 pînă la 13,7°/,, (datorită, mai ales, creșterii accentua- 
te a natalității la 25/09 în 1967, 25,6°/), în 1968 etc., în urma 
măsurilor cunoscute, luate de stat). 

La finele perioadei urmărite, în 1969, pe întregul judeţ 
natalitatea înregistra 23,3%, mortalitatea 9,5%, sporul 
natural 13,790, imigrările 13,1°/,,, emigrările 15,6%, sporul 
migratoriu 7,3°/5,, iar sporul total (natural + migratoriu) 
11,2°/,,. Comparativ, în mediul urban sporul total a înregistrat o 
valoare pozitivă (22,70/00), mult superioară față de mediul 
rural (3,9%/9). Pe oraşe şi comune (fig. 18), sporul total a înre- 
gistrat valori pozitive la toate cele 6 oraşe (Sighisoara 22,9°/), 
Reghin 21,5°/,,, Tîrgu Mureş 20,3%/0 etc.),la toate cele 5 comune 
suburbane (Sincraiu de Mureş 52,70/9 etc.) şi la 62 de comune 
rurale (adică la 72% din numărul lor total), ceea ce înseamnă 
că la majoritatea comunelor rurale sporul migratoriu negativ 
(datorită emigrărilor însemnate spre oraşe) este compensat prin 
sporul natural pozitiv (rezultat, pe de o parte, din creșterea 
accentuată a natalității, pe de altă parte din scăderea morta- 
litatii ca urmare a imbunatatirilor continue aduse de orinduirea 
socialistă în condiţiile de trai şi de ocrotire a-sanatatii). 


Densitatea populaţiei. În cadrul României, judeţul Mureș se 
numără printre judeţele relativ dens populate, situîndu-se cu 
cei aproape 90 loc./km? (89,2 loc./km? la 1. VII. 1971) pe locul 
12, depășind cu putin densitatea medie pe întreaga ţară (86,2 
loc./km? la 1. VII.1971). În ultimele 4 decenii, la datele recen- 
sămintelor, densitatea medie a populaţiei din judeţul Mureş a 
crescut de la 63,5 loc./km? in 1930, la 68,9 loc./km? in 1948, 
la 76,6 loc./km? în 1956 şi la 83,8 loc./km? 1966. 

Fig. 18. — Sporul general al populației din județul Mureș, 1969 (după I. Şon eriu). 

Fig. 19. — Densitatea populaţiei din judeţul Mureș la 1. VII. 1970 (după I. Soneri u). 

În cuprinsul judeţului, densitatea populaţiei este distri- 
buită neuniform (fig. 19), prezentind variaţii de valori in strînsă 
legătură cu diversitatea condiţiilor naturale (fizico-geografice), 
cu repartiția teritorială a ramurilor economiei (industrie, 
agricultură etc.), a rețelei de aşezări omenești, a reţelei de căi de 
comunicaţie etc. Densitatile cele mai mari se întîlnesc, insular, 
pe ariile administrative ale oraşelor, care concentrează pe spaţii 
restrînse un număr ridicat de locuitori, procesul de aglomerare 
intensificîndu-se mult în ultimele două decenii, odată cu indus- 
trializarea socialistă a acestor orașe (la Tirgu Mureş, de la 
1 478 loc./km? în 1956 la 2221 loc./km? în 1970; la Reghin, 
de la 376 loc./km? in 1956 la 514 loc./km? în 1970; la Tîrnăveni, 
de la 318 loc./km? în 1956 la 510 loc./km? in 1970 etc.). Densi- 
tati ridicate se întîlnesc și la comunele suburbane, in special la 
cele din jurul oraşului Tîrgu Mureş (Sincraiu de Mureş 342,4 
loc./km?, Cristeşti 283,0 loc./km? etc.), care, împreună cu orașul, 
constituie o zonă de mare densitate (aproape 900 loc./km?). 
În jurul acestei zone se conturează destul de distinct o zonă de 
densitate mijlocie, cu valori apropiate mediei pe județ, pe alocuri 
ceva mai ridicate (peste 100 loc./km?) sau mai coborite(sub 
80 loc./km?) ; această zonă are o extensiune teritorială mult mai 
mare, incluzind întreaga porțiune din Cimpia Transilvaniei 
care revine judeţului Mureş, de asemenea văile largi şi fertile 
ale Mureşului, Nirajului si Tirnavei Mici. Urmează, mai spre 
exterior, o zonă cu densitate relativ mică, de 40—60 loc./km?, 
pe alocuri chiar sub 40 loc./km?; ea se suprapune pe regiunea 
naturală a dealurilor înalte premontane (Subcarpaţii interni), 
extinzindu-se de asemenea in zona deluroasă a Podișului Tir- 
navelor, mai precis în sectorul interfluviului major dintre 
cele două Tirnave (pe intervalul Bagaciu—Vetca), precum şi la 
sud de Tirnava Mare (pe intervalul Criş—Archita). În sfîrşit, 
o zonă cu densitate foarte mică — sub 20 loc./km? si chiar sub 
10 loc./km? — se conturează mai la exterior, în extremitatea 
nord-estică a județului, în regiunea montană vulcanică 
Călimani — Gurghiu (comunele Vătava, Răstolița, Lunca 
Bradului, Stînceni, Ibăneşti). 79 

Caracteristici structurale ale populației. În ultimele patru de- 
cenii, structura pe medii social-geografice (urban si rural) a popu- 
latiei din judeţul Mureş a marcat schimbări continue, în sensul 
creşterii ponderii populației urbane (de la 15,8%, în 1930, la 17,9% 
în 1948, la 27,1% în 1956, la 32,4%, in 1966 şi 39,5% în 1971) şia 
scăderii ponderii celei rurale (de la 84,2% în 1930 la 60,5% în 
1971). Ritmurile mai accentuate de creştere a populației urbane 
după 1948 se explică în primul rînd prin industrializarea, 
socialistă a orașelor judeţului ; apoi, prin trecerea unor localităţi 
rurale în categoria oraşelor (Luduş, Sovata) și a unor localităţi 
rurale în componenţa orașelor (25 de localități componente 
plus 3 sate aparținătoare) şi în alcătuirea comunelor suburbane 
(5 comune cu 20 de sate). 

Structura pe sexe a populaţiei din județul Mureș este sensibil 
echilibrată : la 1. VII. 1971, din totalul de 597 441 de locuitori 
ai judeţului Mureş, 295 329 (adică 49,4%) erau bărbaţi, iar 
302 112 (50,6%) femei; pe oraşe şi comune proporţia sexelor 
înregistrează oscilaţii mici în jurul mediei pe judeţ. O situaţie 
relativ bună caracterizează şi structura pe grupe de vîrste (fig. 
20), în primul rînd datorită grupelor mai tinere, pînă la 49 de 
ani, care, luate separat (cîte 5 ani), oscilează între 6,2 si 10,3% 
din totalul populaţiei, iar luate împreună totalizează 78,6% ; 
în al doilea rînd, datorită proportiei echilibrate dintre bărbaţi 
şi femei la grupele de vîrstă mai tinere (pînă la 44 de ani). 
În acelaşi timp, populaţia în vîrstă de muncă (16—59 de ani la 
bărbaţi, 16—54 de ani la femei) însumează 55,1%, din totalul 
populaţiei, restul însumînd 44,9%, din care 29,3% reprezintă 
grupele de vîrstă de 0—15 ani, iar 15,6% grupele de vîrstă, 
batrine (peste 59 de ani la bărbaţi; peste 54 de ani la femei). 

La 1. I. 1969, totalul de 582 929 de locuitori ai judeţului 
erau repartizaţi aproximativ în proporții egale între populaţia 
activă (49,9%) si cea pasivă (50,1%). Populaţia activă, în 
majoritate (88,6%), era ocupată în sfera producţiei materiale, 
iar restul (11,4%) în sfera neproductivă (învățămînt etc.). 
Pe ramuri de activitate, populaţia activă avea următoarea repar- 
titie : 50% în agricultură, 21,5% în industrie, 5% în construcţii, 
4,3% în circulaţia mărfurilor, 4,2% în cultură (învățămînt, 
ştiinţă, artă, cultură de masă), 2,5%, în transporturi, 2,5% în 

Bărbaţi 


Fig. 20. — Piramida virstelor la populaţia din judeţul 
Mureș (după I. Soneriu). 


gospodărie comunală, 2,3%, în ocrotirea sănătăţii, asistenţă 
socială şi cultură fizică, 0,9% în administraţie ete. Importanţa 
ramurii industriale iese şi mai bine în evidență dacă considerăm 
numai populaţia activă salariată, ponderea salariaților ocupați 
în industrie crescînd de la 35,4% în 1956 la 38,4% în 1966, 
la 43,3% în 1969, la 44,1%, in 1970 şi la 44,9% în 1971. 
Semnificativ pentru schimbările în structura socială a 
populaţiei din județul Mureș în anii socialismului este creşterea 
muncitorilor, din totalul salariaților, de la 63,8% în 1956, 
la 72,5%, în 1966 şi la 77,0%, în 1971. Pe de altă parte, în urma 
încheierii procesului de cooperativizare a agriculturii în 1962, 


ţăranii cooperatori reprezintă pătura socială predominantă în 
mediul rural. 

Am văzut că, în anumite condiţii istorice, în aceste parti 
ale Transilvaniei, alături de populaţia autohtonă românească, 
s-au stabilit şi unele elemente etnice alohtone (secui, saşi §.a.), 
care, de-a lungul veacurilor, au luptat împreună cu românii 
pentru dreptate socială, pentru progres economic şi cultural; 
după 23 August 1944, oamenii muncii români, maghiari, saşi 
şi de alte naţionalităţi, din judeţul Mureş, bucurindu-se de 
drepturi egale, s-au angajat într-un efort creator comun în 
opera de construire a economiei şi culturii socialiste, aducîndu-și 
împreună contribuţia la făurirea bunurilor materiale şi spirituale, 
la înflorirea meleagurilor muresene şi a întregii tari. 


Nivelul de trai material si cultural al populaţiei — urbane 
şi rurale — din judeţul Mureş, la fel ca gi în celelalte județe ale 
țării, a înregistrat o continuă creştere în anii socialismului, de 
aceasta beneficiind în aceeași măsură românii, maghiarii, ger- 
manii si locuitorii de alte naţionalităţi. Pentru concretizare, 
cîteva date cifrice pot fi edificatoare. Volumul desfacerilor de 
mărfuri cu amănuntul prin comerţul socialist a crescut de la 
237 000 000 lei în 1950 la 3 010 000 000 lei in 1971 (cu 1170%). 
În perioada 1960—1971 suprafaţa locuibilă a crescut cu peste 
1 469 000 m? (18 601 de apartamente din fonduri ale statului, 
ale organizaţiilor cooperatiste şi credite acordate de stat; 
27 363 locuințe din fondurile proprii ale populaţiei), urmînd 
ca pînă în 1975 din fondurile statului să se construiască încă 
10 000 de apartamente. S-a extins si modernizat reţeaua uni- 
tatilor sanitare, a crescut numărul medicilor de la 776 în 1960 
(un medic la 698 de locuitori) la 1047 în 1968 (un medic la 557 de 
locuitori). 

După ce a fost lichidat analfabetismul, reţeaua invata- 
mintului de toate gradele s-a lărgit considerabil, ajungînd ca in 
anul școlar 1971—1972 să cuprindă 369 de unităţi preșcolare, 
495 de şcoli generale, 23 de licee de cultură generală (din care 
14 la oraş şi 9 în mediul rural, înfiinţate după 19444), 8 licee 
de specialitate (7 la Tîrgu Mureş şi unul silvic la Gurghiu), 

4 La Bahnea, Band, Deda, Gurghiu, Iernut, Miercurea Nirajului, Riciu, 
Sărmașu si Singeorgiu de Pădure. 


5 În anul scolar 1972—1973 numărul liceelor de specialitate a crescut la 
12 (unul la Tirnăveni, unul la Reghin etc.), iar al şcolilor profesionale la 16. 

13 şcoli profesionale ş.a. Invatamintul super—iorcreatie a statului 
nostru democrat popular — cuprinde 3 institute, cu 9 facultăţi, 
totalizînd circa 2 500 de studenți şi 450 de cadre didactice — 
Institutul medico-farmaceutic (cu secţii română şi maghiară), 
Institutul de teatru ,,Szentgyérgy István” (cu limbă de predare 
maghiară), Institutul pedagogic de 3 ani (cu secții română şi 
maghiară). 

Reţeaua unităţilor de culturalizare a maselor cuprindea, 
printre altele, în 1971 : 7 case orăşeneşti de cultură (inexistente 
în 1944), 356 de cămine culturale, un ansamblu de stat de cîntece 
şi dansuri (înființat în 1956 la Tîrgu Mureş), un teatru dramatic 
(secții română şi maghiară, laTirgu Mureș), o orchestră simfonică 
(Filarmonica de stat din Tîrgu Mureş), 7 muzee (4 la Tîrgu Mureş, 
cîte unul la Sighişoara, Reghin si Tîrnăveni), 242 de biblioteci 
publice (cu 1 796 000 de volume) etc. La Tirgu Mureş functio- 
nează un studio de radio cu emisiune bilingvă (română şi maghia- 
ra). Presa cotidiană este reprezentată prin ziarele „Steaua 
Roşie” şi ,,Vérés Zászló”, organe ale Comitetului judeţean 
Mureş al P.C.R. şi ale Consiliului popular judeţean Mureș, iar 
presa periodică prin revistele de cultură ,,Vatra”, „Új élet” 
Şi „Igaz szó”, prin revista ştiinţifică a Muzeului judeţean de 
istorie şi prin revista ştiinţifică bilingvă „Revista medicală— 
Orvosi szemle” — toate editate la Tîrgu Mureş. Tot la Tîrgu 
Mureş funcţionează două centre de cercetări ştiinţifice, unul 
al Academiei de ştiinţe medicale şi altul al Academiei de ştiinţe 
social-politice, de asemenea filiale ale uniunilor artiştilor plastici, 
compozitorilor şi scriitorilor , precum şi filiale ale unor societăţi 
ştiinţifice (de istorie, geografie etc.). 


Aşezările 


În urma îmbunătăţirii reorganizării administrativ-terito- 
riale din 1968, în cadrul județului Mureş s-au cuprins : 2 muni- 
cipii, 4 oraşe, 26 de localități componente ale municipiilor şi 
orașelor, 91 de comune (din care 5 suburbane) și 487 de sate 
(din care 3 aparțin oraşelor sau municipiilor). 83 

În Cîm- a Transilvaniei sînt cuprinse circa 190 de aşezări 
(36%), revenind o densitate medie de 11—12 așezări la 100 km2, 
sau o aşezare la 8,6 km?; în Podișul Tirnavelor, circa 155 de 
aşezări (30%), cu 7—8 aşezări la 100 km?, sau o aşezare la 13,2 
km? ; în zona dealurilor subcarpatice interne, circa 125 de aşezări 
(24%), cu 8 aşezări la 100 km?, sau o așezare la 12,2 km?; în 
zona montană, circa 45 de aşezări (8,5%), cu 3 la 100 km?, sau o 
aşezare la 36 km?. Așadar, aşezările sînt mai dese în Cimpia Trar sil- 
vaniei, datorită, în mare măsură, unor așezări mici (cu 250 — 
—1 000 delocuitori) şi foarte mici (cu sub 250 de locuitori) (fig. 21). 


Aşezările urbane. Cu 4 decenii în urmă, la recensămîntul 
din 1930, reţeaua urbană din cuprinsul actualului județ Mureş 
consta din cinci oraşe — insumind 67 407 locuitori, adică 15,8% 
din populaţia totală a judeţului — din care numai două cu peste 
10 000 de locuitori (Tîrgu Mureș eu 38 517, Sighişoara cu 13 033). 
La 1. VII. 1971 judeţul Mureş cuprindea 6 orașe — însumînd 
207 931 de locuitori, adică, 34,8%, din populaţia judeţului — 
din care unul cu peste 100 000 de locuitori (Tîrgu Mureș), 3 cu 
peste 20 000 de locuitori (Sighisoara, Reghin, Tîrnăveni) şi 
2 cu peste 10 000 de locuitori (Luduş si Sovata).® 

Cu cei peste 100 000 de locuitori (106 159) la 1. VII. 1972), 
cu puternicul său potential economic si cultural, cu calitatea sa 
de municipiu şi reședință administrativă de judeţ (din 1968), 
orașul Tîrgu Mureș este cel mai important centru urban din 
judeţul Mureș, principalul coordonator al vieţii sociale, politice, 
economice şi culturale din acest judeţ. Oraşul se bucură atît 
de avantajele unei macropozitii centrale în cadrul ţării, cit şi 
de avantajele care decurg din mezopozitia sa în culoarul larg al 
Mureșului, într-o zonă de larg contact între trei regiuni naturale 
cu resurse economice diferite şi complimentare : regiunea cere- 
alieră a Cimpiei Transilvaniei, Podişul Tirnavelor cu agricultura 
sa complexă (culturi de cereale, viticultură, pomicultură, creş- 
terea vitelor etc.) şi zona forestieră a munţilor vulcanici impre- 
ună cu prispa submontană a dealurilor subcarpatice interne ; 
situarea în zona de interferenţă a acestor resurse economice, 


ê Inclusiv populaţia localităţilor componente. 
7 Fără comunele suburbane. 

Fig. 21. — Densitatea așezărilor în 1970 (după I. Şon eriu). 

precum și accesul direct la importantele căi de comunicație 
canalizate de valea largă a Mureşului sînt factori cu însemnat 
rol în geneza şi dezvoltarea orașului Tîrgu Mureș. Microgeografic, 
orașul este amplasat pe o suprafață neomogenă topografic, 
constituită din cîteva elemente ale văii Mureşului — luncă, 


. poduri gi frunti de terase, versanți de dealuri care încadrează 


pe stînga valea Mureşului, la care se adaugă valea mai îngustă a 
unui mic afluent sudic (piriul Poclog) ; dispoziția vetrei orașului 
pe mai multe nivele de altitudine — între 310 m pe talvegul 
Mureşului şi 450 m pe culmea dealului Cornești — îi imprimă 
o accentuată configuraţie în amfiteatru, mai evidentă dacă 
orașul este privit de la distanţă, de pe terasele din dreapta 
Mureșului. 

Suprapunerea succesivă de culturi arheologice (inclusiv 
dace, romane şi daco-romane) din vatra oraşului indică condiţii 
favorabile pentru habitatul uman al acestui loc. Spre sfîrşitul 
perioadei feudalismului timpuriu, aici se constituie o: așezare 
cu caracter de tîrg, semnalată documentar pe la 1332, în care îşi 
are originea actualul oraş. Acest prim nucleu al oraşului era 
amplasat pe malul stîng al Mureşului, la o distanță convenabilă 
de rîu, aproximativ unde se află actualul centru. Începînd din 
secolul al XV-lea înfloreşte şi producția meșteșugărească orga- 
nizată în bresle, iar în secolul al XVI-lea activitatea intelectuală 
în spirit umanist. În 1599, Mihai Viteazul ia orașul sub ocrotirea, 
sa, acordindu-i însemnate privilegii drept răsplată pentru 
sprijinul pe care l-a primit de la locuitorii lui. Între 1602 si 1653 
se construieşte cetatea (prevăzută cu bastioane ale breslelor 
meșteșugărești), care amplifică importanţa militară şi politică 
a orașului. 

În a doua jumătate a secolului al XVIII-lea se intensifică 
legăturile comerciale ale orașului cu Moldova şi Tara Românească. 
Tot acum Tîrgu Mureș devine un important focar al mişcării 
iluministe din Transilvania, aici desfășurîndu-şi o parte din 
activitatea lor iluștrii reprezentanţi ai Şcolii Ardelene—Gheor- . 
ghe Șincai şi Petre Maior —, precum şi renumitii matematicieni 
Farkas Bolyai și fiul său Janos Bolyai, unul din creatorii 
geometriei neeuclidiene. 

În prima jumătate a secolului al XIX-lea orașul Tîrgu 
Mureş a fost principalul centru judecătoresc al Transilvaniei — 
sediul instituţiei juridice ,,Tabula regia judiciaria” (Tabla 
regească), unde au activat în calitate de cancelaristi si numeroși 
fruntaşi ai Revoluţiei de la 1848 din Transilvania, printre care 
şi Avram Iancu și Alexandru Papiu Ilarian. 


În a doua jumătate a secolului al XIX-lea apare şi la 
Tîrgu Mureș industria de fabrică, orașul fiind, în acelaşi timp, 
racordat la comunicațiile feroviare (în 1871 linia Războieni — 
Tîrgu Mureş etc.), ceea ce stimulează dezvoltarea lui economică 
şi demografică. În prima jumătate a secolului al XX-lea, para- 
lel cu amplificarea funcţiilor (economice, culturale etc.) și 
cu creșterea numărului locuitorilor (la 38 517 locuitori în 1930, 
47 043 în 1948) se extinde mult şi vatra clădită in jurul vechiului 
nucleu, pe terasele şi lunca Mureşului, care este chiar puţin 
depășit pe malul drept (în apropierea podului); totuşi, oraşul 
încă nu contează ca centru industrial mai însemnat. 

După eliberare, oraşul Tîrgu Mureş, ca şi celelalte oraşe 
din tara, intră într-o etapă nouă, mai dinamică, de dezvoltare. 
După un sfert de secol de construcție socialistă orașul a devenit 
unul din centrele industriale de seamă ale României, o însemnată 
bază de comunicaţii (rutiere, feroviare şi aeriene), un important 
centru cultural (universitar, ştiinţific, artistic) şi politico-admi- 
nistrativ (municipiu, reşedinţă de judeţ). În acelaşi timp, 
oraşul Tîrgu Mureş a intrat în rîndul marilor oraşe ale ţării 
si sub raport demografic, recent depășind 100 000 de locuitori. 

În prezent, orașul are un profil funcţional complex, în care 
funcţia predominantă este cea industrială, ocupind (în 1969) 48% 
din totalul salariaţilor, restul fiind ocupați în circulaţia mărfurilor 
(9,7%), construcţii (9,6%), învățămînt, cultură şi ştiinţă (8,1%), 
gospodărie comunală (6,8%), transporturi (6%), ocrotirea 
sănătăţii, asistenţă socială şi cultură fizică (5,9%), administraţie 
şi finanţe (2,2%) etc. Producţia industriei socialiste din Tîrgu 
Mureş se realizează în 17 întreprinderi de stat republicane, 
4 întreprinderi de stat locale (cu 38 de unităţi) şi 15 întreprinderi 
ale cooperatiei meşteşugărești (cu peste 200 de unităţi). Pe 
ramuri, în ordinea ponderilor valorice, această producţie are 
(1970) următoarea structură : industria alimentară cu 31,1%, 87 

construcţii de mașini şi prelucrarea metalelor 27,1%, chimia 
15,4%, prelucrarea lemnului 9,9%, textilă și confecţii textile 
9,6%, pielărie, blănărie și încălțăminte 3,9%, materiale de con- 
structie 1,7%, ş.a. În partea sudică a orașului se individualizează, 
o mare zonă industrială, axată pe linia ferată și magistrala 
rutieră ,,Gh. Doja” ; aici sînt concentrate majoritatea unităţilor 
industriale mari — Cmbinatul de îngrăşăminte azotoase, între- 
prinderile de utilaje pentru industria uşoară, fabrica de cărămizi, 
fabricile de zahăr, conserve, carne, produse lactate ş.a. Alte 
unităţi industriale sînt dispersate în restul oraşului (fabrica de 
mobilă UPROFIL ,,23 August”, ,„„Electromureș” §.a.). 

În repartiţia, teritorială a reţelei comerţului socialist, 
mult lărgită, modernizată şi diversificată (440 de unități în 
1969, din care 326 cu amănuntul insumind desfaceri de peste 
1 miliard lei), se conturează o zonă de mare concentrare în 
centrul oraşului (incluzînd Piaţa Trandafirilor și cîteva străzi 
adiacente) ; sînt remarcabile de asemenea magazinele moderne 
(complexe) din cvartalele noi de blocuri. 

Oraşul Tîrgu Mureş este un însemnat nod de comunicaţii 
în centrul Transilvaniei (vezi capitolul Căile de comunicaţii 
si transporturile). În partea lui sudică se distinge o microzonă 
profilată pe funcția transporturilor, incluzînd gara feroviară şi 
autogara. 

Tîrgu Mureș este și un important centru cultural, la ale 
cărui vechi tradiţii orînduirea socialistă a adăugat realizări noi, 
de înalt prestigiu. În prezent, funcţia culturală — incluzind 
învățămîntul, ştiinţa, arta, cultura de masă — cuprinde o 
reţea largă de instituţii şi unităţi (menţionate deja, în cea 
mai mare parte, în subcapitolul referitor: la nivelul cultural al 
populaţiei din judeţ) concentrate în două zone: una 
nord-estică, situată pe o terasă a Mureșului, cuprinzind 
trei licee (fig. 22), Institutul pedagogie de 3 ani, Institutul 
medico-farmaceutic (fig. 23) cu clinicile aferente şi patru cămine 
studenţeşti ; aici se poate vorbi de un adevărat cartier universitar 
în plină dezvoltare, care se bucură de o poziţie foarte favorabilă. 
(linişte, aer curat, spaţii verzi suficiente, perspectivă admira- 
bilă asupra. văii Mureșului) ; o altă zonă, conturată în cartierul 
central al orașului, cuprinde unităţi de cultură, ca şcoli, biblioteci 

Fig. 22. — Liceul „Al. Papiu Ilarian” din Tirgu Mureș (foto 
Clara Spitzer). 


(între care şi renumita bibliotecă documentară Teleki cu multe 
exemplare rare din secolele XV—XVIII), muzee, teatre (între 
care şi noul teatru, aproape terminat), cinematografe, redactii 
de ziare şi reviste etc.; piesa centrală în acest ansamblu este 
monumentalul Palat al culturii, adevărat ,,complex’’ care adapos- 

Fig. 23. — Institutul de medicină si farmacie din Tirgu 
Mures (foto Clara Spitzer). 


teste Biblioteca municipala, Filarmonica de stat, Teatrul de 

stat, Galeria fondului plastic, Muzeul judetean de arte plastice, 

Scoala de arte plastice, Scoala populară de artă, Liceul de muzica, 
90 filialele uniunilor compozitorilor şi artiştilor plastici. 

Fig. 24. — Aspect din cartierul nou ,,Tudor Vladimirescu” de la marginea sud- 
estică a orașului Tirgu Mureș. 


În calitatea lui de municipiu şi reşedinţă de judeţ, oraşul 
Tîrgu Mureş îndeplineşte şi însemnate funcţii politico-adminis- 
trative, principalele instituţii de acest gen fiind grupate în 
centrul orașului. 

Funcţia rezidentialé (de locuit) s-a dezvoltat în pas cu 
creşterea numărului de locuitori şi cu progresele generale social- 
economice. Astfel, numai în perioada 1960—1969, din fondurile 
statului s-au construit 9 052 de apartamente efective, insumind 
o suprafaţă locuibilă de 278 200 m?. În ultimele două decenii, 
creșterea spațiului locuibil s-a făcut — şi se face — pe două 
căi: 1) prin extinderea construcțiilor pe terenuri virane (ce 
exemplu cvartalele de blocmi ,,Tudor Vladimirescu” de la 
sud-est — fig. 24 —, ,,Dimbul pietros” şi ,,Mureseni’”’ la sud, 
„Ady”” la sud-vest, ,,7 Noicmbrie” si „Aleea Carpaţi” la rord, 31 

„Cornișa” și „Mihai Viteazul” la nord-est); 2) prin operaţiuni 
de restructurare în zona centrală, prin demolarea unor case mici, 
deteriorate, insalubre şi inestetice, și înlocuirea lor cu clădiri 
corespunzătoare. În planul de sistematizare a zonelor de locuit; 
s-a aplicat, ca și la alte orașe din ţară, principiul unităţilor 
structurale complexe — cartiere şi microraioane — prevăzute 
cu toate dotările social-culturale si de deservire (magazine etc.). 
Unul din cele mai noi cvartale, în curs de construire, la care se 
aplică acest principiu, este ,,Dimbul pietros”, unde, pe o suprafață 
de 65 ha, în faza finală vor exista 8 200—8 300 de apartamente 
cu 32 000—35 000 de locuitori, un palat cultural-administrativ, 
trei garaje a 250—300 de automobile ș.a. 

În actuala fizionomie urbanistică (structură, textură, stil 
arhitectonic etc.) a orașului Tîrgu Mureș se pot deosebi destul 
de clar principalele faze ale evoluţiei sale istorico-teritoriale, 
cristalizată în trei zone esențiale cu trăsături distincte: 

1) Cartierul central, corespunzător nucleului vechi, medieval 
al orașului (fig. 25), este situat la 1—2 km spre est de talvegul 
Mureșului, la joncţiunea dintre terasa de luncă ç terasa de 
30—35 m, cuprinzînd porțiuni din ambele terase, inclusiv din 
suprafaţa înclinată de racord dintre ele (adică iruntea terasei 
superioare); se extinde în direcţie nord—sud pe circa 1,5 km (de 
la Cetate pînă la Palatul telefoanelor), iar în direcție vest—est 
pe aproape 1 km. Textura constă dintr-o piaţă mare centrală 
(Piaţa Trandafirilor, lungă de peste 1/2 km, lată de 50—100 m 
şi amenajată în scuar), patru piețe mai mici și un sistem de străzi 
adiacente, dintre care unele, prin îngustimea și traseul lor 
întortocheat, aduc aminte de antecesoarele lor medievale. 
Structura este compactă, clădirile formînd un front continuu pe 
aliniamentul străzilor. Profilulfunctional este complex : comercial 
— cultural — administrativ — rezidential. Diferitele generatii de 
clădiri apărute în decurs de peste cinci veacuri (secolele XV— 
XX) prezintă o gamă variată de stiluri (fig. 26) : gotic tîrziu (păstrat 
fragmentar la biserica; reformată din interiorul cetăţii, la origine 
biserică franciscană din secolul al XV-lea, baroc (cîteva biserici şi 
edificii publice din secolul al XVIII-lea), empire, neobaroc, 
neobizantin (catedrala ortodoxă) ş.a. O notă caracteristică pen- 
tru. clădirile din generaţiile mai vechi (secolele XVIII—XIX) este 

Fig. 26. — Imagine arhitectonică din centrul orașului Tirgu Mureș: 
sediul Comitetului judeţean al P.C.R. (stinga) și Palatul culturii 
(areapla) (folo-C.P.C.S.). 

cromatismul lor uniform, de nuanţă deschisă — gălbuie. În schimb 
este foarte bătătoare la ochi multicolora ornamentatie a unor 
clădiri de la începutul secolului al XX-lea (de exemplu Palatul 
culturii ornat cu basoreliefuri, mozaicuri şi ţigle divers colorate 
etc.). Prin eleganţă geometrică şi estetică sobră se remarcă cîteva 
blocuri construite recent (Palatul telefoanelor, hotelul turistic 
O.N.T. în curs de finisare etc.). 


2) Zona cartierelor mediane, situată între centru şi periferii 
într-o dispoziţie cvasiaureolară, are o funcţie predominant rezi- 
dențială, îndeplinite de case de locuit (de obicei particulare), 
datînd în majoritatea lor din prima jumătate a secolului al XX-lea 
şi avînd, de regulă, numai parter ; frecvent ele formează ansambluri 
de o surprinzătoare uniformitate arhitectonică. Structura este 
adunată dar mai puțin compactă decît în centru. Textura 
prezintă regularitate geometrică mai ales în cvartalele situate pe 
suprafața orizontală din lunca Mureşului. Operaţiuni de rectifi- 
care şi lărgire sînt; necesare la două importante artere — Strada 
Lungă şi str. 7 Noiembrie — care sînt principalele căi de penetra- 
tie în oraş dinspre Sighișoara, respectiv, dinspre Reghin; prin 
configuraţia lor îngustă şi strimba, ele corespund tot mai putin 
traficului de autovehicule, in continuă creştere. 

3) Zona cartierelor periferice avea pina nu demult un pronunţat 
caracter semirural, incluzînd, alături de locuinţele muncitoreşti, 
gospodării de tip țărănesc între care se intercalau terenuri agri- 
cole (grădini de legume, pomi fructiferi etc.). Astfel de trăsături 
se mai pot; observa pe alocuri şi azi (de exemplu în localităţile 
componente Mureşeni şi Remetea), dar acum nota dominantă la 
periferii o dau cvartalele moderne de blocuri (,,Mureşeni”, ,,Ady”’, 
„Tudor Vladimirescu” ş.a.). 

Municipiul Sighișoara — cu cei aproape 30000 de locuitori 
(29 492 la 1.VII.1971)8 — este al doilea oraş din județul Mureş 
ca mărime şi importanță. 

Orașul beneficiază de o avantajoasă poziţie geografică în 
partea centrală a țării, pe traseul unor însemnate artere de comu- 
nicatie feroviară (magistrala Bucuresti — Braşov — Teiuş cu de- 


8 Inclusiv localitățile compone nte Angofa, Rora, Venchi, Soromiclea, Dealu 
Viilor, Aurel Vlaicu, precum şi satul aparținător Hetiur cu circa 1 100 de locuitori. 93 

rivatii spre Arad și Oradea) și rutieră (drumul național Braşov 
— Tîrgu Mureş ș.a.). Sub raport topografic, Sighişoara este age- 
zată într-un punct al văii Tirnavei Mari unde aceasta prezintă, 
o îngustare cu aspect de defileu tăiat într-un sistem de terase, de 
diferite nivele, modelat în substraturi dure de gresii pontiene. 
Această micromorfologie conferă sectorului de la Sighișoara un 
rol de poziţie cheie în culoarul Tirnavei Mari, rol manifestat din 
plin în trecutul istorie al orașului. 

Aria defileului de la Sighișoara a constituit o veche gi con- 
stantă vatră de populare, marcată prin vestigii arheologice, da- 
tînd din toate perioadele istorice începînd din neolitic pînă în 
evul mediu, cînd, în a doua jumătate a secolului al XII-lea, se 
fondează actualul oraş (în cronica lui Georgius Kraus, din seco- 
lul al XVII-lea, momentul fondării este fixat în anul 1191). 
Documentar, Sighisoara este semnalată pentiu prima dată la 
1280 cu denumirea de „Castrum Sex”, din care reiese caracterul 
ei de aşezare fortificată. Nucleul primordial al oraşului s-a consti- 
tuit pe un fragment din terasa diluvială de 30 m situat în stînga 
Tîrnavei. Ajutată de configuraţia accidentată a terenului, 
așezarea primeşte de la început caracterul de orag-cetate( burg), 
care, mai ales după construirea centurii de fortificaţii de piatră 
din secolele XIV—XV, se impune ca unul din cele mai puternice, 
mai inexpugnabile burguri din această parte a Europei. Centura 
de fortificații a burgului medieval, constind din ziduri, basticane 
şi turnuri (fig. 27), s-a păstrat pînă azi în măsură mai mare decît 
la oricare oraș medieval din tara noastră ( între altele, se mai păs- 
trează încă 9 din cele 13 turnuri de apărare ale breslelor mește- 
şugărești). În interiorul incintei fortificate a prosperat viata eco- 
nomică a oraşului, care în secolul al XIV-lea devine un înfloritor 
centru al mestesugurilor® şi comerțului. În acelaşi timp creşte 
importanţa politică si culturală a orașului, care, în secolele XVI si 
XVII este ales de mai multe ori sediu al dietelor Transilvaniei ; 
în secolul al XVI-lea ia ființă aici una din cele mai vechi școli 
medii din ţara noastră. 

ntre timp, începînd din secolul al XVI-lea, locuitorii bur- 
gului se stabilesc şi în afara zidurilor cetăţii, mai ales pe latura 


® Un document din 1378 semnalează la Sighisoara 25 de branse meșteșugărești, 
organizate în 19 bresle (,,fraternitates”). 

Fig. 27. — Turnul cu ceas (secolul al XIV-lea) si case vechi 
din interiorul cetăţii Sighisoarei (foto I. Şon eriu). 


ei estică, unde se dezvoltă oraşul de jos (care coincide ca ampla- 
sament cu actuala zonă centrală a oraşului), spre care, în secolele 
XVIII şi XIX, coboară treptat centrul de gravitație al vieţii 
orăşeneşti. In 1843 se înfiinţează la Sighişoara prima ţesătorie 
mecanică din Transilvania. Spre finele secolului al XIX-lea, 95 

şi în primele decenii ale secolului al XX-lea apar o serie de fabrici, 
majoritatea din ramura industriei ușoare (pielărie, textile). Între 
timp sporeşte si populaţia oraşului, care după 1900 depăşeşte 
10 000 de locuitori (11 587 la recensămîntul din 1910, 13 033 la 
cel din 1930, 17 436 la recensămîntul din 1941), pentru ca în 
a doua jumătate a secolului al XX-lea să depășească 20 000 de 
locuitori (20 363 la recensămîntul din 1956, 25 100 la cel din 1966), 
antrenînd şi extinderea teritorială a vetrei orașului, spre nord 
pe malul drept al Tirnavei, spre est pe ambele maluri ale rîului 
(spre satele Albeşti şi Boiu), spre sud pe valea Saegului, spre vest 
pe malul sting al Tirnavei. 

În ultimul sfert de secol transformările adinci care au cuprins 
viata oraşelor in tara noastră s-au făcut simţite și la Sighișoara, 
mai ales în domeniul industrial, industria socialistă urcînd pe 
o treaptă superioară bogatele tradiții de muncă ale orașului. 

n prezent, oraşul Sighişoara are un profil funcțional complex, 
în care primul loc, ca pondere, îl deţine activitatea industrială 
(56,1% din numărul salariaţilor, in 1969), care, la rîndul ei, are 
un profil complex, în care se remarcă ramurile( în ordinea pon- 
derilor valorice) : textile şi confecţii textile (21,4% + 23,2% = 
= 44,6%), sticlă şi faianţă (19,7%), alimentară (16,7%), construc- 
ţii de maşini şi prelucrarea metalelor (11,4%), materiale de con- 
structie (4%), prelucrarea lemnului (2,8%) ete. Unităţile indus- 
triale sînt; dispersate în diferite cartiere ale oraşului, mai ales în 
lungul Tirnavei; o adevărată zonă industrială se cristalizează, 
în ultimul timp, la marginea estică a orașului, incluzînd Combina- 
tul de faianță și sticlă, întreprinderea de utilaje pentru industria 
uşoară ,,Nicovala”, Fabrica de cărămizi şi țigle de pe malul opus 
(drept) al Tirnavei etc. 

Funcţia comercială ocupă (1969) 6,5% din totalul salaria- 
tilor, insumind 131 de unităţi ale comerţului socialist, din care 
108 de desfacere cu amănuntul (96 de magazine etc.) cu un volum 
de vînzări de peste 233 milioane lei. Principalele magazine sînt 
concentrate pe magistrala centrală a oraşului, lungă de circa 1 km. 

Funcţia de transporturi ocupă 9,4%, din salariaţi; o micro- 
zonă profilată pe această funcţie s-a constituit în partea nordică, 
a orașului, încluzînd gara feroviară si autogara. În anii socialis- 
mului a fost creată reţeaua de transporturi intraurbane auto de 

călători (7 linii de autobuze, însumînd peste 30 km şi un volum 
anual de circa 4,5 milioane călători). 


Oraşul dispune de o rețea cuprinzătoare de unități de învă- 
tamint (11 şcoli generale, 2 licee de cultură generală etc.) şi de 
culturalizare a maselor; un interes special îl prezintă Muzeul 
de istorie, cu o valoroasă colecţie de vestigii locale, adăpostită în 
turnul cu ceas. 

Spaţiul de cazare a populaţiei a sporit în perioada 1960— 
1969 cu peste 35 600 m? suprafaţă locuibilă ; în curs de construcție 
se află un cvartal de blocuri, cu peste 800 de apartamente, la 
marginea estică a orașului. 

Abundenta excepțională a vestigiilor istorice, împreună cu 
prezenţa unor frumoase construcţii moderne — toate armonios 
încadrate într-un peisaj agreabil de dealuri împădurite— asigură 
Sighisoarei calitatea de centru turistice de prim rang. 

În ceea ce priveşte fizionomia urbanistică, Sighişoara are o 
individualitate bine conturată, cu pregnante note de originali- 
tate, care-i conferă atributul unicitatii in tara noastră. Această 
unicitate rezultă din modalitățile proprii de expunere a elemente- 
lor urbanistice, modalităţi ce îşi găsesc expresia în două trăsături 
esenţiale : 1) juxtapunerea pe orizontală, la scara unui oraş rela- 
tiv mie, a unor generaţii succesive de construcţii, începînd cu 
edificiile medievale din zona cetăţii (cu masive şi cenușii ziduri 
şi turnuri de apărare, cu monumentale biserici în stil gotic, cu 
batrine case policrome, cu străzi înguste, înclinate și întortochiate, 
cu atmosfera romantică a trecutului care sopteste din piatră la 
fiecare pas) si pind la cvartalele noi de blocuri cu eleganța si 
confortul geometriei lor moderne; prin această juxtapunere, 
favorizată şi de relieful accidentat, fizionomia proprie fiecărei 
zone istorico-teritoriale s-a păstrat bine, nesuferind alterările pe 
care le implică, de obicei, suprapunerile teritoriale ale diferitelor 
generaţii de clădiri; 2) accentuarea deosebită pe verticală a unor 
ansambluri arhitectonice prin valorificarea iscusită a topografiei 
accidentate, ceea ce a dus la realizarea unor tablouri urbanistice 
de rară spectaculozitate ; este vorba mai ales de zona cetăţii, care 
domină cu profilele ei ascuţite sistemul de linii orizontale ale te- 
raselor Tirnavei. Sint foarte semnificative, în acest sens, unele 

supranumiri date Sighișoarei 'de către călători autohtoni sau stră- 
ini: „„Mărgăritarul Tirnavei’’, ,,Niirnbergul Transilvaniei” ş.a. 

În planul de perspectivă de dezvoltare urbanistică a orașului 
se prevede conservarea elementelor valoroase moștenite din 
trecut şi încadrarea lor, alături de elementele noi, într-un ansamblu 
urbanistic armonios. 

Orașul Reghin (26 681 de locuitori la 1.VII.1971)1 are o 
aşezare favorabilă în culoarul larg al Mureșului, la confluența. 
Gurghiului, desfășurîndu-se în amfiteatru pe versantul terasat din 
dreapta Mureşului ; vatra orașului s-a extins și în lunca de pe malul 
stîng al Mureşului (cartierul industrial Jernuteni). 

Oraşul este atestat documentar pentru prima dată în 1228 
sub denumirea de ,,Regun’’. Timp de peste 5 veacuri, din secolul 
al XIV-lea pînă în secolul al XIX-lea, Reghinul a fost centrul 
unei înfloritoare activităţi meșteșugărești (tăbăcari, cizmari, 
cojocari etc.), ale cărei produse erau comercializate pe o arie 
teritorială largă, care depășea Transilvania, ajungînd în Moldova, 
Muntenia, Bulgaria ete. ; totodată, tîrgurile organizate aici atra- 
geau negustori din întreaga Transilvanie. Către sfîrşitul secolului 
al XIX-lea aici iau ființă o societate comercială de plutărit şi 
primele fabrici de cherestea cu acțiune mecanică. În 1885 se 
termină linia ferată Tîrgu Mureş — Reghin, prelungită in 1906 
pînă la Deda. În 1930 în oraş funcționau, pelîngă o serie de fabrici 
(de cherestea, pielărie, morărit, spirt ş.a.) si ateliere meșteşugă- 
reşti, peste 100 de unități comerciale şi 6 bănci. 

În anii socialismului, orașul Reghin a cunoscut o dezvoltare 
multilaterală — demografică, economică, culturală și urbanis- 
tică —, devenind un însemnat centru urban, cu profil funcţional 
complex şi cu o fizionomie urbanistică atrăgătoare. Numărul 
locuitorilor a crescut de la 18 091 in 1956 (21.II), la 23295 în 
1966 (15.III) şi la 26122 in 1970 (1.VII). Industria a devenit, 
funcția dominantă a orașului, angajind mai mult de jumătate din 
numărul salariaţilor (52,8% în 1969). Ca urmare a creării de noi 
obiective industriale şi a lărgirii şi modernizării celor existente, 
producția industrială a oraşului în 1970 era de 18 ori mai mare 


10 Inclusiv localităţile componente Apalina (peste 2100 de locuitori) și 
Ternuteni (psete 1 000-de locuitori). i 

decit in 1948. În structura pe ramuri (ponderi valorice, în 1970) 
pe primul loc se află prelucrarea lemnului (41,1%), urmată de 
construcțiile de maşini şi prelucrarea metalelor (29,4%), pielărie 
(13%), produse alimentare (11,7%), confectii-textile (3,7%) şi 
alte ramuri (1,1%). În partea estică a oraşului, în lunca Mureșului, 
se conturează o zonă industrială extinsă pe ambele maluri ale 
rîului, mai mult pe malul stîng (cartierul Iernuteni), unde este 
amplasată şi cea mai importantă întreprindere republicană — 
Complexul de prelucrare a lemnului (C.P.L.) cu cele 3 fabrici 
componente : de instrumente muzicale, de ambarcaţiuni și ar- 
ticole sportive şi de plăci aglomerate din lemn (cea mai nouă, 
1970) ; tot aici se află o fabrică de materiale (încălțăminte) spor- 
tive (I.P.M.S.), o fabrică de utilaje pentiu industria lemnului 
(I.R.U.M.) ş.a. ; de asemenea, gara feroviară şi autogara. Unităţi 
mai mărunte ale cooperatiei meșteșugărești sînt grupate in zona 
centrală a oraşului (situată pe o terasă a Mureșului), unde sînt 
concentrate şi principalele magazine, instituţii de cultură (un 
valoros muzeu etnografie ș.a.), instituții administrative, cîteva 
biserici vechi (între care şi, biserica ortodoxă de lemn din secolul 
al XVIII-lea) şi clădiri de locuit (inclusiv evartalul nou de blo- 
curi din zona străzilor Republicii — Mihai Viteazul); această 
zonă, cu profil functional complex, este centrată pe o piaţă cvasi- 
triunghiulară amenajată în scuar si încadrată deun ansamblu 
arhitectonic destul de unitar şi sobru, apartinind generaţiei de 
clădiri de la sfîrşitul secolului al XIX-lea şi prima jumătate a 
secolului al XX-lea (de regulă, clădiri cu două nivele, cu un colorit 
deschis — gălbui). În mijlocul pietii s-a ridicat, în 1969, statuia, 
marelui cărturar ardelean Petru Maior — simbol al tradiţiilor 
culturale ale oraşului (fig. 28). 

Orașul Târnăveni (24 535 de locuitori la 1.VII.1971)" este situat 
în valea largă a Tirnavei Mici, extinzindu-se mai mult pe malul 
drept al Tirnavei, din terasa de luncă pînă pe versantul văii. 
Deși are vechi antecedente istorice (,,scaunul’’ și localitatea Tir- 
nava fiind semnalate, în documente, în 1217), nu mai păstrează 
vestigii ale trecutului, impunîndu-se atenţiei numai prin elemente 


11 Inclusiv localitatea componentă Botorca (circa 350 de locuitori) şi satul 


aparținător Bobohalma (circa 2 000 de locuitori). (99 

Fig. 28. — Bustul cărturarului Petru Maior aşezat în 
centrul oraşului Reghin. 


noi, din secolul al XX-lea. Nota dominantă a oraşului o dă in- 
dustria, care angajează 56,1% din salariați. În anii construcției 
socialiste, oraşul Tîrnăveni a devenit o puternică cetate a chimiei 
româneşti, această ramură detinind primul loc ca pondere (72,9% 
valoric, în 1970), urmată de sticlă. (11,1%), produse alimentare 
(4,7%), energie electrică (3,9%), materiale de construcţie (2,9%), 

prelucrarea lemnului (2,7%) ş.a. Pe teritoriul orașului se disting 
trei zone industriale: zona de VSV— cea mai importantă —, 
cuprinzînd instalaţiile combinatului chimic; zona de sud, din 
stînga Tirnavei, cu fabrica de geamuri; zona de ENE cu fabrica 
de cărămizi şi ţigle ,,Hercules” (pe malul drept al Tirnavei), 
întreprinderea ,,Tehnolemn” (pe malul stîng) ş.a. 

În legătură cu industrializarea socialistă a crescut si numărul 
populației oraşului (de 4 ori în 1970 fata de 1936), ceea ce a atras 
şi ọ creştere corespunzătoare a spaţiului de locuit (44140 m? 
în perioada 1960—1969, inclusiv 954 de apartamente din fondul 
de stat). Volumul desfacerilor de mărfuri către populaţie, prin 
rețeaua comerțului socialist (108 unităţi, în 1969), a crescut de 
la 98 milioane lei în 1960 la peste 183 milioane lei în 1969. Volumul 
transportului intraurban auto de călători a crescut de la 2,7 mili- 
oane persoane în 1960 la 48,4 milioane în 1969. 

Principalele magazine şi instituţii administrative si cul- 
turale (între care două licee de cultură generală create după 1944, 
un muzeu cu o valoroasă colecţie paleontologică şi arheologică) 
sînt grupate în zona centrală a oraşului, axată pe o magistrală 
lungă de aproximativ 1 km (str. Republicii). 

Orașul Luduş (12 958 de locuitori la 1.VII.1970)2, cu un 
la o adevărată viaţă urbană odată cu pătrunderea industrializării 
socialiste şi aici. Luduşul a devenit în scurt timp un centru 
industrial remarcabil (al 5-lea ca mărime în judeţul Mureș), cu- - 
prinzind cîteva unităţi — Fabrica de zahăr (1960), Fabrica de 
produse lactate (1969), Topitoria de cînepă ș.a. — grupate, in 
majoritate, în cartierul nou extins pe terasa joasă, de luncă, 
din stînga Mureșului, unde se află si gara feroviară, cîteva dotări 
sociale ș.a. ; pe malul drept, mai înalt, al rîului este situat nucleul 
vechi, cu ateliere meșteșugărești, prăvălii, biserici, case de locuit, 
toate îngrămădite pe ulite nu prea largi şi destul de intortochiate. 
La periferie se observă trăsături semirurale, legate de ocupaţia 
agricolă a unei părți din locuitori. 


12 Inclusiv localităţile componente Avramesti, Cioarga, Ciurgău, Fundătura, 
Gheja şi Roşiori, insumind circa 3 300 de locuitori. 101 

Fig. 29. — Aspect din staţiunea balneoclimaterică Sovata (foto I. Koncz). 


Orașul Sovata (10088 de locuitori la 1.VII.1970) 1, situat 
într-o depresiune submontană de pe cursul superior al Tirnavei 
Mici, la o altitudine de circa 530 m, are reputația unei stațiuni 
balneoclimatice de prim rang, dezvoltată pe fondul unor condiţii 
naturale deosebit de favorabile : izvoare şi lacuri sărate în mijlocul 
unei ambiante reconfortante oferite de climatul adăpostit şi de 
opulentul peisaj forestier. Funcțiunea balneară a Sovatei are vechi 


13 Inclusiv localităţile componente Capeti, Ilieşi, Săcădat (insumind circa 
1 700 de locuitori) şi satul aparținător Sărăţeni (tot cu circa 1 700 de locuitori). 

antecedente (semnalată documentar încă din 1597), dar o acti- 
vitate mai organizată începe numai pe la mijlocul secolului al 
XIX-lea. După 1948 s-au executat lucrări sistematice de amena- 
jare şi dezvoltare a stațiunii, care a fost îmbogăţită cu numeroase 
şi variate dotări moderne (fig. 29) — o policlinică balneologica, 
bine utilată, pavilioane balneare, vile de cazare, unități comerciale 
şi de alimentaţie publică, un complex al cooperatiei mestesuga- 
reşti, baze sportive, unităţi de cultură ș.a. În instalaţiile balneare 
de aici, precum şi în unele lacuri (Ursu, Aluniş) se practică,cu 
multă eficacitate, terapeutica unor maladii reumatice, ginecolo- 
gice, neurologice (afecțiuni ale sistemului nervos periferic) ş.a. 

Sovata este cunoscută şi ca un însemnat centru al industriei 
lemnului, fiind sediul unei unități republicane de exploatare şi 
industrializare a lemnului în care ponderea principală o deține 
cheresteaua de fag. 


Așezările rurale. Ca origine în timp, majoritatea din cele 
A87 de sate actuale din județul Mureş au apărut de-a lungul 
epocii medievale (secolele XI—XVIII), multe din ele păstiînd 

ncă unele vestigii ale vechimii lor (biserici fortificate etc.). 

Ca mărime, după numărul locuitorilor, la data ultimului 
recensamint (15.111.1966), satele se puteau împărți în următoa- 
rele categorii : 1 sat (0,2% din nr. total) cu peste 5 000 de locuitori, 
2 sate (0,4%) cu 4000—5 000 de locuitori, 8 (1,6%) cu 3 000— 
4 000 de locuitori, 13 (2,6%) cu 2000—3 000 de locuitori, 42 
48,6%) cu 1 500—2 000 de locuitori, 62 (12,6%) cu 1 000—1 500 
de locuitori, 147 (30%) cu 500—1 000 de locuitori, 120 (24,5%) 
cu 250—500 de locuitori, 84 (17%) cu 50—250 de locuitori, 10 
(2%) cu sub 50 de locuitori. 


Rezultă c& majoritatea satelor (361 = 73,5%) sînt mici, 
cu mai putin de 1000 de locuitori, iar dintre cele 128 de sate 
cu peste 1 000 de locuitori majoritatea (104) sînt de categorie 
mijlocie (1 000—2 000 de locuitori) ; cele 24 de sate mari, cu peste 
2 000 de locuitori, reprezintă numai 4,8% din numărul total; 
ele se întîlnesc mai frecvent în văile largi ale Mureșului (Iernut, 


14 Inclusiv satele aparținătoare orașelor si cele din componenţa comunelor 
suburbane. 103 

Sîngeorgiu de Mureș, Sincraiu de Mureș, Cristești, Glodeni, 
Ungheni, Voivodeni, Aluniș), Nirajului (Miercurea Nirajului, 
Crăciuneşti, Eremitu), Tirnavei Mici (Singeorgiu de Pădure, 
Fintinele, Chibed, Gănești, Adămuș) şi Tirnavei Mari (Albeşti) ; 
cîteva sate mari se mai întîlnesc în Cimpia Transilvaniei (Sărmașu, 
Band, Zau de Cimpie, Pănet) și în valea Gurghiului (Ibănești, 
Hodac). Mărimea demografică a unora dintre satele menţionate 
mai susesteîn evidentă legătură cu apropierea oraşelor (Tîrgu Mureş, 
Reghin, Tîrnăveni și Sighişoara), intrînd în componența zonelor 
suburbane ale acestora sau participînd prin navetism, zilnic, la 
fluxul de forță de muncă atras de aceste orașe; acest lucru iese 
mai mult în evidență dacă urmărim și repartiția teritorială a 
satelor cu 1 500—2 000 de locuitori. În ceea ce priveşte amplasa- 
mentul topografic, majoritatea satelor din judeţul Mureș sînt situate 
în văi, deosebirile dintre ele constînd numai în situaţiile diferite 
pe care le au în raport cu elementele văii (luncă, terase, versanţi). 
Cele mai favorabile condiţii de habitat le oferă văile largi, frumos 
terasate, ale Mureșului, Nirajului și ale celor două Tirnave, în 
lungul cărora s-au dezvoltat , pe lîngă cîteva oraşe, o serie de sate 
mari, deosebit de prospere. La satele din județul Mureș se poate 
întîlni o gamă variată de tipuri structurale, am putea spune toate 
tipurile din cuprinsul ţării. Astfel, structura compactă, cu clă- 
dirile lipite una de alta, este caracteristică pentru satele din partea 
sud-estică a judeţului, de la sud de Tirnava Mică, în împrejurimile 
oraşului Sighişoara (fig. 30). O structură adunată (aglomerată), 
dar cu un grad mai redus de concentrare (necompactă), carac- 
terizează majoritatea satelor din culoarele Mureșului, Nirajului 
şi Tirnavei Mici, precum și din partea nord-vestică a Podișului 
Tirnavelor (interfluviul major dintre Tirnava Mică si Mureș), 
din Cîmpia Transilvaniei si din zona dealurilor subcarpatice 
interne. O structură răsfirată (cu gospodăriile despărțite 
prin mici spaţii agricole şi înşirate pe o reţea foarte ramificată. 
de drumuri de acces) se intilneste la unele sate din zona premon- 
tana, cu mare extensiune a finetelor cu livezi, iar sub o formă mai 
puţin tipică şi la unele sate din Cîmpia Transilvaniei. O structură 
risipită (împrăștiată, dispersată), cu gospodăriile foarte distan- 
tate între ele, se intilneste, pe de o parte, în zona montană, cu 
economie pastorală legată de pajiştile naturale folosite ca finete 

Fig. 30. — Case dispuse în structură compactă, în satul Saschiz, din extremitatea 
sud-estică a județului Mureș (foto I. Şoneriu). 


şi păşuni, iar pe de altă parte şi în zona deluroasă cu agricultură 
complexă, mai ales la satele foarte mici (cu sub 500 de locuitori) 
din Cîmpia Transilvaniei (fig. 31). 

Textura (dispoziţia străzilor), in mod obişnuit, nu are regula- 
ritate geometrică, fapt explicabil, pe de o parte prin vechimea 
mare a majorităţii satelor, iar pe de altă parte prin predominarea 
terenurilor accidentate (în pantă etc.) oferite de relieful deluros 
şi muntos al județului. La noile creşteri ale vetrelor de sate se 
constată o preocupare vădită pentru asigurarea unei texturi cit 
mai geometrice, care să faciliteze circulaţia şi rezolvarea diver- 
selor probleme de gospodărie comunală. 

La majoritatea satelor din județul Mureş funcțiunea esenţială, 
predominantă, este cea agricolă, fapt care rezultă, pe de o parte, 
din proporţiile procentuale ale locuitorilor ocupați în agricultură, 
iar pe de altă parte din ponderea valorică a producţiei agricole 105 

Fig. 31. — Așezare izolată din Cimpia Transilvaniei, pe teritoriul comunei Mihesu 
de Cimpie (foto I. Soneriu). 


de pe teritoriul aparținător satelor respective. În cadrul acestui 
tip funcţional se pot deosebi mai multe variante şi subvariante 
corespunzătoare profilului diferitelor zone de producţie agricolă, 
din cuprinsul județului (care vor fi prezentate în subcapitolul 
Agricultura). 

La un număr destul de însemnat de sate, alături de funcțiunea 
agricolă se adaugă, tot cu rol principal, şi funcțiunea industrială, 
realizată fie printr-o activitate industrială prcprie mai remarca- 
bilă (de exemplu Suseni, Ghindari, Sîngeorgiu de Pădure, Vifo- 
roasa, Fintinele, Saimagu §.a.), fie prin participarea populaţiei, 

106 in proportie importanta, prin navetism zilnic, la productia indus- 

trială din oraşele mai apropiate (de exemplu o serie de sate din 
zonele de gravitație ale oraşelor Tîrgu Mureş, Reghin, Luduş, 
Tirnaveni şi Sighisoara, mai ales cele eşalonate în lungul liniei 
ferate de pe valea Mureşului) ; la unele sate cele două modali- 
tati de realizare a funcţiei industriale se combină, amplificînd 
în plus ponderea acestei funcții (de exemplu Ungheni,lernut, 
Albești, Dîmbău ș.a.). 

În zona montană din nord-estul judeţului (bazinul Gur- 
ghiului, defileul Mureșului dintre Topliţa si Deda etc.) sînt frec- 
vente satele cu funcțiune mixtă — forestieră—agricolă—pasto- 
rală, la unele adăugîndu-se şi cea industrială (de exemplu 
Lunca Bradului cu fabrică de cherestea, Stinceni cu carieră de 
andezit). 

În ceea ce priveşte evoluţia în viitor a functiunilor satelor, 
avînd in vedere postulatul major al ridicării vieţii din mediul 
rural cit mai aproape de cel din oraș, funcţia industrială, ca 
factor esențial de urbanizare, se va generaliza la un număr tot 
mai mare de sate, mai ales sub forma micii industrializări 
de valorificare a resurselor locale (agricole, forestiere ș.a.), 
paralel cu intensificarea funcției agricole. Cu alte cuvinte, 
este vorba de o generalizare a profilului funcțional mixt agraro- 
industrial, care mai prezintă şi avantajul fixării populaţiei 
la sate. 

În planul de sistematizare de perspectivă a satelor din 
judeţul Mureş se prevede, pentru o primă etapă, trecerea în 
categoria oraşelor a cîtorva sate mai mari, care deja posedă 
anumite dotări industriale, comerciale, culturale (licee etc.) 
şi edilitare ; este vorba de localităţile Iernut (cu peste 6 000 de 
locuitori), Sărmașu (peste 3 800 de locuitori), Band (circa 3 200 
de locuitori), Miercurea Nirajului (circa 3 700 de locuitori), 
Singeorgiu de Pădure (peste 4 300 de locuitori) şi Deda (aproape 
2 000 de locuitori). 

Peisajul arhitectonic al satelor din judeţul Mureş oferă o 
mare diversitate de aspecte, în care şi-au pus amprenta condi- 
tiile naturale (anumite materiale de construcţii etc.), social- 107 

Fig. 32. — Tip de casă românească din satul Morăreni (valea Mureșului, amunte: 
de Reghin) (foto I. Şoneriu). 


economice (sistemul de exploatare agricolă etc.), istorice (ne- 
voile de apărare din trecut), etnice (particularitatile nationale) 
ş.a. Satele din partea sud-estică a judeţului, din împrejurimile 
orașului Sighisoara, impresionează prin masivitatea, soliditatea, 
şi estetica sobră a clădirilor — case mari, cu ziduri groase de 
cărămidă pe postamente de piatră, cu acoperișuri de ţiglă, 
rosietica, cu curţi închise prin porţi zidite, toate acestea îngră- 
mădite strîns în jurul turnurilor şi zidurilor cenușii, de gresie, 
a bisericilor fortificate medievale. O fizionomie mai deschisă, 
mai veselă şi mai primitoare o oferă satele din Cimpia Transil- 
vaniei, cu casele lor mici de cărămidă, cu curţi si grădini imprej- 
muite cu garduri ușoare de lemn. La satele din zona montana 
şi submontană se remarcă iscusinta practică şi simţul artistic 
în utilizarea lemnului si a pietrei în construcția caselor si a 
porţilor (fig. 32). 

Integrat prin toate fibrele sale în organismul unitar al 
economiei nationale a Republicii Socialiste România, judeţul 
Mureş se afirmă, în contextul general al acestei economii, 
printr-un potențial economic superior, printr-un profil de pro- 
ductie foarte complex şi printr-o dinamică viguroasă a dezvol- 
tării economice. 

La realizarea potenţialului economic ridicat al judeţului 
Mureş au conlucrat mai mulţi factori: existenţa, în cuprinsul 
judeţului, a unor importante resurse naturale (gaz metan, 
roci utile, păduri ș.a.) utilizabile în industrie ca materie primă 
şi combustibil energetic; condiţii naturale (geomorfologice, 
climatice, edafice etc.) favorabile pentru practicarea unei agri- 
culturi multilaterale si de randament ridicat; disponibilitati 
suficiente de forță de muncă oferite de potenţialul demografie 
al judeţului ; tradiții remarcabile în anumite ramuri ale econo- 
miei (exploatarea şi prelucrarea lemnului, industria textilă 
şi a pielăriei, viticultură şi pomicultură etc.); o reţea largă de 
căi de comunicaţii feroviare şi rutiere care mijloceste ample 
legături de producţie cu diferite zone şi centre din ţară ş.a. 
În ultimul sfert de secol toate aceste posibilităţi au intrat într-o 
fază nouă de valorificare — aceea a construcţiei socialiste — 
caracterizată printr-o mare capacitate organizatorică şi printr-o 
mare forță de mobilizare a resurselor materiale şi a energiilor 
creatoare ; ca urmare, într-un scurt interval de timp, economia 
judeţului Mureş a realizat un puternic salt înainte, progrese 
impresionante, atingînd un nivel de dezvoltare care așază 
acest teritoriu între judeţele cu cel mai ridicat potenţial economic. 

Pentru a ne face o idee aproximativă asupra locului jude- 
tului Mureș în ansamblul economiei nationale este semnificativ 109 

să arătăm că acesta deţinea în 1970 primul loc pe ţară la pro- 
ductia de gaz metan, de energie electrică (21,5%), de carbid 
(100%), de cărămizi ceramice (10,8%), de zahăr (26,2%); 
ocupă locul 2 în producţia de sticlă şi ceramică fină (19,6%), 
locul 3 în producţia de îngrăşăminte chimice (16,4%) si de 
confecţii textile (4,9%), locul 4 în exploatarea și prelucrarea 
lemnului (5,0%), locul 5 în industria alimentară (3,8%), locul 
7 în industria pielăriei, blănăriei şi încălțămintei (4,0%) etc. ; 
pe ansamblul industriei, județul Mureș deţine locul 8 pe tara 
cu o pondere valorică de 3,4%. Poziţii importante ocupă și 
în economia agricolă : locul 5 la suprafaţa cultivată cu sfeclă, 
de zahăr, locul 11 la suprafaţa cultivată cu cartofi, locul 4 la 
producţia de lapte, locul 8 la producţia de carne, locul 2 la pro- 
ductia de ouă etc. 

În fiecare an din judeţul Mureş pleacă, în diferite părți 
ale ţării, cîteva miliarde de metri cubi de gaz metan şi cîteva 
miliarde de kWh de enrgie electrică, prin conducte magistrale, 
respectiv, prin linii de înaltă tensiune — adevărate artere prin 
care seva energetică născută pe pămîntul mureşean alimentează, 
întregul organism al economiei naţionale. 

Dacă în trecut economia judeţului avea o structură agrar- 
industrială, cu o agricultură de randament scăzut şi o industrie 
slab dezvoltată, în prezent, în urma adincilor prefaceri din anii 
construcției socialiste, s-a ajuns la un profil industrial-agrar, 
cu o industrie puternică şi larg diversificată, cu o agricultură, 
tot mai intensivă, în plin proces de modernizare. 


Industria 


Favorizată de prezenţa unor importante resurse de energie, 
de materii prime şi de forte de muncă, precum si de apreciabile 
tradiţii (meșteșugărești începînd din evul mediu, de fabrică. 
începînd din a doua jumătate a secolului al XIX-lea), industria. 
judeţului Mureş a cunoscut în anii construcţiei socialiste pro- 
grese esențiale și decisive sub toate aspectele — organizare, 
profilare, creşterea capacităților de producţie, modernizarea. 

proceselor tehnologice, creşterea productivităţii şi a volumului 
producției, înmulţirea si îmbunătăţirea sortimentelor etc. 

După actul naţionalizării principalelor mijloace de pro- 
ductie din 1948, vechile întreprinderi, în general foarte fari- 
mitate, au fost regrupate în unități mai puternice ale indus- 
triei socialiste de stat — republicane şi locale — si ale coope- 
ratiei meşteşugăreşti. Noile cadre organizatorice ale industriei. 
socialiste au constituit o premisă esențială de dezvoltare atît 
a unităţilor productive vechi, cît şi a celor noi, create după 
1948. 


În profilul de ansamblu al producţiei industriale au sur- 
venit schimbări importante, marcate, în principal, prin creg- 
terea ponderii unor ramuri cu rol conducător în procesul in- 
dustrializării (energetica, construcţiile de masini, chimia) şi 
prin apariția unor noi subramuri (îngrăşăminte chimice, pro- 
duse electrotehnice, utilaje pentru industria uşoară ş.a.); 
ca urmare, a crescut gradul de complexitate a profilului pro- 
ductiei industriale a judeţului. 

Capacitatea de producţie industrială a judeţului a sporit 
considerabil prin două modalităţi : pe de o parte, prin lărgirea 
şi modernizarea întreprinderilor vechi, în unele cazuri transfor- 
mările fiind atît de radicale încît nici nu se mai poate recunoaşte 
vechea moştenire (de exemplu la fabrica de mobilă UPROFIL 
„23 August” şi la ,,Electromureş” din Tîrgu Mureş, la Complexul 
de prelucrare a lemnului din Reghin, la Combinatul chimie din 
Tîrnăveni etc.); pe de altă parte, prin crearea de obiective 
noi (centralele termoelectrice de la Fintinele şi Iernut, Combina- 
tul de faianţă şi sticlă din Sighisoara, Combinatul de îngrășă- 
minte azotoase din Tirgu Mureş, Fabrica de zahăr din Luduş, 
Fabrica de plăci aglomerate din Reghin s.a.). 

Modernizarea proceselor de producţie, marcată în prin- 
cipal prin ridicarea gradului de mecanizare si automatizare 
a întreprinderilor, a pătruns pe front larg în toate întreprin- 
derile mai vechi sau mai noi, contribuind în măsură substan- 
tiala la creşterea productivității muncii si a cantităţii şi cali- 
tatii producţiei. 

Volumul producţiei industriale a înregistrat, după 1948, 
o creştere continuă, ajungînd să fie în 1970 de 16 ori mai mare 111 

decât în 1950; cu alte cuvinte, întreaga producţie industrială 
a anului 1950 s-a realizat în numai 18 zile din 1970, iar cea a 
anului 1960 în 76 de zile din 1970. Cele mai pronunţate creșteri 
— cu adevărat spectaculoase — s-au înregistrat în ramura 
energiei electrice (de 65 de ori mai mare în 1970 fafa de 1950), 
în construcţiile de mașini (de 55 de ori) și în chimie (de 22 
de ori). Producţia a cunoscut o largă diversificare prin asimi- 
larea a numeroase produse noi. Peste 20% din producţie se 
exportă în peste 50 de ţări. 

Cincinalul 1971—1975 deschide noi perspective de dez- 
voltare a potenţialului industrial al județului Mureș, prevazin- 
du-se ca pînă la finele acestei perioade producţia industri- 
ală să crească cu 52%, însumînd un spor absolut de circa 
5 miliarde lei ; în același timp numărul salariaţilor din industrie 
va spori cu 13,9%. Pe lîngă importante lucrări de dezvoltare 
a capacităţilor existente (la Combinatul de îngrăşăminte azo- 
toase din Tîrgu Mureș etc.) se vor crea noi obiective, dintre 
care cel mai însemnat va fi Combinatul de chimizare a gazului 
metan de la Luduş. Rezultă că cea mai dinamică ramură in- 
dustrială va fi cea chimică, care beneficiază de resurse consi- 
derabile de materie primă — in principal gazul metan — gi de 
energie electrică, de un contingent valoros de cadre calificate etc. 
Produsele industriale, mult diversificate, vor fi destinate în 
proporţie de 3/4 necesităţilor interne ale ţării, iar 1/4 exportului 
peste hotare. 

Caracteristici structurale actuale ale producției industriale 
din judeţul Mureş. În 1970, producţia globală (în expresie valo- 
rică) a industriei din județul Mureș era realizată în proporție 
de 99,8%, în sectorul socialist, respectiv 85,1% în industria 
de stat de subordonare republicană, 9,7% in industria de stat 
de subordonare locală, iar 5,0%, în industria cooperatist-meşte- 
şugărească ; restul de 0,2%, revenea atelierelor mestesugarilor 
necooperativizati. 

Din totalul de 60 de intreprinderi ale industriei socialiste, 
37 aparţineau sectorului de stat republican, 8 sectorului de 
stat local (cu peste 100 de unităţi) si 15 sectorului cooperatist 
(cu peste 500 de unităţi). In acelaşi timp, din totalul de 60 915 
salariați din industria socialistă, 45 353 (74,4%) reveneau 

sectorului republican, 8 192 (13,5%) sectorului local şi 7 370 
(12,1%) sectorului cooperatist. Din cele 37 de întreprinderi 
republicane una avea 3 000—5 000 de muncitori, trei aveau 
2 000—3 000 de muncitori, 13 aveau 1 000—2 000 muncitori, 
10 aveau 500—1 000 de muncitori, iar 10 sub 500 de muncitori. 


În ceea ce privește structura producţiei globale a industriei 
socialiste (republicane + locale + cooperatiste) pe ramuri, în 
ordinea ponderilor valorice, în 1970, situaţia era următoarea : 
1) industria energiei electrice — 19,1%; 2) industria alimen- 
tară — 18,8%; 3) chimie — 14,1%; 4) construcţii de mașini 
şi prelucrarea metalelor — 13,4% ; 5) exploatarea şi prelucrarea 
lemnului — 9,4% (respectiv, 1,2% exploatări forestiere şi 
8,2%, prelucrarea lemnului); 6) industria combustibililor 
3,5%; 7) textilă şi confecţii textile — 8,2% (respectiv, 
2,1%, textilă şi 6,1% confecţii textile); 8) sticlă şi faianță 
— 3,2%; 9) pielărie, blănărie şi încălțăminte — 2,5% ; 10) ma- 
teriale de construcție — 2% ; alte ramuri — 1,8%. 


Industria energiei electrice, apartinind integral sectorului 
de stat; republican, este reprezentată, în principal, prin termo- 
centralele de la Iernut, Fintinele si Tirnaveni, care, împreună, 
totalizează o putere instalată de 1 080 MW şi o producţie anuală 
(în 1970) de aproximativ 7,5 miliarde kWh, ceea ce însemnează 
21,6%, din producţia de energie electrică a României din 1970 
şi de 6,6 ori producţia de energie electrică a României din 
1938 ; cu această producţie județul Mureş se situează pe primul 
loc între judeţele țării. Producţia anuală de electricitate pe 
cap de locuitor — indicator esenţial al gradului de civilizaţie 
şi progres — a crescut de la 6 560 kWh în 1965 la 12 600 kWh 
în 1970; energia electrică livrată beneficiarilor, în 1970, a 
însumat 1 222 300 000 kWh, revenind 2 063 kWh pe cap de 
locuitor; în perioada cincinalului 1966—1970 au fost electri- 
ficate încă 157 de sate, astfel că în 1970 numărul satelor elec- 
trificate din judeţul Mureş s-a ridicat la 374, crescînd la 404 
în 1972 (din totalul de 487). 

Termocentrala de la Iernut (amplasată între Iernut şi 
Cuci) — cea mai importantă unitate energetică din judeţul 
Mureș — a luat ființă în 1963, folosind — pentru prima dată 113 

în ţară — gazul metan drept sursă de energie electrică. În 
perioada cincinalului 1966—1970, uzina și-a mărit simţitor 
capacitatea productivă prin adăugarea de noi grupuri electro- 
gene (ajungînd la o putere instalată de 800 MW) şi prin lucrări 
de modernizare care au sporit productivitatea proceselor teh- 
nologice. În acelaşi timp s-a lărgit şi modernizat şi termocentrală 
de la Fintinele (creată în perioada primului plan decenal de 
electrificare, 1950—1960), ajungînd la o putere instalată de 
250 MW (fig. 33). Termocentrala de la Tirnaveni, mai veche și mică 
(24 MW), alimentează cu energie electrică și termică marele 
combinat chimic din localitate. Termocentrale şi mai mici, 
dar mai noi, funcţionează la Tîrgu Mureş (în cadrul Combina- 
tului chimic) şi la Luduş (pe lingă Fabrica de zahăr). 
Trebuie să menționăm, de asemenea, staţiile de transfor- 
mare create în ultimul timp la Iernut (staţia de 400 KW de 
lîngă termocentrală), Tîrgu Mureş (o staţie de 110 kW care ali- 
mentează oraşul si o parte din zona lui industrială gi o staţie 
de 110 kW la Combinatul de îngrășăminte azotoase), la Reghin 
(110 kW) ete; la Tîrgu Mureş s-a construit și o staţie de 220 kW ce 
aprovizionează cu curent electric partea vestică a orașului, 
în special zona industrială de aici, unde sînt prevăzute în per- 
spectivă noi obiective industriale şi sociale însemnate. 


Pentru racordarea la sistemul energetic naţional a termo- 
centralelor şi oraşelor din judeţul Mureș, s-au construit şi 
dat în exploatare o serie de linii aeriene de înaltă tensiune, iar 
pentru aprovizionarea cu curent electric a localităţilor rurale 
din judeţ s-au creat linii de tensiune mijlocie (în perioada, 
1966—1970 13 linii; în 1971, încă 90 km de reţea, între care 
liniile de 20 kW Ludus— Zau de Cimpie — Valea Glodului, 
Sîngeorgiu de Pădure — Crișeni etc.). 

Industria energiei electrice din judeţul Mureş, prin puter- 
nicul său potenţial, aduce o contribuţie majoră atît pe planul 
general al economiei naţionale, cât şi la dezvoltarea economică 
a judeţului Mureş, la creşterea nivelului de trai material şi 
cultural al populaţiei sale. În structura sa, ponderea predo- 
minantă o deține — şi o va deţine şi în viitor — termoelectri- 
citatea, pentru care în judeţ există disponibilitati imense de 
surse energetice (gaz metan) ; energia hidroelectrică, în prezent 

Fig. 33. — Termocentrala de la Fintinele, împreună cu locuinţele muncitorești. 


cu o participare neînsemnată (o microhidrocentrala la 
Tîrgu Mureş cu o producţie de circa 3 mil. kWh în 1970, adică 
abia 0,04% din producția totală de energie electrică a judeţului), 
va putea înregistra unele creșteri condiționate de potenţialul 
hidroenergetic al reţelei hidrografice de pe teritoriul județului. 


Industria combustibililor, reprezentată aici prin extracția 
gazului metan, la fel ca şi industria energiei electrice, joacă un 
rol fundamental în dezvoltarea economică de ansamblu a 
judeţului Mureş, precum şi a altor judeţe din tara; ca si la 
producţia de energie electrică, judeţul Mureş deţine primul 
loc între judeţele ţării si în extracția de gaz metan. Fata de 
1950, extracția de gaz din județul Mureş a crescut de 10 ori, 
prin deschiderea a numeroase noi puncte de extracţie în urma 
unor ample lucrări geologice, de prospectare şi explorare, care 
au dus la descoperirea de noi cîmpuri gazeifere (structuri 
productive). 

În prezent (1972), cimpurile gazeifere productive, cu punc- 
tele de exploatare (extracţie) aferente, au următoarea repar- 
titie teritorială în cadrul judeţului Mureș : în Podișul Târnavelor 
— cîmpul Deleni cu puncte de extracție pe teritoriul localită- 
tilor Deleni, Hărănglab şi Tîrnăveni — Botorca; cîmpul Nadeş 
cu puncte de extracţie la Nadeş, Seleuş și Hetiur; cîmpul Fili- 
telnic cu puncte de extracţie la Filitelnic, Senereuș, Coroi, 
Chendu şi Dumitreni; cîmpul Singeorgiu de Pădure cu puncte 
de extracţie la Singeorgiu de Pădure şi Viforoasa ; în zona Dea- 
lurilor Nirajului — cîmpul Miercurea Nirajului cu extracţie 
la Valea (com. Vărgata) ; cîmpul Teleac cu extracţie la Teleac ; 
cîmpul Corunca cu puncte de extracție la Păsăreni, Corunca, 
Ivănești, Bozeni, Poenita şi Cotuş; în Culoarul Mureșului 
(luncă și terase) — cîmpul Dumbrăvioara cu puncte de extrac- 
tie la Dumbrăvioara si Glodeni; cîmpul Ernei cu puncte de 
extracție la Ernei, Singeorgiu de Mureş, Sintana de Mureş, 
Curteni si Chinari; cîmpul Bogata de Mureș cu puncte de ex- 
tractie la Bogata, Petrilaca şi Siniacob; în Cimpia Transil- 
vaniei — cîmpul de la Luduş cu o extracție la Avrămeşti; 
cîmpul Zau de Cimpie cu extracţie la Bota; cîmpul Sărmășel 
eu puncte de extracţie la Sărmăşel, Sărmășel-Gară şi Sărmaşu ; 
cîmpul Ulieș cu extracţie la Ulieş; cîmpul Grebenişu de Cimpie 
cu extracţie la Grebenis; cîmpul Şincai cu extracţie la Coasta 
Mare; cîmpul Bozed cu extracție la Bala; cîmpul Păingeni cu 
extracţie la Păingeni; cîmpul Săuşa cu extracție la Săușa. 

La cîmpurile gazeifere productive aflate în exploatare se 
adaugă o serie de cîmpuri gazeifere productive aflate în conser- 
vare, care vor fi puse în exploatare într-un viitor apropiat. 

Exploatarea numeroaselor şi bogatelor cîmpuri gazeifere 
din judeţul - Mureş aparține industriei de stat republicane 
(Direcţia generală a gazului metan cu sediul la Mediaş) ; gazul 
extras este transportat printr-o reţea largă de conducte (ma- 
gistrale, locale) la beneficiari, utilizindu-se ca materie primă 
în industria chimică (la Combinatul de îngrăşăminte azotoase 
de la Tîrgu Mureş etc.), ca combustibil energetic (în întreprin- 
derile industriale din judeţul Mureș şi din alte judeţe) etc. 

Industria construcțiilor de mașini si a prelucrării metalelor 
— creată aproape în întregime în anii socialismului — aparţine 
în cea mai mare parte (82,5%, valoric) sectorului de stat repu- 
blican, iar în proporţii mai mici sectorului de stat local (13,5%) 
şi celui cooperatist (4%); este reprezentată prin mai multe 
subramuri, fiecare cu o gamă variată de sortimente. 


Primul loc ca pondere valorică (37%) îl deţine subramura 
electrotehnică reprezentată printr-o puternică întreprindere repu- 
blicană — ,,Electromures’’ — localizată la Tîrgu Mureș şi cuprin- 
zînd trei secţii (fabrici) în care se realizează peste 300 de produse, 
destinate în bună parte exportului. Astfel, în secţia dearticole 
electrocalorice (circa 90 de sortimente) se produc : maşini 
şi aparate termoelectrice de uz casnice (radiatoare electrice, 
plite electrice, fiare electrice de călcat ş.a.), împreună cu piesele 
de schimb respective ; de asemenea, articole ale tehnicii teleco- 
municatiilor (antene de televizor, piese de schimb radiotehnice), 
maşini şi utilaje pentru construcţii (vibratoare electrice de 
adîncime şi de suprafaţă, ciocane de burat electrice etc.). Secţia 
de conductori și cabluri produce peste 200 de sorti- 
mente de cabluri si cordoane pentru instalaţii de telecomunicaţii, 
cabluri şi conductori electrici, cordoane şi prelungitoare electrice, 
echipament electric si piese de schimb pentru autovehicule şi 
tractoare, precum şi pentru locomotive Diesel şi electrice (fabri- 
cate la Craiova) ş.a. Secţia de mașini de calculat elec- 
tromecanice a produs în primul an al înființării (1970) 
5 000 de maşini cu două operaţiuni (adunare şi scădere), iar 
în anul următor 17 000 de mașini cu două şi trei operațiuni 
(plus înmulţire, spre sfîrșitul anului). 

Subramura mașinilor si utilajelor pentru industria uşoară 
(aproximativ 25% pondere valorică) isi realizează producţia, 
în principal, prin trei unităţi republicane: Întreprinderea de 
utilaje pentru industria ușoară (I.U.I.U.) din Tîrgu Mureş, 
producind 1ăzboaie automate de ţesut (lina, bumbac, in, cînepă 
şi fire combinate), maşini de bobinat si piese de schimb pentru 
industria textilă; întreprinderea ,,Metalotehnica’’ din: Tîrgu 
Mureş, profilată pe producţia de utilaje şi piese de schimb pentru 
industria tricotajelor şi confecţiilor (maşini rotative de tricotat 
basti, maşini de cusut industriale s.a.); întreprinderea ,,Nico- 

vala” din Sighişoara care produce utilaje şi piese de schimb 
pentru diverse ramuri ale industriei uşoare (inclusiv pentru 
sticlă şi ceramică fină). 

Utilaje pentru exploatările forestiere și prelucrarea lemnului 
se produc în unitatea republicană I.R.U.M. (Intreprinderea 
pentru reparații de utilaje şi mecanisme) din Reghin, la origine 
un mic atelier de reparaţii a locomotivelor pentru transporturi 
forestiere ; pe lîngă o serie de utilaje care permit mecanizarea, 
într-un grad înalt, a operaţiunilor de exploatare, transport și 
depozitare a lemnului, aici se produc, pentru prima dată în 
tara, diverse utilaje si instalaţii necesare fabricilor de prelucrare 
a lemnului (placaj, furnir etc.), procurate pînă acum din import. 

In subramura materialului rulant auto se remarcă Uzinele 
de reparaţii auto (U.R.A.) din Tîrgu Mureș, la origine (1948) 
un mic atelier de reparaţii de autovehicule, azi o importantă 
unitate republicană profilată pe reparația autobuzelor şi autospe- 
cialelor şi pe fabricarea pieselor de schimb auto (discuri de 
ambreiaj, filtre de aer, cilindri motor, ventilatoare axiale ş.a.) ; 
în perspectivă se află introducerea lucrărilor de reconditionare 
a dinamurilor și electromotoarelor pentru toate uzinele de 
reparaţii auto din ţară. O contribuţie însemnată la producţia 
pieselor de schimb pentru autovehicule, precum şi pentru trac- 
toare şi material rulant feroviar o aduce şi întreprinderea de 
stat locală ,,Republica’’ din Reghin, care cooperează cu marile 
uzine constructoare de autovehicule din Braşov, București, 
Colibași şi cu Uzina de vagoane din Arad; printre altele, aici 
se produc pompe (pentru autoturisme, autocamioane, tractoare 
şi motociclete), lanţuri antiderapante, cricuri ş.a. 

Utilaje pentru industria materialelor de construcție se reali- 
zează într-o secție nouă din întreprinderea ,,Republica’’ din 
Reghin, unde se produce echipament pentru liniile tehnologice 
ale fabricilor de cărămizi şi ţigle. Industria locală din Luduș 

„produce unele utilaje pentru industria materialelor de construcţii 
refractare şi maşini pentru fabricarea dalelor de beton. În coope- 
rativa ,,Prestarea”’ din Sighisoara se confecționează prese pentru 
cărămizi. 
` ~ Subramura tehnico-medicală dispune de o unitate republicană 
„de dimensiuni mai mici, la Sighișoara, unde se fabrică seringi. 

O gamă foarte variată de articole metalice de larg consum 
se realizează în unităţile mai mărunte ale industriei de stat locale 
şi ale celei cooperatiste-meşteşugărești, de exemplu arzătoare de 
gaz (la Sighişoara), sobe de încălzit electrice şi cu petrol (Reghin), 
sobe de încălzit cu rumeguș (Luduş), lacăte de toate tipurile 
(Reghin), feronerie metalică pentru mobilă (Tîrgu Mureş), 
mobilier metalic (Tîrgu Mureş si Ludus), aparate pentru încălzit 
apa (Reghin), foarfeci pentru tăiat pomi şi vita de vie (Sighişoara) 
ş.a. 

Dinamica viguroasă a industriei construcţiilor de masini 
şi de prelucrare a metalelor din judeţul Mureş marchează o 
creştere a producției față de nivelul anului 1950 (100%) cu 
2 300% în 1965 şi 5 500% în 1970, pina in 1975 prevazindu-se 
o creştere de 9 800%. 


Industria chimică, ramuă cu mare pondere în judeţul 
Mureş, este reprezentată prin două puternice întreprinderi 
republicane — combinatele chimice din Tîrnăveni si Tirgu 
Mureș — care împreună realizează 13,1%, din valoarea produc- 
tiei industriale totale a judeţului Mureş. 

Combinatul chimic din Târnăveni — una din cele mai mari 
şi totodată mai vechi cetăţi ale chimiei româneşti (fig. 34) — 
succesor al unei fabrici de carbid înființată în 1918, a cunoscut 
o largă dezvoltare în anii socialismului, diversificîndu-şi şi 
amplificîndu-şi considerabil producţia, care la al 50-lea an de 
existenţă (1968) era de 85 de ori mai mare decît in 1918 ; produc- 
tia din 1938 s-a realizat în numai două săptămîni din 1968, 
fiind exportată în proporţie de peste 60% în 30 de tari. Produsul 
traditional şi totodată principal, carbidul, se fabrică numai aici 
în România, într-o cantitate care asigură întreg necesarul 
economiei nationale, furnizind si importante excedente pentru 
export (in 15 ţări). În afară de carbid aici se mai produc: 
bicromat de sodiu, oxid de zinc, sodă caustică, clor lichid, sulfat 
de sodiu anhidru, sulfat de sodiu farmaceutic, alaun de amoniu, 
sulfat de aluminiu, hipoclorit de sodiu, clorură de calciu calci- 
nată, acid clorhidric, acid sulfuric, policlorură de vinil, oxigen 
tehnic. Pe lîngă produsele chimice din profilul esenţial al com- 
binatului, aici se mai produc gi unele materiale de construcţie, 119 

Fig. 34. — Combinatul chimic Tirnăveni. Vedere parţială. 


ca : plăci de faianță, produse din gresie antiacidă (plăci de pavaj, 
cărămizi antiacide, tuburi de canalizare antiacide etc.) şi var ; 
de asemenea, piese de schimb pentru utilaje tehnologice din 
industria chimică. Pentru dezvoltarea combinatului, în perioada 
cincinalului 1966—1970 s-au învestit peste 300 milioane lei, 
realizîndu-se o serie de obiective (cuptorul nr. 5 de carbid, insta- 
latia.de bicromat de sodiu, prima unitate de acest fel din tara ; 
instalaţia de oxid de zinc ş.a.). 

Combinatul de îngrăşăminte azotoase ,,Azomureş” din Tîrgu 
Mureş,. creaţie cu totul nouă a industrializării socialiste, intrat 
în funcţiune în iunie 1966, produce amoniac, acid azotic, azotat 
de amoniu îngrăşămînt; mai produce oxigen tehnic şi hîrtie 
fotosensibilă (aproximativ 1 000 de sortimente şi tipodimensiuni, 
pentru uz tehnic, artistic ete. acoperind 90% din necesarul 
ţării), precum gi piese de schimb pentru utilaje tehnologice 
din industria chimică. Producţia de îngrăşăminte chimice 
obţinută în capacităţile existente reprezintă peste 1/4 din pro- 
ductia de îngrășăminte azotoase a României, putînd asigura. 
un spor de recoltă de 1 100 000—1 500 000 tone grîu sau 1 200 000 

— 2 000 000 tone porumb; o parte însemnată din îngrăşămin- 
tele produse aici se exportă. În cincinalul 1971—1975 combinatul 
se va lărgi cu noi secţii — azot V, secţia de îngrăşăminte com- 
plexe, o fabrică de argon etc. 


Industria materialelor de construcţie, favorizată de rezerve 
imense de roci utile (andezit, argilă, nisip etc.), îşi realizează 
1/2 din producţie în sectorul de stat republican și aprope 1/2 
în cel local. Subramura extractivă cuprinde : cariere de andezit 
la Stinceni (în defileul Mureșului) şi la Ilieşti (lîngă Sovata); 
extractii de materiale detritice mobile (bolovăniş, pietriș, 
nisip, balast) in valea Muresului (la Deda-Bistra, Deda, Rusii 
Munţi, Aluniș, Brincovenesti, Suseni, Gornesti, Ungheni, 
Vidrasău, Sinpaul, Luduş), în valea Arieșului inferior (Hădăreni), 
în valea Nirajului (Eremitu), în valea Tirnavei Mici (Singeorgiu 
de Pădure); cariere de argilă, aferente fabricilor de cărămidă 
şi ţiglă. Subramura prelucrativă este reprezentată, în principal, 
prin producția materialelor de construcție ceramice — cărămizi 
şi ţigle — realizate în 10 fabrici, dintre care 4 republicane, cu 
profil complex (cărămidă, blocuri ceramice, ţiglă) localizate la 
Tîrgu Mureş (2), Sighişoara şi Tîrnăveni ; 6 fabrici de cărămidă, 
apartinind industriei locale, sînt localizate la Suseni, Tîrgu 
Mureș, Dîmbău, Viforoasa, Valea si Sărmaşu. Cu o producţie 
de aproximativ 220 milioane bucăți cărămizi şi aproximativ 
74 milioane bucăţi ţigle (1970), judeţul Mureş deţine primul loc 
pe ţară. Industria locală produce prefabricate de beton la 
Ungheni, Luduş (inclusiv produse din fibrobeton), Fîntînele, 
Gorneşti şi Gurghiu; terasit pentru construcţii la Ungheni; 
mozaic şi plăci de mozaic la Luduş; var la Tirgu Mureș, 
Ungheni si Sighișoara; teracotă la Tîrgu Mureş si Tîrnăveni. 


Industria lemnului — exploatare şi prelucrare — este avan- 
tajată de prezenţa unor bogate resurse forestiere concentrate în 
zona montană și a deaurilor înalte din jumătatea estică a jude- 
tului Mureş. În trecut, valorificarea masei lemnoase prin 
industrializare se făcea într-un grad foarte scăzut, subramura 


15 Indicaţii mai precise asupra acestor resurse sînt date în subcapitolul 
Pădurile. Vinatul și pescuitul. 

prelucrativa fiind reprezentată doar prin cîteva fabrici de cheres- 
tea şi o serie de mici ateliere de prelucrare, slab înzestrate tehnic, 
care lucrau de obicei numai pentru nevoile populaţiei locale, 
(mobilier, binale, butoaie, căruţe ş.a.). În anii socialismului 
a crescut mult ponderea produselor finite cu un grad superior de 
prelucrare a masei lemnoase. Producţia globală a crescut fata 
de nivelul anului 1950 cu 600% în 1965 şi cu 900% în 1970, 
prevăzîndu-se o creștere de 1 000%, pentru 1975. În 1970, in 
structura de ansamblu a producţiei pe ramură, exploatările 
forestiere participau valoric cu 13,2%, iar prelucrarea lem- 
nului cu 86,8%. În acelaşi timp, 75,7% din valoa- 
rea producţiei revenea industriei de stat republicane, 13,9% 
industriei de stat locale si 10,4% industriei cooperatiste-mes- 
tesugaresti. 

Principalul cadru organizatoric în care sînt reunite într-un 
proces tehnico-economic unitar cele două subramuri fundamen- 
tale ale industriei lemnului — exploatare și prelucrare — este 
Combinatul de exploatare si industrializare a lemnului (C.E.1.L.), 
o puternică întreprindere republicană cu sediul în Tîrgu Mureş 
şi curaza de activitate pe întreg teritoriul județului Mureş; 
el concentrează 3/4 din valoarea producţiei pe ramură, înglo- 
bînd în întregime exploatările forestiere şi cea mai mare parte 
(62%) din industria de prelucrare a lemnului. Pe ansamblul 
combinatului, ponderea valorică a exploatărilor forestiere este 
de 17,5%, iar a prelucrării lemnului de 82,5%. În componenţa 
combinatului intră cinci mari unităţi : una este profilată numai 
pe exploatări forestiere — U.E.L. (Unitatea de exploatarea 
lemnului) Reghin ; doră au profil mixt, de exploatare şi prelu- 


„crare — U.E.I.L. (Unitatea de exploatare şi industrializare a 


lemnului) Sovata şi U.E.I.L. Lunca Bradului; două sînt 
profilate numai pe prelucrarea lemnului — fabrica de mobilă 
UPROFIL ,,23 August” din Tîrgu Mureş şi Cmplexul de prelu- 
crare a lemnului (C.P.L.) din Reghin ; aceste ultime două unităţi 
au ponderea cea mai mare în cadrul combinatului (împreună, 
circa 70% din valoarea producţiei globale). 

Exploatdrile forestiere, executate de unităţile din Reghin, 
Sovata şi Lunca Bradului, sînt repartizate în jumătatea estică 
a judeţului, unde, în legătură cu condiţiile de relief (munţi, 

dealuri înalte) şi de climă (nuanţe mai răcoroase și mai umede), 
sînt concentrate principalele masive păduroase de conifere 
(răşinoase) şi foioase. Masa lemnoasă exploatată anual însumează 
un volum brut total de aproximativ 1 milion metri cubi, din 
care circa 80% lemn de lucru şi 20% lemn defoc; pe esențe, 
în 1970, răşinoasele reprezentau 35%, iar foioasele 65%, res- 
pectiv, fagul 54,5%, evercineele (gorun, stejar) 3,3%, diverse 
specii tari (carpen, ulm, paltin ş.a.) 6,4%, diverse specii moi 
(plop etc.) 0,8%. Proportiile lemnului de lucru au înregistrat 
95,5%, la rășinoase, 80% la fag, 60% la cvercinee,38%, la diverse 
specii tari, 65%, la diverse specii moi. Din operațiunile de exploa- 
tare rezultă diverse sortimente de lemn de lucru: busteni 
pentru gater şi furnir, lemn pentru celuloză şi pastă mecanică, 
traverse de cale ferată, lemn pentru diverse prelucrări industriale 
(pentru plăci aglomerate şi fibrolemnoase, lăzi, doage, distilare 
etc.), lemn pentru construcţii, lemn de mină, stilpi pentru 
telecomunicaţii, lemn pentru mangalizare etc. 


Pentru viitor se prevede 0 anumită mieşorare a volumului 
de masă lemnoasă exploatată (cu 8,2%, in 1975 faţă de 1970), 
în schimb, prin creşterea gradului de valorificare a masei lem- 
noase, valoarea producţiei va spori (cu 7% în 1975 fata de 1970). 

Prin prelucrarea lemnului în cadrul combinatului se obţin 
diverse produse semifinite (28%) şi finite (72%). Cel mai impor- 
tant produs semifinit îl reprezintă cheresteaua realizată în fabri- 
cile din cadrul C.P.L. Reghin (48,7% din volumul total), U.E.I.L. 
Lunca Bradului (29,3%) şi U.E.L.L. Sovata (22%) (fig. 35). 
Din volumul total de cherestea obţinut; în 1970 (aproape 200000 
m), ponderea cea mai mare (54,5%) o deţine cheresteaua de 
rășinoase, urmată de cea de fag (38,8%), de cvercinee (1,6%) 
şi alte specii de foioase (5,1%); un sortiment special îl constituie 
cheresteaua de rezonanţă şi de claviatură pentru instrumente 
muzicale (circa 1200 mè). Alt produs semifinit îl reprezintă 
plăcile aglomerate din lemn (P.A.L.), care se fabrică (peste 
30 000 m?), într-o secție a Cmplexului de prelucrare a lemnului 
din Reghin. 

Produsele finite sînt reprezentate, în principal, prin mobilă, 
instrumente muzicale și articole sportive. Mobila se produce 
la UPROFIL ,,23 August” din Tirgu Mureș — cea mai mare 123 

Fig. 35. — Hala de debitare a bustenilor la U.E.I.L. Sovata. 


fabrică de mobilă din tara, unde la fiecare patru minute iese 
o garnitură de mobilă fină, ceea ce înseamnă circa 130 000 de 
garnituri pe an (dormitoare, camere combinate, camere de zi, 
sufragerii, camere pentru tineret şi copii etc.). Aproape întreaga 
producţie (97%) este destinată exportului. Faţă de anul 1950 
producţia a crescut cu 840% in 1965 sicu 1088% în 1970. 

Instrumente muzicale se produc într-una din modernele 
secţii ale Complexului de prelucrare a lemnului (C.P.L.) din 
Reghin ; în 1970 aici s-au produs aproximativ 51 000 de instru- 
mente de 77 tipuri (viori, viole, violoncele, contrabasuri, 
chitare, mandoline, xilofoane, tambale etc.), 40% din producţie 
fiind exportată în 10 tari. Într-o altă secţie modernă a C.P.L. 
Reghin se fabrică — numai aici în România — ambarcaţiuni 
(70 de tipuri — caiace, canoe, schifuri, veliere, bărci de agrement 
ş.a.) şi articole sportive (93 de tipuri — schi, săniuţe, aparate 
de gimnastică ş.a.). 

În afară de unităţile de industrializare a lemnului din 
cadrul C.E.I.L. Mureş, o gamă largă de produse finite de lemn 
se realizează şi în unităţile industriei de stat locale şi coopera- 
tiste — meşteșugărești ; primul loc, ca pondere, îl deține mobila 

(inclusiv mobilier sanitar, şcolar, de laborator, de birou, de 
bibliotecă etc.) realizată în 4 întreprinderi locale („,ILEFOR” 
şi ,,Prodcomplex’”’ din Tîrgu Mureş, ,,Lemeta’’ din Sighisoara 
şi I.I.L. din Luduş) şi in 10 întreprinderi cooperatiste, dintre 
care unele sînt profilate numai în prelucrarea lemnului (de 
ex. cooperativa ,,Lemn-mobilă”” din Tîrgu Mureș, ,,Arta-mobila”’ 
din Tîrgu Mureş şi ,,Tehnolemn”’ din Tîrnăveni). 


Industria sticlei si a ceramicii fine (porțelan, faianță) — 
îşi realizează producţia in cea mai mare parte (93,5%) în sectorul 
de stat republican; pe subramuri, ponderea cea mai mare 
(valorice circa 74%) o deţine industria sticlei, ceramica fină 
participînd cu 26%. 

Subramura sticlei este reprezentată prin două mari unităţi 
republicane — Fabrica de geamuri din Tirnaveni si Fabrica de 
sticlă din cadrul Complexului de sticlă şi faianță din Sighişoara — 
şi o unitate din cadrul întreprinderii locale ,,Prodcomplex”’ 
din Tîrgu Mureș. 

Fabrica de geamuri din Tirnaveni a cunoscut o amplă 
dezvoltare în anii construcției socialiste, mai ales în perioada 
cincinalului 1966—1970, cînd, pentru lărgirea şi modernizarea 
ei, au fost investiti 180 milioane lei, ceea ce a dus la dublarea 
producţiei globale. În 1970 fabrica producea sortimente variate 
de geamuri : trase (cel mai important sortiment, insumind 11,3 
milioane m? în echivalent 2 mm grosime, sau 7,2 milioane 
m? suprafață efectivă), şlefuite, laminate, turnate, armate, 
ornament, glisante ; mai produce oglinzi cristal, produse din sticlă 
pentru construcţii (dale Nevada, ţigle Marsilia, pavele rotalith, 
placaje din sticlă colorată ş.a.), sticlarie suflată (peste 38 milioane 
bucăţi — în majoritate butelii pentru vin), bazalt topit şi 
recristalizat. 

Fabrica de sticlă din Sighişoara, intrată în funcţie în 1961, 
este profilată pe producţia de sticlarie de ambalaj, realizind 
diferite sortimente de butelii (de bere, vin, băuturi spirtoase, 
răcoritoare, ulei, lapte etc. — 95 milioane de bucăţi) si borcane 
pentru conserve (34 milioane de bucăţi). O parte însemnată 
din produse pleacă în export. 125 

Fig. 36. — Complexul industrial de faianţă și sticlă din Sighisoara (foto C.P.C.S.). 


La secţia de sticlărie din cadrul intreprindcrii locale ,,Prod- 
complex” din Tîrgu Mureş se produce sticlărie de ambalaj 
(aproximativ 12 milioane borcane pentru conserve şi butelii), 
sticlărie ornamentală (între altele, se remarcă sortimentul 
„„Rubin” de sticlă roșie șlefuită). 

Producţia de ceramică fină se realizează, în principal, în 
Fabrica de faianţă din cadrul Complexului industrial de sticlă. 
şi faianţă din Sighişoara (fig. 36), secţie pusă în funcţie în 
1957 şi profilată pe articole de menaj (farfurii, ceşti, servicii 
de cafea, ceai etc.) si obiecte ornamentale (bibelouri, vaze 
de flori ş.a.). Numărul sortimentelor a crescut de la 20 in 1957 
la 800 în 1971. În perioada 1966—1970 capacitatea a crescut; 
cu circa 50% ; în 1970 producţia a însumat un volum de aproape 
30 milioane de bucăţi. Calitatea produselor a înregistrat o 
continuă îmbunătăţire, ceea. ce a făcut să fie tot mai solicitate: 
pe piaţa externă. Astfel, in 1971, 1/3 din cantitatea produselor- 

se exporta în 12 tari din 4 continente, exportul dublindu-se 
fata de 1970. Trebuie subliniat faptul că fabrica este exceptional 
de rentabilă (investiţiile inițiale au fost amortizate în numai 2 
ani etc.). 


Industria textilă si a confecţiilor textile (valoric, 77% 
republicană, 3% locală şi 20% cooperatistă) are ca centru 
principal şi totodată mai vechi orașul Sighişoara, unde se reali- 
zează 1/2 din producţia judeţului, în principal, în 4 unităţi 
republicane — fabrici de ţesături de mătase, bumbac si lina 
(insumind peste 11 000 000 m? ţesături) şi o fabrică de confecţii 
(,,Tirnava’’, înființată in 1962 şi mărită considerabil in 1968) 
specializată în producţia de cămăşi bărbătești, destinată in 
mare parte exportului (peste un milion bucăţi, în 10 ţări). 
La fabrica de confecţii ,,Muresul’’ din Tîrgu Mureş se confec- 
ționează diverse sortimente de haine din fibre sintetice (haine 
sport etc.). Într-un mare număr de unităţi mai mărunte ale 
cooperatiei meșteșugărești se produc confecții de diferite tipuri 
(costume, lenjerie etc.), iar în unele sate (Morăreni, Ruşii Munţi, 
Gurghiu ş.a.) sînt remarcabile produsele de artă populară 
(ţesături, cusături etc.) foarte apreciate şi la export. La Ghindari 
şi Albești funcţionează topitorii de in, iar la Luduş o topitorie 
de cînepă (întreprinderi republicane). 


Industria pielăriei, blănăriei si încălțămintei, cu vechi 
tradiții meșteșugărești, este reprezentată, în principal (81% 
valoric, în 1970), prin două mari unităţi republicane : 1) Pabrica 
de pielărie si mănuși din Tîrgu Mureş — una din cele mai mari 
şi moderne din Europa, care, în structura nouă (din 1968), 
cuprinde o tăbăcărie minerală (care prelucrează piei brute de 
porcine, ovine şi caprine) si o secţie de confecționat mănuși 
de piele (peste 1 600 000 de perechi, în peste 300 de sortimente) 
a căror calitate superioară le face foarte solicitate la export 
(în 1970 au fost exportate 667 000 de perechi in 13 tari, între 
care U.R.S.S., Canada, Suedia, Norvegia, Finlanda ş.a.); 
tot aici se mai produc mănuși de protecţie şi haine de piele; 
2) Întreprinderea de produse și materiale sportive (I.P.M.S.) 
din Reghin — lărgită şi modernizată în ultimii ani — este pro- 127 

filată pe producţia de încălțăminte de piele (peste_800 000 de 
perechi în 1970) pentru diverse utilităţi sportive. În unităţile 
mai mărunte ale cooperatiei meșteșugărești, răspîndite in toate 
oraşele şi în numeroase sate, se execută încălțăminte (peste 200 000 
de perechi confecţii în 1970) şi articole de marochinărie. Articole 
artizanale de piele şi blană (pieptare, cojocele, serpare etc.), 
cu remarcabil gust artistic, se confecţionează în multe sate 
(din zona Gurghiului, a Reghinului etc.). 


Industria alimentară — una din ramurile cu pondere mare 
şi cu importante baze de materii prime în judeţul Mureș — 
aparţine în proporţie de aproape 95% sectorului de stat (71,4% 
republican gi 23,3%, local); producţia este diversificată în mai 
multe subramuri : morărit si panificație (23% valoric), zahăr 
(17,4%), produse lactate (6,5%), carne (24,5%), conserve 
(6,6%), vin şi băuturi alcoolice (5,6%) ş.a. 

Unităţi mai importante de morărit si panificaţie (aparti- 
nînd industriei locale) se găsesc în orașele județului (inclusiv 
3 fabrici noi de pîine construite la Tîrgu Mureş, Sighişoara 
şi 'Tîrnăveni). Biscuiti (aproape 6 000 000 kg) se produc la 
Tîrgu Mureş. Zahăr (aproape 100 000 000 kg) se produce în 
fabricile din Tîrgu Mureş (mai veche, lărgită și modernizată) 
şi Luduş (înfiinţată în 1960), aprovizionate 50% cu sfeclă din 
judeţul Mureş (fig. 37). Principalele centre ale industriei produ- 
selor lactate (lapte de consum, unt, brînzeturi, produse proaspete 
etc.) sînt orașele Tîrgu Mureș, Sighisoara şi Luduş (fabrică 
nouă, din 1969, de lapte praf si unt); în 1970 capacitatea de 
industrializare a laptelui a ajuns de trei ori mai mare decît 
în 1965. Unităţi mai insemnatein subramura cărnii (abatoare 
şi secţii de prelucrare) sînt amplasate la Tîrgu Mureș, Sighişoara, 
Reghin, Luduş, Tirnaveni şi Gornesti. La Tîrgu Mureș functio- 
nează o mare fabrică de conserve (de carne, legume şi fructe). 
Subramura vinului (vinificatie, reconditionare, îmbuteliere) 
şi a băuturilor alcoolice (din spirt rafinat etc.) are unităţi mai im- 
portante la Tîrgu Mureș, Sighişoara, Tîrnăveni, Luduş si Reghin ; 
la acestea se adaugă numeroase unităţi mărunte săteşti, apar- 
tinind I.A.S.-urilor, C.A.P.-urilor şi producătorilor individuali ; 
o cramă de vinificatie modernă şi de mare capacitate (130 de 

a e aS 
Fig. 37. — Fabrica de zahăr din Tirgu Mureș (foto Carol Szász). 


vagoane) există la Băgaciu. Ofet (peste 700 000 litri) se fabrică 
la Tîrgu Mureş şi Sighişoara. La Tîrgu Mureş funcționează un 
mare antrepozit frigorific pentru carne, brînzeturi ete. La Reghin 
a început de curind construcția unui mare complex de in- 
dustrie alimentară cuprinzind o fabrică de bere, o fabrică de 
lapte praf, un abator pentru tăiat si prelucrat carne de pa- 
săre, un depozit pentru legume şi fructe. 


Industria poligraiică dispune de două unităţi — la Tîrgu 
Mureş si Sighisoara — în care se execută diferite tipărituri 
(ziare, broşmi, imprimate etc.). 

* 


Valea Mureșului a devenit o puternică axă industrială 
(Luduş, Iernut, Tîrgu Mureş, Reghin, Lunca Bradului etc.) 
care concentrează aproximativ 65% (valoric) din producţia 
industrială a judeţului, 18% fiind grupată în valea Tirnavei 
Mici (Tirnaveni, Fintinele, Sovata ş.a.) iar 9% în valea Tirnavei 
Mari (Sighișoara, Albești). Celmai mare centru industrial al 129 

judeţului Mureş este oraşul Tîrgu Mureş (circa 38% pondere 
valorică din producţia industrială globală a judeţului), urmat 
de Tîrnăveni (circa 12%), Sighişoara (peste 8%), Reghin (aproa- 
pe 7%), Luduş (circa 3,5%), Sovata (0,8%) ete. 


Agricultura 


Varietatea condiţiilor naturale (de relief, de climă, de soluri, 
de vegetaţie etc.) din cuprinsul judeţului Mureş, diferenţiate 
în cîteva complexe mezolandșaftice (Cimpia Transilvaniei, 
Podișul Tirnavelor, dealurile înalte subcarpatice, munţii vulcanici) 
şi în numeroase complexe microlandşaftice (de luncă, de 
terase, de versanţi cu diferite înclinări și expoziţii etc.), favori- 
zează dezvoltarea unei producţii agricole multilaterale și de 
productivitate ridicată. Deşi agricultura are vechi tradiţii aici, 
totuși adevăratele premise pentru valorificarea integrală şi 
intensivă a acestor condiţii naturale în producţia agricolă au 
fost create abia în anii construcţiei socialiste. 

La sfîrşitul anului 1971 agricultura socialistă din judeţul 
Mureş deţinea 94,6%, din suprafaţa agricolă, fiind reprezentată 
prin 6 L.A.S.-uri (totalizind 82 de ferme de stat), 169 C.A.P.-uri 
şi 8 I.M.A.-uri cu 29 S.M.A.-uri. A progresat rapid mecanizarea a- 
griculturii : numărul tractoarelor fizice a crescut de la 7 în 1948, 
la 173 în 1950, la 2 370 în 1965, la 3 035 în 1971 etc. în timpee 
suprafața arabilă ce revine la un tractor a scăzut de la 1 392 
ha în 1950, la 81 ha în 1971; în același timp a sporit și nu- 
mărul semănătorilor mecanice de la 19 în 1950, la 1411 în 
1971, celal combinelor pentru păioase de la 179 in 1960, la 1180 
in1971 etc. Suprafața agricolăpe care s-au aplicat îngrășăminte 
chimice a crescut la 110 798 ha in 1965 si la 175 892 ha in 1969. 
Suprafata agricola amenajata pentru irigatii s-a extins de la 
1 468 ha in 1965, la 4441 ha in 1969, urmînd să crească cu 
încă 8 000 ha pînă in 1975; principalele terenuri irigate!® sînt 
situate în luncile Mureșului (comunele : Chetani 641 ha, Bogata 
282 ha, Sinpaul 268 ha, Ungheni 243 ha etc.), Nirajului 


16 Conform datelor din 1969. 

(Crăciuneşti 75 ha etc.), Tirnavei Mici (Gănești 170 ha, 
Adămuş 156 ha etc.) şi Tirnavei Mari (Daneș 204 ha, Sighisoara 
111 ha ș.a.). În perioada 1966—1970 s-au executat lucrări de 
desecare pe terenuri cu exces de umiditate însumînd peste 
7 500 ha (în luncile Mureșului, Comlodului (Lechinţa), Tirnavei 
Mici etc.), la care se vor adăuga încă 5 900 ha pînă în 1975, 
paralel cu extinderea lucrărilor antierozionale pe versanţi cu 
încă 6 000 ha pînă în 1975, aducîndu-se astfel în circuitul agricol 
aproximativ 12 000 ha terenuri neproductive sau slab productive. 
Agricultura județului beneficiază şi de sprijinul unor unităţi 
de cercetare ştiinţifică, cum sînt Staţiunea experimentală 
fitotehnică de la Singeorgiu de Mureş si Staţiunea experimen- 
tală zootehnică de la Tîrgu Mureș, la care se adaugă şi Complexul 
porcin de selecţie şi testare de la Gornesti — primul în ţară 
de acest fel (1968) şi unul din cele mai mari si moderne din 
Europa. 

Mărimea şi structura fondului funciar pe categorii de 
folosințe. În anul 19711? suprafaţa totală de 669 600 ha a jude- 
tului Mureş era alcătuită din 245 190 ha (36,6%) arabil, 92 737 ha 
(13,8%) păşuni, 54 038 ha (8,4%) finete, 6 919 ha (1,03%) vii, 
pepiniere viticole si hameişti, 10 329 ha (1,54%) livezi si 
pepiniere pomicole, 205 267 ha (30,7%) fond forestier şi 52 644 ha 
(7,8%) alte terenuri (ape, drumuri, construcții, terenuri nepro- 
ductive etc.); suprafaţa agricolă însuma, aşadar, 411 340 ha 
(61,4%). În ultimele două decenii s-au extins suprafeţele cu 
folosințe de mare randament (viticultură, pomicultură, hamei- 
cultură) de la 7 586 ha (1,13%) în 1950, la 17 248 ha (2,57%) 
în 1971. 

În cuprinsul judeţului, pe comune, suprafaţa agricolă varia 
(1969) intie 16,6 şi 94,2%, procente mai ridicate — peste 80% — 
jnregistrindu-se in zona deluroasă mai joasă şi slab împădurită, 
din jumătatea vestică a judeţului (Cîmpia Transilvaniei şi 
Podișul jos al Tirnavelor),in timp ceîn zona dealurilor înalte din 


17 În perioada 1966—1970, în medie anuală, categoriile de folosințe au 
inregistrat următoarele valori : suprafața agricolă 412 006 ha (61,5%), arabil 
249 322 ha (37,2%) „pășuni 92,231 ha (13,7%), fineţe 53 709 ha (8%), vii, pepiniere 
viticole și hameisti 7 057 ha (1,05 %), livezi și pepiniere pomicole 9 690 ha (1,45%), 
fond forestier 202 719 ha (30,3%), alte terenuri 54 874 ha (8,2%). 

jumătatea lui estică (Podișul înalt al Tirnavelor și Subcarpati) 
înregistrează 40—80%, scăzînd la sub 40% şi chiar la sub 
20% în comunele din zona montană masiv împădurită. Supra- 
fețele arabile (fig. 38) sînt mai frecvente (60—75%) în Cimpia 
Transilvaniei. Pajistile naturale (pășuni şi finete) au o frecvență 
mai mare (peste 30%) în zona dealurilor înalte şi a munţilor 
din jumătatea estică a judeţului. Suprafeţele viticole sînt mai 
frecvente în zona dealurilor Tirnavelor din sudul judeţului 
(Zagăr 8,9%, Bălăuşeri 5,9%, Tirnaveni 4,2%, Băgaciu 4,1%, 
Nadeş 4,1%, Viișoara 3,3% etc.), iar cele pomicole in zona 
dealurilor înalte din est (Batoş 10,7%, Reghin 8,2%, Neaua 
7,5%, Apold 4,3%, Măgherani 4% etc.). 

Profilul structural de bază al producţiei agricole din judeţul 
Mureş este mixt, vegetal-animal, cu un relativ echilibru de 
pondere între cele două ramuri fundamentale (în 1968 producţia 
vegetală participa—valoric — cu 55,6%, iar cea animală cu 
44,4%; în 1969 proporţiile s-au inversat: 47,1%, la producţia, 
vegetală şi 52,9% la cea animală ; în 1972 producţia vegetală — 
56,3%, — depăşea iarăşi pe cea animală — 44,7%). 

* Producția vegetală este reprezentată, pe de o parte, prin 
producţia pajistilor naturale, folosite ca pășuni şi fineţe, insumind 
144 479 ha (35,2%, din suprafaţa agricolă a judeţului), iar pe de 
altă parte prin producţia plantelor cultivate care ocupă 263 153 
ha (64,2% din suprafaţa agricolă) (fig. 39). 

În cadrul producţiei plantelor cultivate, ponderea predomi- 
nantă o au culturile de cîmp (în arabil) care în 1969 ocupau 
245 861 ha (93,4%), ponderi mai mici detinind pomicultura 
cu 10 100 ha (3,8%), viticultura cu 6 773 ha (2,6%) şi hameicul- 
tura cu 419 ha (hameisti pe rod). 

În cadrul culturilor de cîmp, după procentul deţinut (1969) 
din suprafața arabilă cultivată, primul loc îlocupă cerealele 
pentru boabe (61,7%), urmate de plantele de nutreţ (21,2%), 
plantele tehnice (8,5%), cartofi şi legume (6,9%) şi leguminoase 
pentru boabe (1,2%). 

În cadrul culturilor de cereale pentru boabe (151 680 ha, 
187 743 tone în 1969; în condiţiile climatice excepţional de 
favorabile ale anului 1971 s-au obţinut 364207 tone cereale 
boabe), ponderea principală o deţine porumbul (47,4%, din supra- 

Fig. 38.— Suprafața arabilă — frecvența în % din suprafața totală a comunelor 


în 1969. 

Fig. 39. — Folosinte agricole în valea Tirnavei Mari, pe teritoriul comunei Danes: 

în prim plan lunca arabilă cultivată cu sfeclă de zahăr, cereale, cartofi etc; in 

planul al doilea versantul nordic (cu expoziţie sudică) cultivat cu viţă de vie 
(viile Seleusului) (foto I. $on eriu). 


fata cerealieră) şi griul (40,9%), ponderi mai mici avînd orzul 
(4,1%), ovăzul (4,2%) şi secara (0,07%). 

Cultura porumbului (71898 ha, 89334 tone in 1969; 
188 919 tone in 1971) este generalizată pe întreg teritoriul 
judeţului (cu excepția a 3 comune montane — Răstolița, 
Lunea Bradului şi Stînceni), cu o frecvență de 16,5—55,3% 
din suprafaţa arabilă cultivată, predominind frecvențele de 
20—40% (la 83 de comune); frecvențele mai ridicate — peste 
30% — caracterizează mai ales jumătatea vestică, mai căldu- 
roasă, a judeţului (Cîmpia Transilvaniei si Podișul jos al Tir- 
navelor) ; în jumătatea estică, mai răcoroasă, se cultivă cu destul 

134 succes soiuri timpurii. l 

Cultura grîului (62 029 ha, 76171 tone în 1969 ; 140 286 tone 
în 1971) este, de asemenea, generalizată pe întreg judeţul 
(cu excepția comunelor montane amintite), cu o frecvenţă ce 
oscilează între 10,9 şi 33% din suprafaţa arabilă cultivată, 
predominind frecvențele de 20—30% (71 de comune). 

Orzul (11 215 ha, 16 235 tone in 1969; 28 097 tone in 1971) 
se cultivă în aproape toate comunele, cu o frecvenţă mai mare — 
peste 5% — în Podişul Tirnavelor şi în jurul oraşului Tîrgu 
Mureş. Ovdzul (6 416 ha, 5 877 tone in 1969; 6 567 tone în 1971) 
se cultivă mai mult (peste 5% din suprafaţa arabilă) în partea 
estică, mai răcoroasă, a judeţului (dealurile înalte subcarpatice 
şi zona muntoasă). Secara (117 ha, 121 tone în 1969; 338 tone 
în 1971) se cultivă pe suprafeţe foarte mici în cîteva comune 
(Ernei, Bahnea etc.). 


Plantele de nutreţ (52 044 ha, 373 000 tone), generalizate 
pe întreg judeţul, înregistrează frecvenţe mai ridicate — peste 
20% din suprafața arabilă — în zonele agricole preorăşenești, 
cu o zootehnie mai intensivă, din jurul oraşelor Tîrgu Mureş, 
Reghin și Sighişoara. 

Plantele tehnice (21 109 ha) sînt reprezentate prin sfecla 
de zahăr, tutun, cînepă pentru fuior, in pentru fuior, in pentru 
ulei, mac, sorg, plante medicinale și aromate. Sfecla de zahăr 
ocupa în 1969 o suprafaţă de 15 422 ha cucare deţinea primul loc 
între judeţele ţării; volumul producţiei, foarte fluctuabil de la 
un an la altul în funcţie de condiţiile climatice, în 1969 a totalizat 
187 266 tone, în timp ce în 1965 se ridica la 316 811 tone, iar 
în 1971 la 303 768 tone. Cu excepţia a 9 comune din zona 
montană și premontană, se cultivă în toate comunele ju- 
detului (fig. 40) cu o frecvență mai mare (5—15% din su- 
prafata arabilă)in Cimpia Transilvaniei si în văile cu lunci 
aluvionare, foarte fertile, ale Mureșului, Nirajului si Tirnavei 
Mici. Producţia este destinată fabricilor de zahăr de la 
Tîrgu Mureș şi Luduş. Tutunul (2709 ha, 1 216 tone) se 
cultivă în 52 de comune situate, în majoritate, în jumă- 
tatea vestică — mai călduroasă — a judeţului, în special în 
Cimpia Transilvaniei (Riciu 124 ha, Pănet 110 ha, Sărmașu 
95 ha, Band 85 ha etc.). Cinepa pentru fuior (1 912 ha, 2 701 tone) 
se cultivă în 3/4 din numărul comunelor, principala zonă de 135 

Fig. 40. — Culturile de sfeclă de zahăr — frecvența în % din suprafața arabilă 

cultură conturindu-se în extremitatea vestică, mai călduroasă, 
a judeţului, în jurul oraşului Luduş (unde există o întreprindere 
de prelucrare a tulpinilor de cînepă). Inul pentru fuior (1 817 ha, 
2 499 tone) se cultivă în 29 de comune din jumătatea estică, 
mai răcoroasă, a judeţului, unde sînt amplasate şi două topitorii, 
la Ghindari şi Albeşti. Inul pentru ulei (292 ha) se cultivă la 
Reghin, Ceuaşu de Cimpie, Hodosa, Suplac., macul (135 ha) 
la Batoş, Lunca, Glodeni, Breaza etc., iar sorgul pentru mături 
(290 ha) în partea estică a judeţului (la Acățari, Sîngeorgiu de 
Pădure, Ghindari etc.). Plante medicinale si aromatice (46 ha) 
se semnalează la Adămuș, Crăiești. 

Cartofii (10 962 ha, 57 000 tone în 1969 ; 121 593 tone în 1971) 
se cultivă în toate comunele județului, principala zonă de cultură 
conturindu-se în jumătatea lui estică, mai răcoroasă (Podişul 
înalt al Tirnavelor, Subcarpati, văile montane), unde inregis- 
trează o frecvenţă de 5—10% şi peste 10% din suprafaţa arabila. 
Cartofii timpurii (1 738 ha) se cultivă mai mult în zonele agri- 
cole preorasenesti, alături de legume. 

Culturile de legume (6115 ha, 26 862 tone în 1969 ; 56085 tone 
in 1971) se întîlnesc în proporţii variabile în toate comunele jude- 
tului, principalele culturi (2,5—10% şi peste 10% din suprafaţa 
arabilă) fiind concentrate în văile largi, cu soluri aluviale de 
luncă, ale Mureşului, Nirajului şi Tirnavelor, unde se practică 
pe scară largă irigatiile. Speciile termofile (pătlăgelele roşii, 
ardeii) sînt raspindite mai mult în jumătatea vestică, mai 
călduroasă, a judeţului, in timp ce speciile cu exigente termice 
mai reduse (radacinoasele comestibile, castravetii, ceapa) 
predomină în jumătatea estică, mai răcoroasă si mai umedă. 
Producţia de legume se valorifică, în parte, la fabrica de conserve 
din Tîrgu Mureș. 

Leguminoasele pentru boabe (3 152 ha,1 733 tone în 1969 ;3 030 
tone în 1971) sînt reprezentate prin soia (2 486 ha, 1 200 tone), 
mazăre (336 ha, 131 tone) şi fasole (329 ha, 407 tone, incluzind 
şi producţia culturilor intercalate); specia cea mai importantă 
— soia — se cultivă în 30 de comune, majoritatea situate în partea 
vestică a judeţului, îndeosebi în Cimpia Transilvaniei (Riciu 
333 ha, Zau de Cimpie 245 ha, Ceuașu de Cîmpie 247 ha, Miheşu 
de Cimpie 150 ha etc.). 137 


https://biblioteca-digitala.ro 


í. SONERIU, |, MAC 


138 


Viticultura este o ramură de importanță principală a pro- 
ductiei vegetale a judeţului Mureș, avînd o contribuţie substan- 
tiala si la comerţul exterior al României, prin cantităţile insem- 
nate de vinuri de calitate superioară furnizate exportului. Fondul 
viticol al judeţului totalizează (anul 1969) 6 773 ha, incluzind 
5 447 ha vii pe rod (din care: 4216 ha vii altoite şi indigene, 
1 231 ha vii hibride), 48 ha pepiniere viticole si 13 ha plantatii 
portaltoi. Productia viilor pe rod insumeaza 10 678 tone stru- 
guri ; in 1965, în condiţii climatice mai favorabile, pe o suprafață 
totală de 4 834 ha s-au obţinut 19 880 tone struguri; în 1971, 
pe 5771 ha s-au obţinut 9 465 tone. Repartiția fondului viticol 
în cadrul judeţului prezintă o pronunţată neuniformitate, în 
legătură evidentă cu variațiile condiţiilor ecologice pedoclima- 
tice. Cu excepţia a 6 comune din zona montana, vita de vie se 
cultivă în toate comunele judeţului cu o frecvenţă mai ridicată 
(1—9% din suprafaţa totală) la 47 de comune grupate, în majo- 
ritate, în jumătatea vestică, mai călduroasă, a judeţului. 

Principalele culturi sînt concentrate în partea sud-vestică 
a judeţului, în Podișul Tirnavelor, mai precis în sectorul deluros 
cuprins între Tirnava Mică şi Tirnava Mare, unde se conturează o 
importantă zonă viticolă, caracterizată prin frecvențe, produc- 
tivitati şi producții sup2rioare ; această zonă, de fapt, face parte 
din puternica podgorie a Tirnavelor, care se extinde şi în judeţele 
vecine — Sibiu şi Alba. Aici sînt renumite podgoriile de la 
Băgaciu (233 ha), Zagăr (323 ha), Bălăușeri cu Agrişteu, Sene- 
reuş gi Filitelnic (405 ha), Nadeş cu Tigmandru şi Măgheruş 
(281 ha), Daneș cu Seleuș (189 ha), Bahnea cu Gogan (220 ha), 
Mica cu Deaj (165 ha), Suplac cu Idrifaia (131 ha). ș.a. La Băgaciu 
funcționează o unitate de vinificatie (cramă) modernă şi de mare 
capacitate (130 de vagoane anual). 

În anii din urmă suprafeţele viticole au sporit simţitor 
prin plantaţii noi, în terase, făcute la Zagăr, Laslău, Idrifaia 
ete. ; în perioada 1971—1975 se vor adăuga încă aproape 400 ha 
vie. Producţia de struguri este destinată in principal vinificatiei, 
cultivîndu-se Fetească albă, Riesling italian, Pinot gris, Fetească 
de Ardeal, Neuburger, Muscat ottonel, Traminer etc. 

Pomicultura constituie, de asemenea, o ramură de impor- 
tanta principală a producţiei vegetale din judeţul Mureş, fur- 

nizînd, ca şi viticultura, cantităţi însemnate de produse (fructe) 
la export. Fondul pomicol al judeţului cuprinde (în 1969) 
10 100 ha livezi şi pepiniere pomicole (din care 7 046 livezi pe 
rod şi 89 ha pepiniere pomicole) şi un efectiv total de pomi 
fructiferi cifrat la peste 3 221 000 de bucăţi, din care în masiv 
(livezi) peste 1 971 000 de bucăţi (61%), iar rasleti circa 1 250 000 
de bucăţi (39%); din efectivul total, pomii pe rod însumează 
peste 2 203 000 bucăţi (68,4%), iar pomii tineri peste 1 017 000 
(31,6%). În compoziţia pe specii, pe primul loc stau prunii 
(47,4%), urmaţi de meri (33,3%), peri (5,2%), vişini (4,7%), 
nuci (2,7%), cireşi (2,5%), piersici (1,5%), duzi (0,9%) caişi 
şi zarzări (0,7%) şi gutui (0,4%). 

Pomicultura este generalizată pe întreg cuprinsul judeţului 
însă în proporţii variabile, condiţionate de factori naturali, 
soicial-economici, tradiţii locale ete. Principalele centre pomicole 
sînt situate în zona dealurilor înalte din jumătatea estică a 
judeţului : Batoş (1 139 ha livezi, cu un efectiv de circa 300 000 
de pomi, 50% pe rod, 77,7% meri, predominant—60% —soiul 
Ionathan), Reghin (418 ha, circa 100000 de pomi, 50% 
meri), Apold (545 ha cu peste 70 000 de pomi, 54% meri de 
23 de soiuri, 43%, pruni ete.), Daneș (277 ha, cu masivul prin- 
cipal, de 154 ha, la Criş), Nadeş (143 ha), Zagăr (160 ha), Cund 
(170 ha), Laslău (103 ha), Neaua (310 ha, cu masivul principal, 
de 155 ha, la Vădaş), Singeorgiu de Pădure (205 ha, cu masivul 
principal la Bezid), Ghindari (175 ha), Măgherani (393 ha), 
Brincovenesti (244 ha), Aluniș (130 ha), Deda (155 ha), Vatava 
(149 ha), Lunca (151 ha) ş.a. În Cimpia Transilvaniei sînt 
remarcabile livezile din comunele Pănet (213 ha, cu masivul 
principal, de 131 ha, la Berghia) si Band (153 ha). 

Producţia de fructe (circa 30 000 tone, în 1969) este des- 
tinată, în bună parte, exportului (în Cehoslovacia, R.D.G., 
R. F.G. etc.). 

În perioada 1971—1975 suprafața cultivată cu pomi 
fructiferi va creşte cu încă 800 ha. ` 

O cultură foarte rentabilă, practicată de multe decenii, 
în condiții pedoclimatice speciale, în împrejurimile oraşului 
Sighişoara (numai aici în țară) este aceea a hameiului ; în 1969, 
de pe 419 ha hameisti pe rod (251 ha la Sighişoara, 168 ha la 139 

Fig. 41. — Cultură de hamei în valea Tirnavei Mari, între Sighișoara și Daneș 
(foto I. Soneriu). 


Saschiz) s-au recoltat circa 250000 kg conuri verzi destinate 
industriei berii; pînă în 1975 suprafaţa cultivată cu hamei va 
creşte, aici, cu încă 920 ha (fig. 41). 

Producţia animală. Dezvoltarea producţiei animale este 
favorizată, într-un grad ridicat, de disponibilitatea unei bogate 
şi variate baze furajere, alcătuită, pe de o parte, de pajiştile 
naturale—pasuni şi fineţe — (144 479 hain 1969), iar pe de alta 
parte de furajele provenite din culturi, incluzînd plantele de 
nutreţ (peste 52 000 ha în ogor propriu, aproape 20 000 ha sub 
plantă protectoare, peste 8 800 ha intercalate etc.), la care se 
adaugă o parte însemnată din cerealele boabe (porumb, orz, 
ovăz) împreună cu produsele lor accesorii (coceni, paie etc.), 
o parte însemnată din cartofi ş.a. 

La inceputul anului 1970 efectivul de animale din judetul 
Mureş se cifra la 182 943 de bovine (din care: 76 273 de vaci 
şi bivolite), 171 524 de porcine, 342 380 de ovine, 18182 de 
cabaline, 8 387 de caprine, 1 833 729 de păsări, 40 510 familii 
de albine. Pînă la începutul anului 1972 efectivele au crescut 
la 189 800 de bovine (din care 77 800 de vaci şi bivolite), 233 500 
de porcine, 351 100 de ovine etc. 

La bovine, judeţul Mureş se numără printre primele judeţe 
ale ţării atît în ce priveşte efectivul (locul 6 la începutul anului 
1970), cit şi densitatea medie la 100 ha agricol (locul 4 cu 46,6 
capete)!*. În cadrul judeţului, bovinele au o răspîndire generali- 
zată pe întreg teritoriul lui, dar neuniform (fig. 42); o zonă de 
concentrare mai accentuată a efectivelor, cu densități mai mari 
(50—100 de capete la 100 ha agricol), se conturează în partea 
centrală a judeţului, coincizind aproximativ cu zona agricolă 
preorăşenească constituită în jurul orașului Tîrgu Mureş pe o 
rază de 20—25 km şi incluzind circa 15 comune, zonă profi- 
lată și în producţie de lapte de vacă (pe lingă legume şi alte 
produse agricole proaspete). În judeţ au fost create cîteva 
unităţi zootehnice socialiste moderne în ramura bovinelor, în 
fruntea cărora stă Staţiunea experimentală zootehnică de la 
Tîrgu Mureș, profilată, în principal, pe cercetări în selecţia şi 
ameliorarea taurinelor (in special, rasa Bălțată românească) ; 
trebuie menționate, apoi, centrul pentru creşterea taurasilor de 
prăsilă de la Tirnaveni, îngrăşătoria de viței de la Iernut, 
îngrășătoria de tineret taurin de la Cuci, complexele pentru 
creşterea vacilor de lapte de la Găleşti şi Ghindari ș.a. Se pre- 
vede ca pînă în 1975 efectivul total de bovine să ajungă la 
254 000 de capete, din care 119 000 vaci şi juninci. 

Producţia de lapte de bovine (1 246 800 000 de litri în 
1971) este destinată, în cea mai mare parte, industrializării 
în judeţ (la Tîrgu Mureș, Sighişoara, Luduş). 

La porcine, judeţul Mureş deţinea la începutul anului 1970 
locul 12. atît la efective, cit şi la densitatea medie la 100 ha 


18 La începutul anului 1972 judeţul Mureș deţinea locul 7 la efective și locul 
9 la densitate (cu 48,2 capete la 100 ha agricol). 14 

Fig. 42. — Densitatea bovinelor la 100 ha agricol (arabil + pășune + fineţe) 
142 la 1. I. 1970. 

arabil (69 de capete)!?. În răspîndirea inegală a porcinelor in 
cuprinsul judeţului se remarcă, în primul rînd, o zonă de mare 
concentrare suprapusă pe culoarul Mureşului între Reghin şi 
Luduş, cu centrele de la Gorneşti, Reghin, Iernut, Ludus-Gheja, 
Sincraiu de Mureş ș.a. Deosebit de important este Complexul 
porcin de selecţie şi testare de la Gornesti (dat în funcţiune in 
1968), o adevărată uzină vie, de unde anual pleacă peste 24 000 
de porci spre abator şi spre unităţile de creștere şi îngrăşare din 
J.A.S.-uri şi C.A.P.-uri; aici se cresc porcine din rasele cele mai 
productive — Landrace. Marele alb, Cornwall, Wessex, Pietrain, 
Durrock, Hampshire. în cadrul complexului funcţionează o 
secție de industrializarea cărnii de pore (abator şi atelier de 
preparate de carne). O altă unitate importantă (dată în folosință 
în 1971) este Complexul intercooperatist de îngrășare a porci- 
nelor de la Ludus-Gheja (anual circa 30 000 de porci). În judeţ 
mai există încă opt asociaţii intercooperatiste cu ferme speciali- 
zate în creşterea şi ingrasarea porcinelor (sistem de organizare 
introdus în 1970), la Band, Agrişteu, Coroisînmartin, Cucerdea, 
Găneşti, Iernut, Roşiori, Şăușa, Saulia. 

Producţia de carne de pore (greutate vie) a însumat, în 
1969, 18 500 000 kg, pentru perioada 1965—1969 revenind o 
producţie medie anuală de circa 20 000 000 kg. Se prevede ca 
pina în 1975 efectivul total de porcine să ajungă la 250 000 de 
capete. 

Creşterea ovinelor este a treia ramură de importanță 
principală a zootehniei din judeţul Mureş, generalizată în toate 
comunele județului, însă în proporţii variabile (fig. 43). Cea 
mai importantă zonă de creştere a ovinelor (ca efective şi 
densități) se conturează în partea estică a judeţului, în regiunea 
dealurilor înalte subcaipatice şi a reliefului montan, unde pa- 
jiştele naturale au o mare extensiune ; aici densitatile osci- 
lează între 100 şi 200 de capete la 100 ha agricol (de exemplu 
Vătava 176, Deda 192, Brincovenesti 141, Hodac 166, Batoş 
100 ete.). Din efectivul total de 342 380 de ovine (la începutul 
anului 1970), 123 004 (35%) sînt cu lind fină si semifină. Pro- 


19 La inceputul anului 1972 deţinea locul 13 atit la efective, cit și la densitate 
(95,2 capete la 100 ha agricol). 143 

Fig. 43. — Densitatea ovinelor la 100 ha agricol (arabil + pășune + fineţe) la 
144 I. 1970. 

ductia de lină a crescut de la 483 000 kg în 1965 la 636 000 kg 
în 1969. Dintre unităţile noi, în construcţie, in subramura 
creșterii ovinelor menţionăm complexul intercooperatist de 
îngrăşarea mieilor de la păşunea Mociar — Reghin, unde vor 
fi crescuţi anual circa 30 000 de miei. 


Cabalinele, al căror rol s-a micşorat pe măsura extinderii 
mecanizarii agriculturii, sînt încă raspindite în toate comunele 
județului, dar cu efective mici (la majoritatea comunelor 
înregistrînd sub 300 de capete), excepţie făcînd doar cîteva 
localităţi din zona montană (Ibăneşti cu 11 320 de capete, 
Gurghiu cu 601, Hodac cu 530). Caprinele sînt, de asemenea, 
raspindite în aproape toate comunele, în efective mici, care 
doar la 7 comune depăşesc 300 de capete (Deda, Bahnea, Văta- 
va ete.). 

O mare dezvoltare a luat in ultimii ani avicultura: efectivul 
total de pasari a crescut de la circa 1 400 000 in 1963 la aproape 
1 900 000 in 1969, iar producţia de ouă a sporit de la circa 133 
milioane bucăţi in 1965 la circa 169 milioane in 1969. La jumă- 
tate din numărul comunelor efectivele depasesc 10 000, iar 
densitatile 300 de păsări la 100 ha agricol. Efectivele şi densi- 
tatile cele mai mari se întîlnesc în zona agricolă preorageneasca 
din jurul oraşului Tîrgu Mureş, unde se află două mari unităţi 
de tip industrial create în cincinalul trecut : Combinatul avicol 
de la Ungheni si I.A.S. — avicolă Tîrgu Mureș. 

Efective însemnate de păsări sînt concentrate şi în zonele 
agricole preorăşeneşti ale altor oraşe din județul Mureș (Sighi- 
şoara, mai ales), precum gi în regiunea cerealieră a Cimpiei 
Transilvaniei. 

Piscicultura a cunoscut, de asemenea, o dezvoltare remar- 
cabilă, fiind specializată în două direcţii: creşterea crapului 
în zona Cimpiei Transilvaniei şi creşterea păstrăvului în zona 
montană. 

Creşterea crapului, gospodărită de Întreprinderea pisci- 
cola de stat de la Zau de Cimpie, se face în șapte iazuri insumind 
324 ha luciu de apă, amenajate în lungul văii Pîrîului de Cîmpie 
(sau valea Ludusului) pe intervalul cuprins de la Tăureni (in 
avale) pînă în amunte de Zau de Cimpie, la confluenţa piriului 
Sesu din valea Sauliei ; la acestea se adaugă o pepinieră piscicolă 

cu o suprafaţă de 27 ha compartimentată în patru elegtee sis- 
tematice pentru creșterea puietilor de crap. Producţia anuală 
de crap a iazurilor este de aproximativ 2 000 kg/ha, totali- 
zînd circa 700 000 kg. În perspectivă se prevede amenajarea 
a 25 ha eleştee între Tăureni si Zau de Cimpie, iar în avale de 
Tăureni a încă unui iaz de 12 ha. 

Un fapt vrednic de menţionat este introducerea piscicul- 
turii şi în sectorul C.A.P. din zonă; recent a fost înfiinţată o 
fermă, piscicolă intercooperatistă la care participă C.A.P.-urile 
din Şăulia, Răzoare si Pogăceaua gi care a întreprins amena- 
jarea în valea Şăuliei a trei iazuri piscicole cu o suprafaţă de 
80 ha în care se vor produce 1 600 kg crap la ha, ceea ce înseamnă 
o producţie globală anuală de aproape 130 000 kg. În felul 
acesta, iazurile piscicole devin tot mai mult un element carac- 
teristic al peisajului rural din această parte a judeţului. 

Creşterea păstrăvului, gospodărită de organele silvice, 
este legată de apele reci de munte din partea estică a județului. 
Păstrăvării amenajate există pe valea Nirajului la Cimpu 
Cetăţii (cu o producţie anuală de circa 10 000 kg destinate con- 
sumului) si pe valea Gurghiului, la Lăpușna, pentru reproducție 
şi populare a apelor de munte. În raza ocolului silvic Sovata 
s-au amenajat bazine cu păstrăvi pentru pescuitul sportiv 
(unul pe valea Sebeșului şi unul în apropierea cabanei Bucin). 

O subramură nouă a zootehniei din judeţul Mureș este 
creşterea animalelor de blană organizată de Staţiunea experi- 
mentală zootehnică din Tîrgu Mureş, care dispune de ferme 
amplasate în pădurea Livezeni, unde se produc, prin selecţie 
şi ameliorare, blănuri valoroase de nurci si vulpi. 


Zonele de producţie agricolă (vezi harta economică). 
Diferitele ramuri si subramuri ale producţiei agricole vegetale 
şi animale — analizate mai sus — se îmbină în diverse moduri 
pe cuprinsul judeţului Mureş, rezultind zone agricole complexe, 
cu profiluri structurale deosebite, după cum urmează : 

1) Zona de cultură a cerealelor (în principal, porumb şi 
grîu) si a sfeclei de zahăr, asociată cu creşterea animalelor (in 
principal, bovine, porcine și ovine), extinsă în partea vestică 
a judeţului, include circa 30 de comune din Cimpia Transilva- 
niei, Podişul jos al Tirnavelor (sectorul deluros dintre Mureș 
şi Tirnava Mică) şi culoarul Mureşului între Ungheni și Chetani. 
Deşi cu o pondere mai mică, de subramuri secundare, sînt totuşi 
remarcabile şi culturile de orz, soia, cînepă, tutun, legume 
(mai ales pe lunca Mureşului), cartofi, viță de vie (Band, 
Valea Largă, Iernut ş.a.) şi pomi fructiferi (Band, Sărmașu, 
Ogra ş.a.), precum şi avicultura, piscicultura (Zau de Cimpie) 
şi apicultura (fig. 44). 

2) Zona de cultură a cerealelor (in principal, porumb si 
grîu) a sfeclei de zahăr şi a cartofului, asociată cu creșterea ani- 
malelor (în principal, bovine, poreine și ovine), extinsă în partea 
central-nordică a judeţului, include circa 30 de comune de la 
marginea estică a Cimpiei Transilvaniei (Dealurile Mădăra- 
şului), din culoarul Mureşului între Reghin si Ungheni şi din 
bazinul inferior si mijlociu al Nirajului. Dintre subramurile 
secundare, mai notabile, sînt de menţionat culturile de orz, 
ovăz, soia, tutun, legume (mai ales în luncile Mureşului şi 
Nirajului), viță de vie (Crăciuneşti, Acățari etc.), pomi fructi- 
feri (Batoş, Reghin etc.), precum şi avicultura (Ungheni, 
Tîrgu Mureş, Sincraiu de Mureș, ş.a.) şi apicultura. 

3) Zona de cultură a cerealelor (în principal, porumb si 
grîu), a viței de vie si a cartofului, asociată cu creșterea animalelor 
(în principal, bovine, ovine și porcine), situată în partea sudică 
a judeţului, include circa 15 comune din Podişul Tirnavelor 
(sectorul deluros dintre cele două Tirnave, împreună cu valea, 
Tîrnavei Mici între Fintinele si Adămuş). Dintre subramurile 
secundare mai remarcabile sînt culturile de orz, tutun, legume 
(în lunca Tirnavei Mici), pomi fructiferi (Zagăr, Nadeş, Suplac, 
Bahnea, Danes etc.), precum şi avicultura (Zagăr, Bălăuşeri, 
Găneşti etc.). 147 

Fig. 44. — Peisaj agricol din Cimpia Transilvaniei în raza comunei Mihesu de 
Cimpie : culturi de tutun (în primul plan), cereale (planul de mijloc), pomi fructiferi 
şi vita de vie (ultimul plan, pe culmea domoală a dealului) (foto I. Soneriu). 


4) Zona de cultură a cerealelor (în principal, grîu si porumb) 
și a cartofului, asociată cu creșterea animalelor (în principal, 
bovine, ovine si porcine) cuprinde 25 de comune din regiunea 
dealurilor înalte din partea estică a judeţului (Subcarpaţii 
interni și Podişul înalt al Tirnavelor). Dintre subramurile 
secundare sînt de remarcat culturile de orz, in, sfeclă de zahăr 
(Aluniș, Vinatori etc.), legume (în luncile 1iurilor principale), 
pomi fructiferi (Apold, Măgherani, Ghindari, Neaua, Aluniș, 
Vătava ș.a.) şi hamei (Sighisoara, Saschiz), precum şi avicultura 
(Sighişoara etc.) şi apicultura. 

5) Zona de creștere a animalelor (în principal, ovine și 
bovine) pe baza pajiștilor montane se suprapune pe relieful 
muntos vulcanic (munţii Călimani si Gurghiu) din extremitatea 
nord-estică a judeţului, incluzind — integral sau partial — 

12 comune. Dintre subramurile secundare remarcăm culturile 
de cartofi şi ovăz (în văile principale). 

În cadrul unora din zonele indicate mai sus, în jurul ora- 
şelor, se practică producţii agricole preordsenesti (legume, lapte, 
ouă, păsări etc); cea mai importantă zonă agricolă preorăşe- 
nească se conturează în jurul orașului Tîrgu Mureş, pe o rază 
de 20—25 km, cuprinzînd circa 15 comune. 


Pădurile, vinatul si pescuitul 


Fondul forestier al judeţului însumează o suprafaţă de 
peste 205 000 ha, din care 195130 ha păduri. Aproximativ 
95% din păduri au funcțiunea de producţie si protecţie, iar 
5% de protecţie cu rol deosebit; (protecţia solului contra ero- 
ziunii, protecția faunei cinegetice, rezervaţii ştiinţifice ale 
Academiei, monumente ale naturii etc.). Pădurile în regim de 
codru predomină (85,7%) faţă de cele în regim de cring si 
conversiuni (4,3%). În structura pe specii, la suprafeţe, rasi- 
noasele participă cu 32,1%, fagul cu 34,1%, cvercineele (gorun, 
stejar) cu 7,7%, diversele esențe tari (carpen, ulm, paltin 
etc.) cu 18,2%, diversele esențe moi cu 2,3%. 

Principalele resurse forestiere sînt concentrate în jumătatea 
estică a judeţului, în zona montană (munţii Călimani si Gur- 
ghiu), si în zona dealurilor subcaipatice şi în Podişul înalt al 
Tîrnavelor. In zona montană frecvenţa pădurilor înregistrează 
50—70% din suprafaţa totală a comunelor (depăşind 70% 
la Ibănești si Lunca Bradului); în zona dealurilor înalte înre- 
gistrează 20—50%, scăzînd la sub 20% şi chiar la sub 10% 
în Podişul jos al Tirnavelor si în Dealurile Mădărașului, pentru 
ca in Cîmpia Transilvaniei să înregistreze sub 5%. Structura 
pe specii a pădurilor prezintă de asemenea variaţii însemnate 
de la o zonă naturală la alta şi chiar în cadrul aceleiași zone, 
după cum se poate vedea și din tabelul de mai jos (proporţii 149 

procentuale din suprafața împădurită) : 


t Cvercinee | Diverse ; 
Zona Ocolul sivi Răși- Fag (gorun, | sp. tari veneer 

naturala COLA SEMIS noase % stejar) | (carpen "o 
% % etc.) % o 

PNR | MN N NIN | III ee ee o EI O 
Munte Lunca Bradului 82,6 | 18,1 — — = 
Răstolița 56,7 | 40,4 — 2,2 0,8 
Gurghiu 50,0 | 40,0 5,0 4,0 1,8 
Sovata 24,0 | 67,0 3,5 3,2 2,3 
Dealuri Singeorgiu de Pădure 2,3 | 51,5 16,5 25,9 3,8 
înalte Sighișoara 1,9 | 34,5 31,3 27,0 2,9 
Reghin 2,0 | 12,2 47,0 30,4 6,6 
Dealuri Tg. Mureş — -- 37,3 60,7 2,3 
joase | Tirnaveni 0,8 1,2 39,9 57,4 5,7 
| Ludus — — 36,3 60,0 4,3 


După reorganizarea socialistă a gospodăririi silvice au 
fost prevăzute pentru împădurire arborete tinere incomplet 
regenerate, parchete exploatate şi neregenerate, terenuri de- 
gradate şi neproductive ete. Numai în perioada 1965—1969 
au fost efectuate lucrări de împădurire însumînd o suprafață 
de 6198 ha (din care 4585 ha rășinoase şi 1615 ha foioase). 
În general, orientarea gospodăririi silvice în viitor vizează 
îndeplinirea într-un grad cît mai înalt a celor două funcțiuni 
esențiale ale pădurilor — de protecție şi de producție de masă 
lemnoasă. Masa lemnoasă (circa 1 milion m? anual) obținută 
prin operațiunile de cultură silvică este predată spre exploatare 
unităților industriale din cadrul Combinatului de exploatare 
şi industrializare a lemnului Mureş. 


În afară de produsul principal — lemnul — fondul fores- 
tier al județului Mureş furnizează şi o serie de produse acce- 
sorii, care nu sînt neglijabile. Astfel, în 1970 s-au recoltat circa 
770 000 kg fructe de pădure (zmeură, afine, mure, măceşe, 
coarne, fragi ş.a.), din care circa 290 000 kg au fost exportate 
(mai mult în țările vestice). Centre de prelucrare şi valorificare 
a fructelor de pădure funcționează la Răstolița, Sovata şi 
Reghin. Se mai recoltează răşină (peste 80 000 kg.), miere de 
albine, semințe forestiere, plante medicinale ş.a. 

Resursele de vînat sînt organizate teritorial în 66 de fon- 
duri de vînătoare; în zona montană se vînează urşi, cerbi, 
mistreți, căprioare, risi etc., in zona deluroasă iepuri, mistreți, 
căprioare etc.; vulpi şi pisici sălbatice se vînează în toate 
fondurile de vînătoare, potirnichi si rate sălbatice mai ales 
în Cimpia Transilvaniei, fazani lîngă Tîrgu Mureș etc. 

Resursele naturale de peşte sînt organizate în 17 fonduri 
de pescuit; în apele de munte se pescuieşte păstrăv (indigen 
şi curcubeu) şi lipan, iar în apele de dealuri, mreană, clean, 
scobar, plătică etc. 


CĂILE DE COMUNICAȚIE, s4 
ȘI TRANSPORTURILE) | 


in prezent, structura retelei de transporturi din judetul 
Mureş include 4 categorii — rutiere, feroviare, aeriene şi spe- 
ciale — la care se adaugă telecomunicatiile. 

Transporturile feroviare sînt deservite de o reţea de linii 
ferate cu o lungime totală de 482 km, din. care 329 km linie 
normală şi 153 km linie îngustă; densitatea medie a rețelei 
feroviare este de 72 km la 100 km?. În distribuita teritorială 
a căilor ferate se observă o strînsă legătură cu configurația 
geomorfologică în sensul că, cu mici excepţii (la traversarea 
unor interfluvii), ele urmăresc numai văile principale; astfel, 
culoarul larg al Mureșului canalizează cea mai importantă 
arteră feroviară a judeţului — linia Războieni — Deda, din 
care, în limitele judeţului Mureş, pe intervalul Cheţani — 
Deda, se cuprind 100 km. Importanța acestei linii ferate 
(construită în 3 etape: Războieni — Tîrgu Mureş în 1871, 
Tîrgu Mureş — Reghin in 1886 si Reghin — Deda în 1905; 
mai departe, Deda — Gheorgheni în 1909) este multiplă: 151 

Fig. 45.—Cai de comunicaţie în defileul Muresului: cale ferată pe malul 
sting (sudic) al rîului, şosea asfaltată pe malul drept (nordic) 
(foto I. Soneriu). 


străbate judeţul pe o distanţă mare şi aproximativ pe la mijloc, 
prinzînd, în acest fel, mai mult de jumătate din teritoriul jude- 
tului în zona sa de gravitație; leagă direct o serie de centre 
industriale — Luduş, Iernut, Tîrgu Mureş, Reghin etc. — într-o 
adevărată axă industrială; trece prin oraşul de reședință, 
administrativă a judeţului, Tîrgu Mureş; mijloceşte legătura 
cu magistralele feroviare Braşov — Sighisoara — Teiuş — Răz- 
boieni — Cluj — Oradea şi Braşov — Ciceu — Deda — Dej — 
Baia Mare — Satu Mare, aceasta din wma traversînd judeţul 
Mureş pe o distanţă de 50 km, între Stinceni si Ripa de Jos, 
pe intervalul Stînceni — Deda (40 km) urmînd defileul Mureşului 
(fig. 45). Pe linia Războieni — Deda se efectuează un trafic consi- 
derabil de călători, măriuni, incluzind, pe de o parte, aprovizio- 
nări cu materii prime, utilaje, materiale ete. pentru nevoile 

industriei, precum gi mărfuri de consum pentru populaţia 
din judeţ; pe de altă parte, expedieri de mărfuri industriale 
și agricole din judeţ; de asemenea, un însemnat tranzit de 
mărfuri între estul gi vestul Transilvaniei. La Luduş, cu linia 
Războieni — Deda face joncţiunea calea ferată normală, care, 
venind dinspre Lechinta (jud. Bistriţa-Năsăud), străbate jude- 
tul Mureş pe o distanță de 45 km (începînd de la Sărmăşel- 
Gară), deservind importanta zonă agricolă a Cimpiei Tran- 
silvaniei. La Cristești (la 5 km de Tîrgu Mureș) fac joncţiunea 
două linii ferate înguste : una străbate zona agricolă a Cimpiei 
Transilvaniei, bifurcindu-se la Band într-o ramură care merge 
pina la Miheşu de Cimpie (intervalul Tîrgu Mureș — Miheşu 
de Cîmpie = 55 km), unde face joncţiunea cu linia Luduş — 
Lechinta — Măgheruș, şi altă ramură care. merge la Lechinta, 
ieșind din județ la Crăieşti (intervalul Tîrgu Mureş — Oră- 
iesti = 50 km); cealaltă linie îngustă, cu o lungime totală de 
82 km (din care 77 km în cadiul judeţului), străbate in lung 
valea inferioară și mijlocie a Nirajului pînă la Eremitu, de unde 
trece în valea superioară a Tirnavei Mici, la Sovata şi Praid, 
unde face joncţiunea cu linia ferată normală eșalonată în lungul 
Tirnavei Mici pînă la Blaj (113 km, din care aproape 80 km 
în judeţul Mureş, pe intervalul Sovata — Corneşti), deservind 
impreună zona forestieră de pe latura vestică a Munţilor 
Gurghiu, precum si zona agricolă complexă din dealurile Nira- 
jului si ale Tirnavelor. Dealtfel, zona forestieră a munţilor 
Gurghiu şi Căliman beneficiază de o serie de linii înguste fores- 
tiere, dintre care unele au fost desființate după viiturile din 1970, 
fiind înlocuite cu drumuri forestiere. În fine, colţul sud-estic al 
județului, pe o distanță de aproape 50 km, este străbătut de 
magistrala feroviară Braşov — Sighişoara — Teiuş. 

În 1969, traficul feroviar de mărfuri din judeţul Mureș 
a insumat la expedieri circa 2 900 000 tone (din care: peste 
610 000 tone produse din lemn, peste 615 000 tone materiale 
de construcţie, aproape 700 000 tone produse ale industriei 
ușoare şi chimice, 163 000 tone produse alimentare etc.), iar 
la sosiri peste 3 200 000 tone (din care: 120 000 tone cărbuni, 
144000 tone produse petroliere, 234000 tone minereuri, 153 

760 000 tone sfeclă de zahăr, 344 000 tone materiale de con- 
structie etc.). 

Transporturile rutiere sînt deservite de o reţea de drumuri 
clasate cu o lungime totală de 2 176 km, revenind o densitate 
medie generală de 32,4 km la 100 km?. Pe categorii (conform 
clasificării din 1. I. 1970), drumurile nationale însumează 365 km, 
cele județene 746 km, iar cele comunale 1 065 km. Drumurile 
modernizate totalizează? o lungime de 626 km (din care 333 km 
naţionale, 281 km judeţene şi 12 km comunale), revenind o 
densitate medie de 9,4 km la 100 km?. 

Cea mai importantă arteră rutieră din județul Mureș este 
drumul national nr. 15 Turda— Tîrgu Mures— Reghin — Topliţa 
— Borsec— Bistricioara, care străbate judeţul, pe o distanţă de 
148 km, pe intervalul Hădăreni— Ciubotani, dublind calea ferată 
Războieni— Deda şi segmentul Deda— Toplița din magistrala 
feroviară Brașov —Ciceu—Deda—Dej; în acest fel, amplifică, 
şi mai mult potenţialul de transporturi al văii Mureşului, înca- 
drînd şi mai organic judeţul Mureș în contextul unor comunicaţii 
cu rază mai largă, care leagă Transilvania de Moldova. Cu acest 
drum jonctioneaza alte 4 drumuri nationale: drumul nr. 14 A 
Medias—Tirnaveni—Iernut (27 km în judeţul Mureș), drumul 
nr. 13 Braşov—Sighişoara— Tîrgu Mureş (82 km in judeţul 
Mureş), drumul nr. 16 Apahida— Reghin (44 km în jud. Mureş, 
nemodernizat numai pe trorsonul Sărmăşel Gară-vest Satu Nou, 
şi drumul nr. 15 A Bistriţa— Reghin (18 km în jud. Mureș). Foarte 
important este şi drumul naţional nr. 13, care este şi traseul 
rutier cel mai scurt spre capitala ţării (Tîrgu Mures— Bucuresti, 
350 km) ; cu el jonctioneaza drumul national 14 Sibiu — Medias — 
Sighisoara şi drumul naţional 13 A Bălăușeri — Sovata — Odorheiu 
Secuiesc — Miercurea -Ciuc (38 km în judeţul Mureș). Importanța 
drumurilor naţionale 15 şi 13 iese şi mai bine în evidență dacă 
ținem cont că ele reprezintă în acelaşi timp si tronsoane din 


20 Pînă la sfirșitul anului 1972 s-au mai modernizat încă aproximativ 100 km 
de drumuri, majoritatea judeţene, crescind in mod corespunzător și densitatea lor 
la aproape 11 km la 100 km?. 

drumul european E-15 Constanţa— Hamburg (drumul national 
13 integral, iar drumul national 15 pe intervalul Tg. Mures— 
ieşirea din judeţ la Hădăreni). Dintre drumurile judeţene moder- 
nizate remarcăm : Blaj—Tiîrnăveni— Bălăușeri pe valea Tir- 
navei Mici; Ungheni—Acatari pe valea Nirajului inferior; 
Luduş— Sărmăşel-Gară ; Tîrgu Mureş — Band — Iernut şi Tirgu 
Mureş — Riciu — Satu Nou în Cimpia Transilvaniei; Reghin — 
Lăpuşna pe valea Gurghiului ş.a. 

Paralel cu extinderea modernizării drumurilor de toate 
categoriile, a sporit şi parcul de autovehicule ; numai în intervalul 
1965—1969 numărul autovehiculelor pentru transporturile de 
mărfuri a crescut de la 2216 la 3211, iar al autobuzelor şi 
microbuzelor de la 290 la 430. Oraşul Tîrgu Mureş este sediul 
unei întreprinderi de transporturi auto de călători cu rază teri- 
torială foarte largă, depăşind mult limitele judeţului; de oraș 
sînt legate direct peste 50 de linii de autobuze, unele depășind 
100 km lungime (la Braşov, Făgăraş, Sibiu, Deva, Gheorgheni 
etc.). 

O linie aeriană leagă oraşul Tîrgu Mureş cu capitala ţării 
şi cu oraşul Cluj, beneficiind de un aeroport nou, modern ame- 
najat, amplasat în lunca largă a Mureşului lîngă satul Vidrasău, 
la 12 km spre vest de oraş. 

Transporturile speciale sînt reprezentate de liniile electrice 
de înaltă tensiune care racordează termocentralele de la Iernut 
şi Fintinele la sistemul energetic national, precum și de liniile 
de tensiune mijlocie şi joasă care distribuie curentul electric 
în localităţile județului; de asemenea, de conductele care 
transportă gazul metan de la punctele de extracţie la locurile 
de destinaţie în interiorul judeţului sau în afara lui (conductele 
magistrale). 

În ceea ce privește telecomunicatiile, trebuie menționat că în 
curînd orașul de reședință a judeţului — Tîrgu Mureş — va 
beneficia de comunicaţii telefonice interurbane automate deser- 
vite de modernul palat P.T.T.R., dat recent în folosință. 155 

După cum se ştie, potenţialul turistic al unui teritoriu este 
detinit, pe de o parte, de frecvenţa şi varietatea obiectivelor de 
interes turistic, iar pe de altă parte, de cantitatea și calitatea, 
dotărilor auxiliare activităţii turistice (căi de comunicaţie, 
baze de cazare și alimentaţie etc.). Se. poate aprecia că sub 
ambele aspecte judeţul Mureş are o situaţie favorabilă. Astfel, 
judeţul concentrează în limitele sale numeroase obiective 
naturalistice (plante si animale ocrotite ca monumente ale 
naturii, rezervaţii naturale de arbori şi pajiști, stinci spectacu- 
loase, lacuri s.a.), economice (industriale, agricole si forestiere), 
istorice (rezervaţii arheologice, monumente de arhitectură, 
monumente evocatoare de bătălii ş.a.), etnografice (tipuri de 
case ţărăneşti, port popular, ceramică, mobilier casnic, covoare 
şi alte ţesături etc.), folelorice (obiceiuri, jocuri, cîntece, muzică, 
populară etc.), culturale (muzee, biblioteci documentare, insti- 
tutii de învățămînt ş.a.), balneoclimaterice, cinegetice, sportive 
(sporturi nautice, pescuit; sportiv etc.) ş.a. ; aceste diverse ele- 
mente sînt asociate în felurite moduri, pe fondul unor peisaje 
geografice variate, care şi prin ele insile pot suscita interesul 
turiştilor. Ca urmare, putem spune că pe teritoriul judeţului 
Mureș nu există porțiuni lipsite de interes turistic. 

În ceea ce priveşte dotările auxiliare activităţii turistice, 
în primul rînd remarcăm o rețea destul de cuprinzătoare de căi 
de acces — linii ferate şi şosele modernizate — distribuite de 
așa manieră pe teritoriul judeţului, încît, în general, nu rămîn 
porţiuni mai importante izolate de fluxul turistic. 

În ansamblu, tinind seama, pe de o parte, de multitudinea şi 
varietatea obiectivelor turistice, iar pe de altă parte de gradul 
de deservire cu mijloace auxiliare acestei activități, se poate 

aprecia că judeţul Mureş are un potenţial turistic relativ ridicat, 
apropiindu-se tot mai mult de judeţele cu potential turistic 
superior (Braşov, Prahova ş.a.). 

Totodată, luînd în considerare ambele aspecte, putem 
distinge, pe teritoriul județului Mureş, următoarele zone turistice : 


Culoarul Mureşului (pe intervalul Luduş şi Deda), prin 
dimensiunile sale (100 km lungime, 5—10 km lărgime) şi prin 
densitatea mare a obiectivelor turistice de diferite categorii, 
esalonate în lungul unor artere importante de comunicaţii 
(linia ferată Războieni — Deda, drumul national Turda— Topliţa), 
se conturează ca o zonă turistică destul de bine individualizată. 
Fondul geografic al acestei zone îl constituie valea frumos 
terasată a Mureşului cu meandrele rîului desfăşurate larg în 
lunca fertilă tapisată cu culturi prospere de legume, cereale, 
sfeclă de zahăr şi cartofi s.a.; cu salba de localități — oraşe si 
sate mari — insirate de o parte şi de alta a Mureşului, cu alter- 
nante de monumente istorice (biserici, castele etc.) şi construcţii 
industriale. O călătorie turistică de-a lungul acestui culoar, 
admitind alternativa penetratiei (cu automobilul etc.) dinspre 
avale spre amunte, se desfăşoară, obișnuit, în trei etape : într-o 
primă etapă, cuprinzînd intervalul Luduş— Tîrgu Mureş (40 km), 
succesiv ni se oferă privirii culturile irigate de legume, întinse 
pe sute de hectare între Chetani si Luduş; orăşelul Luduş cu 
cartierul vechi înghesuit pe malul drept, mai înalt, al Mureşului 
şi cu cartierul nou, dominat de silueta masivă a Fabricii de 
zahăr, relaxat în voie în lunca largă din stînga rîului; popasul 
şi campingul ,,Dealul salcîmilor” de la ieşirea din Luduş; 
casele noi din satul Cuci, reconstruit, după inundaţiile catas- 
trofale din mai 1970, mai departe de rîu ; termocentrala dintre 
Cuci şi Iernut, feeric luminată noaptea; marele sat Iernut 
(peste 6 000 de locuitori) cu semne de trecere la oraş (liceu, 
blocuri de locuit, mici unităţi industriale şi comerciale etc.), 
cu o biserică în stil neoromanic şi cu un castel feudal din secolul 
al XVII-lea. În faţa Iernutului, pe malul opus al Mureşului, 
se profilează dealul plesuv al Singeorgiului, martorul unor 
sîngeroase lupte, purtate pe pantele şi virfurile lui (faimoasele 
cote 409, 495 şi 463) în toamna anului 1944 de către trupele 
române (Divizia a 9-a infanterie din Armata a 4-a) împotriva 157 

cotropitorilor hitleristi; luptele pentru cucerirea dealului Sîn- 
georgiu — punct cheie în operaţiunile pentru eliberarea Transil- 
vaniei de nord — au durat 7 zile (22—29 sept.), cerînd sacrificii 
mari din partea ostașilor români care au înscris aici o pagină de 
eroism legendar în istoria patriei. Memoria celor 11 000 de mili- 
tari români căzuţi în aceste lupte este cinstită printr-un măreț 
monument (obelisc) amplasat pe o terasă din dreapta Mureşului, 
între satele Sf. Gheorghe şi Oarba de Mureş; monumentul este 
vizibil de la mare distanţă şi accesibil prin trecerea cu bacul 
peste Mureș, la Iernut. Urmind mai departe șoseaua de pe stinga 
Mureșului, întîlnim în cale satele Cipău (cu o necropolă tumulară, 
din prima epocă a fierului), Ogra, Sinpaul (cu un castel feudal), 
Vidrasău (finate cu floră interesantă), Ungheni (cu instalaţiile 
Combinatului avicol şi ale Întreprinderii de prefabricate din 
beton) şi Cristești (cu urmele unui castru roman — sediul 
unității Ala I Bosporanorum miliaria) ; peste Mureş, pe o terasă, 
este amplasat satul Moresti, cu o importantă rezervaţie arheolo- 
gică, conținînd suprapuneri de mai multe culturi pînă în epoca 
prefeudală. 

Ajungem astfel la periferia sud-vestică a orașului Tîrgu 
Mureş, unde ne întîmpină impresionantul peisaj industrial al 
Combinatului de îngrășăminte azotoase, avanpostul puternicei 
zone industriale care se întinde pe o distanță de 3 km, pînă în 
zona gării feroviare. În cadrul orașului se pot distinge cîteva 
microzone de interes turistic deosebit, cum sînt: cartierul 
central (incluzind Piaţa Trandafirilor, împreună cu pieţele şi 
străzile adiacente), unde sînt concentrate principalele obiective 
istorice şi culturale ale oraşului (fig. 46), precum şi hoteluri 
(,,Transilvania’’, noul hotel turistic O.N.T. ş.a.) şi unităţi 
de alimentaţie publică ; malul Mureşului, cu baze pentru sporturi 
nautice, strand modern, case de odihnă, camping etc. ; platoul 
Cornești, principala zonă verde a oraşului, cu pădure de gorun, 
grădină zoologică, teatru de vară etc. şi cu o frumoasă vedere 
panoramică asupra văii Mureşului. 

În a doua etapă, Tîrgu Mureș— Reghin (30 km), urmînd 
acelaşi drum modernizat de pe malul stîng al Mureşului, intil- 
nim succesiv satele Singeorgiu de Mureş (cu instalaţii balneare), 
Dumbrăvioara (cu castel baroc din secolul al XVIII-lea), 

Fig. 46. — Casă în stil baroc (secolul al XVIII-lea) din centrul orașului Tirgu Mureș 
(foto I. Şoneriu). 


Gornesti (de asemenea, cu castel baroc din secolul al XVIII-lea 
şi cu instalaţiile Complexului porcin de selecţie şi testatie), 
Petelea, apoi intrăm în oraşul Reghin, desfășurat în amfiteatru 
pe versantul terasat din dreapta Mureșului. Aici, principalele 
obiective de interes turistic (muzeul etnografie cu o valoroasă 
colecţie regională, biserici vechi §.a.), precum şi bazele de cazare 
şi alimentație publică (restaurantul ,,Regun’’ ş.a.) sînt grupate 
în cartierul central, de pe terasa Mureșului, de unde se deschide 
şi o perspectivă largă asupra peisajului industrial din lunca de pe 
malul stîng al Mureșului (cartierul Iernuteni) cu clădirile Com- 
plexului de prelucrare a lemnului ş.a. 

În a 3-a etapă, Reghin—Deda (22 km), urmînd şoseaua 
asfaltată de pe malul drept al Mureşului, după ce trecem de 159 

Fig. 47. — Grup folcloric româresc din satul Filea (valea superioară a Mureșului). 


Suseni (cu fabrică de cărămidă), ajungem la Biîncovenești, sat 
mare, cunoscut prin castelul său medieval (construit între 1537 
şi 1555, în stil gotic şi renascentist), prin urmele unui castru 
roman şi prin manifestarea folclorică ,,Tirgul cireșelor” orga- 
nizată în prima duminică din iulie şi la care participă mai multe 
sate din jur. Începînd de aici străbatem o importantă zonă 
etnografică — folclorică (satele Vălenii de Mureş, Maioresti, 
Morăreni, Pietriș, iar peste Mureş, Rusii-Munti, Filea etc.), 
în care admirăm portul popular (fig. 47), casele cu pridvor, 
porţile de lemn sculptat ş.a.; între timp, peste Mureş, retin 
atenţia băile sărate de la Ideciu de Jos. Nodul feroviar de la 
Deda interesează, fără îndoială, şi traficul turistic. 

În amunte de Deda, valea Mureșului se îngustează luînd 
aspect de defileu tăiat în andezitul munţilor vulcanici Călimani 
(spre nord) şi Gurghiu (spre sud). Aici natura oferă tablouri 
de un pitoresc deosebit, la realizarea căruia contribuie deopo- 
trivă apa murmuwiîndă a Mureşului, stîncile violete de andezit 
cu forme curioase de turnuri (fig. 48) şi ziduri, care ies din verdele 
întunecat al pădurilor de molid sau din galben-albul pilcurilor 
de mesteceni ; pajiștile proaspete pe care pasc oi şi vaci roşii de 
munte, casele construite din piatră şi lemn, în stilul specific 
al acestei zone montane, completează pitorescul peisajului 
geografic. Cîteva unităţi industriale — Fabrica de cherestea 
de la Lunca Bradului, cariera de andezit de la Stînceni, exploa- 
tările forestiere ş.a. — dau un puls dinamic vieţii din defileul 
Mureşului. Vinatoarea de urşi, cerbi, rîşi, mistreți ş.a., împreună 
cu pescuitul de păstrăvi şi lipani în apele reci de munte amplifică 
interesul turiștilor pentru această zonă. Cîteva cabane (la 
Gălăoaia, Sălard, Stinceni, Neagra) asigură condiţii bune de 
cazare. O serie de drumuri şi linii ferate forestiere facilitează, 
accesul în interiorul munţilor. În fine, linia ferată şi șoseaua, 
asfaltată care însoțesc îndeaproape cursul Mureşului racordează 
acest defileu la curentul circulaţiei turistice nationale si interna- 
tionale. 

Valea Mureşului, pe lîngă interesul turistic propriu, oferă, 
numeroase baze de pătrundere, prin drumuri şi linii ferate 
laterale, în zone turistice învecinate. O astfel de bază — foarte 
importantă — este oraşul Reghin, loc de răscruce între patru 
zone turistice: bazinul Gurghiului, Subcarpaţii din stînga 
Mureşului (bazinul Chiherului împreună cu bazinele superioare 
ale Nirajului şi Tirnavei Mici), Subcarpații din dreapta Mureșului 
(dealurile Reghinului şi Batoşului) şi Cimpia Transilvaniei. 

Bazinul Gurghiului concentrează pe un spaţiu relativ 
restrîns numeroase obiective de interes turistic : păduri masive 
de conifere şi foioase, care adăpostesc o bogată faună cinegetica 
(terenuri renumite de vinatoare in zona Lăpuşna) ; monumente 
ale naturii vegetale (poiana narciselor de lîngă Gurghiu ; parcul 
dendrologic dela Gurghiu—vechi de peste 200 de ani şi cuprinzînd 
circa 200 de specii, multe exotice ; stejarii seculari de la Mociar, 
tot din apropierea Gurghiului ; laleaua pestriță — plantă rară 161 

Fig. 48. — Peisaj din defileul Mureşului dintre Topliţa și Deda. Se observă stincile 
spectaculoase de andezit ridicate deasupra vegetației forestiere de conifere. 

Fig. 49. — Sculptură în lemn la o poartă secuiască din satul Miercurea 
Nirajului (foto I. Soneriu). 


ocrotită, întilnită prin poieni); izvoarele sărate de la Jabenita ; 
castelul de la Gurghiu (din secolul al XVIII-lea, care adăpos- 
teste un liceu silvic si un muzeu de vindtoare); un valoros 
tezaur etnografic (arhitectură şi sculptură în lemn, port popular 
foarte original etc.) şi folcloric (jocuri și cîntece populare. 
obiceiuri §.a.), frumos sintetizat şi cu ocazia unei sărbători 
tradiționale — ,,Tirgul fetelor” — organizate in fiecare an, 
în prima duminică din mai, la Gurghiu (fig. 50). Accesul în 

Fig. 50. — Fluierasii din Hodac (zona etnografica a Gurghiului). 


bazinul Gurghiului se face pe un drum judeţean modernizat 
(Reghin — Lăpuşna). l 

Drumul județean Reghin — Chiheru de jJos!— Eremitu — 
Sovata, în întregime modernizat, ne introduce în zona turistică a 
Subcarpaților interni din stînga Mureşului, unde, pe fondul 
unui peisaj geografie complex — de dealuri îralte acoperite 
de păduri de foioase, păşuni şi finete, livezi, culturi de cereale, 
cartof şi in — sînt răspîndite sate românești (bazinul Chiherului) 
şi secuiești (bazinele superioare ale Nirajului şi Tirnavei Mici) 
cu remarcabile tradiții etnografice şi folclorice (fig. 49). Băile să- 
rate de la Sovata, fauna cinegetică si piscicolă (pastravaria de la 
Cimpu Cetăţii) măresc interesul turistic al acestei zone. Afară de 


https://biblioteca-digitala.ro 


OBIECTIVELE TURISTICE 


drumul amintit, accesul în această zonă se poate face și dinspre 
Tîrgu Mures (linia ferată îngustă de pe valea Nirajului, drumul 
județean modernizat Tîrgu Mureş — Miercurea Nirajului) şi dinspre 
Tîrnăveni si Sighişoara (drumul national modernizat și calea fe- 
ratafnormala de pe valea Tirnavei Mici, în amunte de Bălăuşeri). 

Două drumuri asfaltate (Reghin—Batoş, Reghin— Lunca) 
şi segmentul de linie ferată Deda—Ripa de Jos ne introduc în 
zona turistică a Subcarpaților din dreapta Mureşului, remarcabilă 
prin cîteva centre etnografice-folclorice (Vătava, Săcalu de 
Pădure, Luieriu, Logig ş.a.), prin peisajele pomicole neobişnuit 
de extinse (Batoş, Reghin etc.). 

În sfîrşit, tot dela Reghin, drumul national nr. 16 (modernizat 
aproape total) ne introduce în zona turistică a Cimpiei Tran- 
silvaniei, care poate fi atacată și din alte puncte ale culoarului 
Mureșului : de la Tîrgu Mureș pe șoseaua județeană modernizată 
pînă la joncţiunea cu drumul naţional nr. 16 (Reghin—Sarmasel- 
Gară) la nord de Singeorgiu de Cimpie ; tot de la Tîrgu Mureş pe 
șoseaua judeţeană modernizată pînă aproape de Şăulia, însoţită 

ndeaproape de calea ferată îngustă Tirgu Mureş-— Cristești — 
Band —Miheşu de Cimpie; de la Iernut pe drumul judeţean 
modernizat pînă la Band; de la Luduş pe drumul judeţean 
modernizat pînă la Sărmășel-Gară, dublat de o cale ferată nor- 
mala. Fondul geografic al zonei Cimpiei Transilvaniei se caracte- 
rizează printr-un peisaj odihnitor de dealuri domoale îmbrăcate 
pînă la culmi cu culturi agricole (cereale, sfeclă de zahăr, tutun, 
soia, cînepă ş.a.) presărate pe alocuri cu pilcuri mici de vegetaţie 
forestieră ; adăpostite între pomi fructiferi stau căsuțe cochete 
deschise prin cerdacuri de lemn pe care atîrnă, expuse la soare, 
foi de tutun sau păpuşi de porumb (fig. 51). Pe acest fond 
agreabil se înscriu elemente etnografice (bisericuțe de lemn, 
port popular, împletituri din papură etc.) şi folclorice (Chimitel- 
nic, Ceuasu de Cimpie, Grebenişu de Cimpie g.a.). Iazurile 
piscicole de la Zau de Cimpie, pescuitul sportiv (lacul de la Fara- 
gău etc.), vinatul de rate sălbatice (de pe lacuri), potirnichi şi 
iepuri oferă atracţii în plus pentru turişti. 

Din culoarul Mureşului spre sud, se desprind 4 drumuri prin- 
cipale (D.N. 13 Tîrgu Mureş—Sighişoara— Brașov, D.N.14 A 165 

Fig. 51. — Pitorescul unei gospodării — încadrată de pomi fructiferi, salcimi și 
cultură de tutun — de la marginea satului Mihesu de Cimpie, din Cimpia Transil- 
vaniei (foto I. Soneriu). 


Medias — Tîrnăveni — Iernut, drumul judeţean modernizat 
Ungheni—Acatari şi drumul județean partial modernizat 
Ungheni—Cerghid— Mica) care mijlocesc accesul cu autovehicule 
în altă zonă turistică importantă — Podişul Tirnavelor — care 
ocupă toată partea sudică a judeţului. Ceea ce atrage mai întîi 
atenţia aici este complexitatea rar intilnita a peisajului geografic : 
dealuri înalte (500—700 m), intens fragmentate, îmbrăcate cu 
păduri de foioase (predominant gorunul, spre est frecvent si 
fagul), pajişti (fineţe şi păşuni), livezi, vii, lanuri de cereale 
(porumb, giîu, orz), culturi de cartofi si plante furajere etc; 
aceste trăsături sînt mai pregnant realizate la sud de Tirnava 

Fig. 52.— Ansamblu arhitectonic de pe latura estică a cetăţii Sighișoara. În prim 
plan case din secolul al XVIII-lea mascate partial de vegetaţie arborescentă, 
în planul al doilea turnul breslei cositorarilor si clădirea in stil neogotic (de pe la 


1900) a unui liceu (foto I. Şoneriu). 


Mică (în sectoiul inteifluviului major dintre cele două Tirnave, 
precum şi la sud de Tirnava Mare), unde este caracteristică şi o 
mare frecvență a monumentelor arhitectonice medievale, 
impresionante prin soliditate şi durabilitate (construite din 
gresie concreționaă) dar şi prin sobrietate. Asa sînt bisericile 
fortificate, cu incinte de ziduri şi turnuri — aşa-numitele 
„biserici-cetăţi”” — intilnite în numeroase sate locuite de români 
şi saşi (Archita, Apold, Seleuș ș.a.); apoi, ruinele de cetăţi 
țărănești (Saschiz) şi ansamblul de fortificaţii (ziduri, turnuri, 
bastioane) ale cetății Sighisoarei (oraş-cetate sau burg), unic 
în Romania prin gradul de conservare şi de spectaculozitate 
(fig. 52, 53 şi 54); această cetate adăposteşte în interiorul ei 167 

Fig. 53. — Turnul breslei fringhierilor (secolul al XV-lea) din ceta- 
tea Sighișoara (foto Cl. Spitzer). 


şi alte vestigii medievale — biserici în stil gotic, case vechi de 
sute de ani (fig. 55), curți întunecoase, străzi înguste si piezişe, 
168 pavate cu lespezi de gresie ș.a. 

Fig, 54, — Turnul breslei croitorilor de pe latura vestică a ce- 
tatii Sighisoarei (foto I. Şoneriu). 

Fig. 56. — Ansamblul folcloric din valea Tirnavei Mici. Remarcabila este 
estetica sobră a portului de pe Tirnave. 


Istoria bogată în fapte a acestor locuri este consemnată 
într-o valoroasă colecție muzeistică adăpostită în renumitul 
turn cu ceas; de asemenea în cîteva monumente evocatoare de 
bătălii (între care şi monumentul de la Albeşti al poetului Petofi 
căzut în luptă aici în iulie 1849), în urme arheologice (castrul 
roman de pe ,,Podmoale” şi aşezarea dacă de pe Dealul Turcului 
— ambele pe terasele Tirnavei din avale de Sighişoara) etc. 

Elementele etnografice şi folclorice româneşti (portul de 
Tirnave cu nota de sobrietate si solemnitate a cromatismului 
alb-negru, doinele melodioase de pe Tirnave §.a.), săsești (portul 
popular si tipurile de case din zona Saschizului etc.) şi secuieşti 
(porţi de lemn sculptat şi costume populare din zona Chendu 
etc.) sporesc în plus atracţia turistică a zonei Tirnavelor 
(fig. 56). Principala bază turistică din această zonă — atît sub. 
aspectul inventarului de obiective turistice, cît şi al mijloacelor 
auxiliare (de comunicaţii, cazare şi alimentaţie) — este oraşul 
municipiu Sighișoara (fig.57) 

Fig. 57. — Harta obiectivelor turistice (după I. Soneriu). 
1, Rezervatii arheoiogice; 2, muzee de diverse tipuri (isto- 
rice, etnografice, paleontologice, de artă etc.); 3, bibliotecă 
documentară accesibilă turiştilor; 4, centru folcloric; 5, 
baze sportive mai importante; 6, grădină zoologică; 7, ce- 
tate orășenească medievală; 8, biserică-cetate sătească me- 
dievală (păstrată integral sau fragmentar); 9, castel (frec- 
vent în stil renascentist şi baroc); 10, ruine de cetate tara- 
mească medievală; 11, arhitectură bisericească, mai monu- 
mentală, în stil gotic; 12, arhitectură bisericească, mai 
monumentală, în stil baroc; 13, arhitectură bisericească, 
mai monumentală. în stil neobizantin; 14, biserică de lemn. 


nument comemorativ istorico-militar; 18, ceramică (olarit) 
de interes etnografic; 19, stațiune balneară; 20, izvoare 
cloro-sodice utilizabile terapeutic; 21, cabană turistică; 22, 
cabana vinătorească ; 23, camping; 24, baze piscicole (iazuri, 
bazine, lacuri) cu producție vandabilă sau cu pescuit 
sportiv; 25, parc dendrologic cu arbori exotici; 26, 
vatie naturală de stejari seculari; 27, 
de plante (flori) rare, ocrotite; 
fineţe cu floră interesantă; 29, stinci de andezit spectacu- 
loase; 30, defileu; 31, crater vulcanic; 32, peisaj forestier 
montan (cu predominarea coniferelor); 33, peisaj pomicol; 


rezer- 
rezervație naturală 
28, rezervație naturală de 


de interes artistic; 15, clădiri orăşeneşti de valoare istorică 
și artistică deosebită; 16, case din lemn si piatră, de deo- 
sebit interes artistic-etnografic, în zona montană; 17, mo- 


34, peisaj viticol; 35, peisaj hameicol; 36, peisaj industrial ; 
37, cale ferată normală: 38, cale ferată îngustă; 39, 
modernizat. 


drum 

ADDENDA 


Pe parcursul procesului de tipărire a lucrării 
au survenit unele schimbări în organizarea acti- 
vitatii economice din cuprinsul judeţului. Astfel, 
în locul Combinatului de exploatare şi industria- 
lizare a lemnului (0.E.I.L.) Mureş s-au constituit 
trei întreprinderi independente : Întreprinderea de 
prelucrare a lemnului (I.P.L.) ,,23 August” din 
Tîrgu Mureş (fost U.P.R.O.F.I.L. „23 August”), 
profilată în producţia de mobilă ; Întreprinderea de 
prelucrare a lemnului (I.P.L.) din Reghin (fost 
0.P.L. Reghin) profilată în producţia de cherestea, 
plăci aglomerate, instrumente muzicale, ambarca- 
tiuni şi articole sportive; Întreprinderea forestieră 
de exploatare şi transporturi (I.F.E.T.) Reghin cu 
unități la Lunca Bradului (exploatare şi fabrică de 
cherestea, fost U.E.I.L. Lunca Bradului), Sovata 
(exploatare şi fabrică de cherestea, fost U.E.I.L. 
Sovata), Gurghiu (exploatare). 

De asemenea, Întreprinderea pentru reparaţii 
de utilaje si mecanisme (I.R.U.M.) Reghin s-a 
reorganizat în Grupul de uzine pentru producţia 
de utilaje şi piese de schimb (G.U.P.U.P.S.) Reghin. 

În acelaşi timp la Tîrgu Mureş a fost terminată 
noua clădire a Teatrului de Stat şi a fost dat în 
folosinţă noul hotel turistic (hotelul ,,Grand’’). 

